
Idet  jeg  udgiver  disse  efterladte  Optegnelser,  opfylder  jeg  blot 
en  Pligt  mod  den  Afdøde  og  hans  Minde.  Det  var  hans  Hen- 
sigt selv  at  udgive  dem ,  men  Døden  hindrede  det.  Den  hin- 
drede ogsaa  en  fornyet  Gjennemarbeiden  af  det  til  forskjellige 
Tider  Nedskrevne,  og  Uligheden  mellem  de  enkelte  Partier  er 
derfor  følelig.  Kunde  alligevel  disse  Blade  bidrage  til  at  skaffe 
den  Døde,  hvad  den  Levende  aldrig  naaede,  hvormeget  han  end 
stræbte  derefter,  en  retfærdig  Bedømmelse,  da  er  Hensigten  med 
deres  Udgivelse  naaet. 

Kjøitnhavn,  i  Juni  1876. 

Julia  L.  Rosenkrantz. 


!• 


Forord. 


Idet  jeg  forelægger  Otfentligheden  dette  Skrift,  anseer 
jeg  det  for  min^  Pligt  at  forudskikke,  at  det  for  en 
væsentlig  Deel  kun  handler  om  mine  personlige  Forhold, 
særlig  om  de  forgjæves  Forsøg,  jeg  efter  min  Afskedigelse 
paa  Vartpenge  i  1865,  gjorde  paa  atter  at  erholde  An- 
sættelse i  Statstj enesten.  —  Da  jeg  i  1871  efter  mere 
end  fem  Aars  Ventetid  definitivt  blev  afskediget  af  Stats - 
tjenesten ,  tænkte  jeg  paa,  strax  at  gjøre  mine  Med- 
borgere Rede  for,  hvorledes  hverken  Uduelighed  eller 
mangelfuld  Opfyldelse  af  Embedspligt,  hverken  Magelig- 
hed eller  Lyst  til  Lediggang  havde  foranlediget  min 
Afskedigelse,  for  saaledes  at  rense  mig  for  den  naturlige 
Beskyldning,  at  ville  ligge  Staten  til  Byrde,  istedetfor 
at  arbeide  og  gjøre  Gavn,  som  maa  klæbe  ved  enhver 
Embeds-  eller  Bestilhngsmand ,  der,  inden  han,  som  jeg, 
har  fyldt  sit  52de  Aar,  bliver  pensioneret  Lediggjænger, 
men  jeg  betænkte  mig  og  besluttede  at  opsætte  det 
endnu  en   Stund. 

Jeg  var  nemlig  aldrig,    hvad  Regjeringen  har  vidst 
og    ikke    forsmaaet    at    tage    til    Indtægt,     en    »persona 

grata«  for  Bladene,  og  selvfølgelig  ei  heller  for  Publi- 
cum:  jeg  tilstaaer  det  med  en  Slags  Bedrøvelse,  dog 
oprigtig  talt  kun  med  en  Slags  Bedrøvelse,  i  alt  Fald 
med  Resignation,  thi  det  er,  haaber  jeg,  ikke  den  rin- 
geste Mand,  der  nægter  at  opgive  sin  Personlighed,  for 
at  kunne  gaae  paa  Accord  med  Publicum  og  den  offent- 
lige Mening.  —  Hvis  jeg  nu  ved  min  Afskedigelse  of- 
fentlig havde  beklaget  mig,  vilde  jeg  vanskelig  have 
fundet  nogen  Sympathie,  men  kun  efter  al  Rimelighed 
en  Fornyelse  af  de  Angreb,  hvorfor  jeg  gjennem  en 
Række  af  Aar  ikke  alene  i  Smudsblade,  men  endogsaa 
i  vore  hæderligste  og  bedste  Blade  havde  været  Gjen- 
stand.  Dette  ønskede  jeg  ikke ;  thi  hvor  tykhudet  og 
alt  andet  end  sensibel,  jeg  efter  den  mangeaarige  Be- 
handling end  skulde  synes  at  maatte  være  —  helst  var 
jeg  dog  fri  for  en  saadan  Gjentagelse,  saa  træt  og 
trykket  som  jeg  da  var  efter  den  Medfart,  der  af  Re- 
gjeringen  var  bleven  mig  til  Deel.  Dertil  kom  desuden, 
at  jeg  endnu  nærede  noget  Haab  om,  at  der  dog  vilde 
blive  viist  mig  Retfærdighed  paa  en  eller  anden  Maade. 
—  Nu  er  mere  end  et  Aar  forløbet  og  dette  sidste 
Haab  er  bristet,  —  der  er  derfor  ikke  længer  nogen 
Grund  for  mig  til  at  holde  dette  tilbage. 

August  1872. 


Jjlin  Fader,  Jørgen  Rosenkrantz,  var  Søn  af  da- 
værende Kammerherre,  Storkors  af  Dannebroge, 
Baron  Iver  Rosenkrantz  til  Rosendal,  Willestrup 
og  Rosenholm,  og  dennes  første  Gemalinde  født 
Adler.  Han  var  født  paa  Willestrup  i  Jylland  i 
Aaret  1776  og  var  af  elleve  Børn,  hvoriblandt  fem 
Sønner,  den  næstyngste  Søu.  Efter  Datids  Skik 
skjænkede  Kong  Christian  den  Syvende  mine  Bedste- 
forældre Officierspatent  for  min  Fader,  førend  han 
endnu  var  født,  og  jeg  har  hørt  ham  fortælle,  hvor- 
ledes han  i  sit  tredie  Aar  af  en  daværende  høj- 
fyrstelig General  blev  iført  en  complet  Uniform  og 
med  denne  spankede  om  paa  et  langt  Bord  i  sin 
Faders  Palais  i  Kjøbenhavn  til  stor  Morskab  for 
Selskabet.  Som  Lieutenant  fra  Fødselen  af  havde 
han  altsaa  Udsigt  til  en  brilliant  Carriere  i  Militær- 
Etaten.  Men  Skjæbnen  vilde  det  anderledes.  Han 
blev  tidlig  anbragt  paa  Landcadet- Akademiet,  som 
dengang  var  maadeligt  organiseret;  men  da  han 
ikke  kunde  finde  sig  i  det  Tyrani  og  den  Vilkaar- 
lighed,  som  herskede  der,  og  da  han  desuden  var 

Officier  og  som  saadan  maaske  følte  sig  lidt  mere 
end  de  andre,  bragte  hans  opbrusende  Sind  ham 
i  en  Conflict  med  en  Inspections  Officier,  paa  hvem 
han  i  sin  Hidsighed  forgreb  sig. 

Frederik  den  Sjette,  som  dengang  var  Kron- 
prinds,  tog  denne  Sag  med  megen  Strenghed,  min 
Fader  fik  sin  Afsked  fra  Akademiet,  mistede  sit 
Officierspatent  og  blev  nødsaget  til  at  forlade  sit 
Fødeland,  idet  hans  Fader  ærgerlig  over  Sønnens 
Uheld,  paa  en  temmelig  ublid Maade  lod  ham  for- 
staae,  at  han  var  Familien  til  Byrde. 

I  en  megen  ung  Alder  tog  han  da  den  Beslut- 
ning at  gaae  i  udenlandsk  Tjeneste,  og  traadte 
ind  i  den  hessiske  Armee,  hvor  han  snartiTydsk- 
lands  hede  Kampe  med  Napoleon  den  Første  viste, 
at  han  var  en  brav  og  behjertet  ung  Mand.  I  sit 
tredivte  Aar  havde  han  fra  simpel  Gardejæger  tjent 
sig  op  til  Oberstlieutenant.  Atten  Aar  gammel  blev 
han  første  Gang  gift ,  med  en  hessisk  i^mbedsmands 
sextenaarige  Datter,  og  med  hende  havde  han ,  saa- 
vidt  jeg  veed,  sex  Børn,  hvoraf  fire  døde  tidlig. 

Kort  efter  det  sidste  Barns  Fødsel,  blev  min 
Fader  skilt  fra  sin  første  Kone ,  og  bragte  sine  to, 
næsten  spæde  Sønner,  til  Rosenholm.  Han  var 
dengang  ikke  utilbøjelig  til  at  træde  i  dansk  Tjeneste, 
og  indledende  Skridt  bleve  gjorte  dertil  af  hans 
formaaende  Paarørende ,  men  forinden  hans  Bestalling 

var  udfærdiget,  lod  han  sig,  saa  vidt  jeg  veed,  for- 
færdige en  dansk  Uniform,  hvilket  daværende  Kron- 
prinds  Frederik,  der  hadede  slige  Antecipationer, 
tog  ham  meget  ilde  op;  det  kom  til  en  alvorlig 
Ordstrid  imellem  dem,  der  havde  til  Følge,  at  min 
Fader  over  Hals  og  Hoved  maatte  forlade  Landet. 
Han  vendte  derpaa  tilbage  til  Hessen,  i  hvis  Tje- 
neste han  atter  traadte  og  kom  først  tilbage  til 
Danmark  i  1811  eller  12. 

Min  Fader  udtalte  sig  sjeldent,  i  alt  Fald  kun 
kort  og  afbrudt,  om  de  mange  Aar,  han  havde  til- 
bragt i  Tydskland;  men  hans  Liv  maa  have  været 
stormfuldt  og  besværligt;  saaledes  har  jeg  idet- 
mindste  tænkt,  naar  jeg  erindrede,  hvor  heftig  og 
opfarende  han  stundom  var;  kjærlig  og  varmtfølende 
var  dog  hans  egentlige  Natur,  og  han  var  altid 
rede  til  at  hjælpe  Andre,  saa  ringe  hans  egne  Kaar 
end  vare. 

Jeg  erindrer  ham  imellem  fyrre  og  halvtredsins- 
tyve  Aar;  da  forekom  han  mig  næsten  som  en  Ol- 
ding, med  lange,  flagrende,  graaHaar,  og  et  langt, 
graat,  flettet  Skæg.  Vel  var  hans  Øjes  Ild  ikke 
udslukket,  men  Ansigtet  og  det  øvrige  Legeme  bare 
Spor  af  voldsomme  Sygdomme  og  stærke  Sinds- 
bevægelser. Han  havde  et  frit,  aabent  og  mandigt 
Væsen;  Hofmand  var  han  ikke,  men  djærv  og  ufor- 
beholden i  sin  Tale;  den  simple  Mand  elskede  ham, 


10 

og  han  var  en  trofast  og  rastløs  Raadgiver  og  Ven 
for  den  Ringe  og  Undertrykte.  Til  Frederik  den 
Sjette  bar  han  et  Nag,  der  aldrig  ophørte;  han 
viste  sig  aldrig  i  Kongens  Nærhed  og  afslog  flere 
Gange  tilbudte  Naadesbevisninger. 

Frederik  den  Sjette  kaldte  ham  »den  gale 
Rosenkrantz«  og  udstødte  sin  bekj endte  Brummen, 
naar  han  nævnede  hans  Navn.  Han  var  complet 
Soldat  og  ingenlunde  Verdensmand.  Den  Tids 
Adelsmænd  vare  overhovedet  alt  andet  end  Hof- 
mænd; heller  ikke  besade  de  om  ogsaa  aristokratiske 
i  Ordets  udstrakte  Betydning  vor  Tids  forfinede 
Dannelse.  Da  Frederik  den  Sjette  som  Kronprinds 
med  sine  Omgivelser  Btilow,  Rømmeling,  og  Con- 
sorter  gjorte  sin  Rundrejse  i  Landet,  og  ved  hvert 
Herresæde,  han  kom  forbi,  udbrød:  »Den  Ravne- 
rede maa  jevnes  med  Jorden«,  da  udtalte  han  en 
Del  af  det  Program ,  hvorefter  han  siden  regjerede. 

Den  gamle  Adel  satte  kun  liden  Pris  paa  denne 
Mand;  han  var  dem  for  meget  Borgerkonge  og 
Undercorporal.  Før  havde  de  kunnet  haabe  at  see 
deres  Sønner  tjene  Konge  og  Fædreland  i  Stats- 
embeder  og  Hofstillinger;  men  nu  var  det  kun  Bti- 
low og  Consorter,  der  raadede.  De  troede  da  at 
hævne  sig  ved  at  trække  sig  tilbage  til  deres  God- 
ser, hvor  de  sad  og  surmulede,  og  hvad  værre  var, 
ikke  gave  Agt  paa  deres  Børns  Opdragelse.    Iste- 

denfor  at  udsøge  flinke,  dygtige  og  videnskabelig 
dannede  Mænd  til  deres  Børns  Lærere,  istedenfor 
at  sende  Sønnerne  til  fremmede  Lande,  og'  i  Hjem- 
met give  dem  aandelige  Interesser,  toge  de  Lærere 
til  godt  Kjøb,  som  tiltraadte  Pladsen  for  siden  at 
glide  ind  i  et  fedt  Præstekald,  der  bortgaves  paa 
den  samvittighedsløseste  Maade,  lode  Sønnerne  gaae 
og  drive  hjemme,  og  da  L'hombre  Spil,  Hunde  og 
Hestehandel  —  i  alt  Fald  i  Jylland  -  var  deres  for- 
nemste Beskjæftigelse,  naaede  de  sjældent  længere 
end  til  et  fortroligt  Bekjendtskab  med  Spadille  og 
til  at  kunne  mønstre  en  Hest  og  en  Stud.  —  Hvis 
vore  Adelsmænd  under  Frederik  den  Sjettes  lange 
Regjeringstid  havde  havt  mere  Sind  og  Tanke  for 
at  opdrage  deres  Sønner,  udvikle  deres  Evner  og 
give  dem  Syn  og  Sands  for  aandelige  Ting  istedenfor 
at  skyde  Ræve,  spille  L'hombre  paa  Viborg-Snaps- 
ting og  prange  med  Stude,  saa  sade  ej  nu  Inden- 
rigsministeren og  den  snilde  I.  A.  Hansen  og  høkrede 
med  deres  Rettigheder. 

Min  Fader  kom  som  sagt  tilbage  til  Danmark 
1811  eller  1812.  I  Aarhus  traf  han  min  Moder, 
en  Datter  af  daværende  Kammerherre,  Storkors  af 
Dannebroge,  Baron  Holger  Reedtz- Thott  til  Gaunø, 
Strandgaard,  Lindevold,  Woergaard,  m.  m.  Hun 
gav  ham  sin  Haand  og  sit  Hjerte;  Qorten  Dage 
efter  holdt  de  Bryllup,  og  hun  var  ham  Livet  igj en- 

nem  en  trofast,  overbærende  og  kjærlig  Ægtemage. 
Strax  efter  min  Faders  Tilbagekomst  havde  han 
kjøbt  Hovedgaarden  Wedø  ved  Grenaa  i  en  øde  og 
styg  Egn,  og  derind  flyttede  han  med  sin  unge 
Hustru,  der  fra  sin  rige  Moders  Hus  i  Kjøbenhavn 
var  vænnet  til  Pragt  og  Overdaadighed  og  ganske 
ukjendt  med  det  jydske  Herregaardsliv. 

Kort  før  min  Fødsel  reiste  min  Moder  til  Aar- 
hus, til  sin  Tante,  Frøken  Juliane  Woyda,  og 
Fastelavnsmandag  den  1ste  Marts  1813  kom  jeg 
til  Verden  i  daværende  Kjøbmand  Davidsens  Gaard 
ved  Enden  af  det  store  Torv.  Min  Moder  fortalte, 
at  jeg  var  liden  og  spinkel,  og  da  hendes  Søster, 
FruBjelke,  med  sin  halvaarsgamle  Søn  paa  Armen 
kom  ind  for  at  se  til  den  unge  Barselkone,  gav 
hun  sig  til  at  græde,  fordi  hendes  Søn  var  saa 
lille  mod  den  tykke  Fætter  —  jeg  har  for  længe 
siden  indhentet  ham  i  Tykkelse, 

Kort  efter  min  Fødsel  vendte  min  Moder  til- 
bage til  sit  Herresæde,  hvor  min  første  Udvikling 
gik  for  sig. 

Paa  den  Tid  min  Fader  kjøbte  Wedø,  stod 
han  sig  ret  godt,  og  skjøndt  han  vel  ikke 
ejede  den  frit  og  kvit,  var  den  dog  ikke  mere 
behæftet,  end  at  han  uden  Besvær  kunde  forrente 
de  Kapitaler,  der  vare  prioriterede  i  den. 

En  paa   Selskabelighed    mere   fattig  Egn  end 

den  ved  Wedø  kan  man  næppe  let  tænke  sig. 
Følgen  deraf  var  ogsaa,  at  mine  Forældre  levede 
meget  ensomt.  Vel  vare  alle  min  Faders  dalevende 
Sødskende  med  Undtagelse  af  min  Tante,  Geheime- 
raadinde  Råben,  bosatte  i  Jylland,  men  der  var 
dog  ikke  synderlig  Lejlighed  til  Omgang  med  nogen 
af  dem.  I  de  første  Aar  at  mine  Forældres  Ægte- 
skab besad  min  ældste  Onkel  Familiens  eneste 
tilbageblevne  Herresæde,  Stamhuset  Rosenholm; 
min  Bedstefader  havde  nemlig  erhvervet  Tilladelse 
til  efter  hin  Tids  usalige  Skik,  der  nu  svier  til 
saa  mange  Familier  og  just  heller  ikke  er  til  Lan- 
dets Tarv,  at  sælge  Rosenlund  i  Sjælland  imod  at 
oprette  en  Fidiecommiskapital,  der  altid  følger 
med  Besiddelsen  af  Rosenholm ,  og  ligeledes  til  at 
sælge  Willestrup  imod  at  oprette  en  anden  Fidie- 
commiskapital. 

Hvor  længe  mine  Forældre  boede  paa  Wedø, 
veed  jeg  ikke  bestemt,  men  omtrent  i  mit  attende 
Aar  flyttede  de  derfra  til  Sophiendal,  min  Moders 
Mødreneeiendom,  som  min  Fader  tilbagekjøbte. 
Deres  Kaar  vare  dengang  smaa  og  bleve  ringere 
hvert  Aar;  Sorg  og  Bekymring,  svære  Lidelser 
og  svækket  Helbred  nedbøiede  min  Faders  Sind 
mere  og  mere.  Min  tidligste  Barndom  var  ikke 
lykkeligere  end  min  Ungdom;  jeg  løb  omkring  i 
Wenge   By,    legede    med   Kalkunerne    og   Bønder- 

drengene,  gik  klædt  som  de  sidste  i  hjemmevævede 
Klæder  og  med  Træsko.  Kun  lidt  lærte  jeg,  men 
jeg  tør  sige,  at  jeg  var  et  godt  og  kjærligt  Barn, 
der  elskede  sin  Fader  lidenskabeligt. 

Min  ældste  Halvbroder,  der  paa  sine  jævnlige 
Besøg  hjemme  saae,  hvorledes  jeg  gik  tilgrunde 
i  dette  Liv,  udvirkede  tilsidst,  at  jeg  blev  sendt 
til  Herlufsholm.  Jeg  seer  ikke  med  Glæde  tilbage 
paa  mit  Ophold  i  denne  Skole,  hvor  jeg  snart  lærte, 
hvad  Ondt  var,  og  ikke  gjorde  synderlig  Frem- 
skridt, uagtet  jeg  nok  havde  Lyst  til  mine  Studier; 
men  det  var  ogsaa  under  en  af  Skolens  uheldige 
Perioder.  Jeg  kom  sjeldent  hjem,  dertil  var  der 
ikke  Raad,  men  min  Tante  paa  Gaunø  tog  sig  af 
mig  som  en  Moder,  og  mine  Ferier  bleve  som  of- 
test tilbragte  der. 

I  1828  blev  jeg  confirmeret  paa  Herlufsholm. 
Nogen  Tid  efter  kom  jeg  i  Strid  med  en  Lærer, 
der  paa  en  uretfærdig  Maade  pinte  og  mishandlede 
mig  og  gjorde,  at  mit  Ophold  paa  Skolen  tilsidst 
blev  mig  ganske  uudholdeligt.  Tilskyndet  af  Erin- 
dringen om  min  Faders  Ungdomsbedrift  paa  Aca- 
demiet  forsøgte  jeg  en  lignende  Fremgangsmaade 
og  tilfredsstillede  min  Sands  for  Retfærdighed  ved 
at  tildele  Manden  de  Slag,  han  en  Dag  havde 
tiltænkt  mig;  derpaa  vendte  jeg  Ryggen  til  Herlufs- 
holm.    Jeg  skrev   hjem   til  min  Fader,   haabende, 

at  han  i  det  Mindste  skulde  bifalde  min  Helte- 
gjerning,  men  tik  istedenfor,  som  rimeligt  var,  en 
meget  alvorlig  Irettesættelse  og  blev  sat  i  Huset 
hos  en  Præst  paa  Lolland.  Her  var  jeg,  da  jeg 
tik  Underretning  om  min  Faders  sidste  Sygdom, 
men  med  Forbud  mod  at  reise  over  til  Jylland  og 
modtage  hans  Velsignelse.  —  Ved  hans  Død  blev 
vort  Hjem  opløst.  Min  Moder  og  jeg  maatte  der- 
efter ud  i  den  vide  Verden,  jeg  for  at  søge  at 
bane  mig  Vei  og  erhverve  mit  Brød.  —  Et  Par 
Aar  efter,  omtrent  1832,  blev  jeg  Student. 

I  mine  første  Studenterdage  var  jeg  Medlem 
af  Studenterforeningen;  Livet  der  tiltalte  mig  na- 
turligvis i  høi  Grad;  thi  dengang  beskjæftigede 
man  sig  kun  meget  lidt  med  Politik;  man  kom 
sammen  Løverdagaften,  sang,  drak  Punsch,  og  var 
vittig,  enhver  efter  sin  Evne  og  Leilighed.  Skjøndt 
endnu  ung,  blev  jeg  snart  optagen  i  en  Kreds  af 
Ældre,  saakaldte  gode  Hoveder,  hvoraf  dog  Ingen 
senere  har  spillet  nogen  væsenlig  Rolle  i  det  po- 
litiske Liv,  medens  der  blandt  dem  tælles  flere  af 
vore  ypperste  nulevende  Digtere,  forskjellige  Em- 
bedsmænd i  fremragende  Stillinger,  Læger  og 
Videnskabsmænd.  Jeg  var  ikke  lidt  stolt  af  som 
ung  Student  at  høre  til  denne  Kreds,  hvor  jeg 
tilbragte  mange  herlige  Timer. 

Det  laa  da  fjernt  fra  min  Tanke   at   give  mig 

ind  paa  den  diplomatiske  Bane,  hovedsagelig  fordi 
jeg  var  uformuende  og  uden  Protection.  Men 
strax  efter  at  jeg  var  bleven  Student  lod  da- 
værende Udenrigsminister  Krabbe  mig  kalde,  for 
at  lade  mig  vide,  at  han,  der  tilfældig  havde  er- 
faret min  Tilværelse,  ifølge  et  gammelt  Løfte  til 
min  afdøde  Onkel,  Statsminister  Niels  Rosenkrantz, 
agtede  at  gjøre  en  Diplomat  ud  af  mig,  hvis  jeg 
artede  vel.  Mig  var  det  omtrent  ligegyldig,  hvad 
jeg  blev,  da  jeg  ikke  kunde  blive  Militær,  hvilket 
min  Fader  bestemt  havde  sat  sig  imod.  Jeg  blev 
da  prøvet  i  Skjønskrivning  og  levende  Sprog,  og 
da  Udfaldet  var  tilfredsstillende,  blev  Alting  ord- 
net og  aftalt;  men  kort  efter  lod  Geheimeraad 
Krabbe  mig  atter  kalde  for  synlig  forbauset  at 
spørge  mig,  om  jeg  virkelig  tænkte  paa  ved  Sidei) 
af  Diplomatien  at  studere  Jura.  Paa  mit  be- 
kræftende Svar,  at  det  ifølge  min  afdøde  Faders 
Ønske  var  min  Hensigt,  erfarede  jeg  til  min  For- 
bauselse,  at  det  kaldtes  at  tjene  to  Herrer,  at 
Diplom atie  og  Fru  Justitia  ikke  kunde  gaae  sam- 
men, og  at  jeg  maatte  vælge  imellem  dem.  Jeg 
valgte  da  den  sidste,  forlod  som  Følge  deraf  det 
udenlandske  Departement,  og  ombyttede  i  1834 — 
35  den  mere  glimrende  Stilling  som  vordende  Di- 
plomat med  en  simpel  Skriverplads  i  Admiralitetet, 
hvor  man  intet  havde  imod,  at  j eg- •  fortsatte  mine 

juridiske  Studier.  Jeg  var  dengang  meget  fattig, 
og  maatte  derfor  være  glad  ved,  gjennem  en  Slægt- 
ning i  Søetaten,  at  erholde  denne  tarvelige  Plads, 
hvor  jeg,  indtil  jeg  tog  juridisk  Examen  udførte 
adskilligt  temmelig  kjedeligt  Arbejde,  der  blandt 
andet  bestod  i  at  løbe  med  Breve  paa  Toldboden. 
Imidlertid  havde  jeg  dog  det  Held,  at  afdøde 
Generalkrigskommissair  Wiborg,  der  var  en  dygtig 
og  routineret  Embedsmand  blev  opmærksom  paa 
mig,  tog  sig  af  mig  og  lærte  mig  at  skrive  Be- 
tænkninger og  Erklæringer,  hvori  han,  næstefter 
en  anden  Hædersmand,  Geheimeraad  Unsgaard  i 
Odense,  hvem  jeg  ogsaa  har  haft  den  Ære  at  ar- 
bejde under,  havde  den  største  Færdighed,  jeg 
endnu  har  truffet  pa,a,  og  hvis  det  senere  hen  i 
mine  forskjellige  Embedsstillinger  er  lykkedes  mig 
at  føre,  hvad  man  kalder,  en  nogenlunde  god  Pen, 
da  kan  jeg  takke  gamle  Wiborg  derfor,  ligesom 
ogsaa  for  det  Held,  der  fulgte  mig  i  Begyndelsen 
af  min  Embedscarriere. 

Af  Studenterforeningen  udtraadte  jeg  i  1836 
paa  Grund  af  Forhold,  som  det  ikke  her  er  Ste- 
det at  berøre.  Efter  min  Udtrædelse  lavede  man 
allehaande  Historier  om  mig,  og  jeg  afbrød  derfor 
al  Omgang  med  Jævnlige  og  Medstuderende  og 
gjenoptog  den  aldrig  senere.  Studenterlivet  havde 
til   da   lagt  Beslag   paa   hele    min    Tid,  jeg   troede 

Roaenkrant/.  :    Kfterladte   OptegueUer  2 

mig,  som  saa  maogen  anden  ung  Student,  en  Ud- 
valgt i  Aandens  Rige,  hvem  hele  Verden  stod 
aaben.  Efter  min  Udtrædelse  af  Foreningen  fik 
jeg  Ord  for  at  være  stolt  og  hovmodig,  og  det 
Ord  har  jeg  haft  paa  mig  siden. 

Manglen  paa  Omgang  med  Kammerater  og 
Standsfæller  gjorde  mig  ikke  godt.  Det  muntre 
og  ubundne  Liv,  jeg  havde  ført,  blev  afsondret,  ør- 
kesløst og  aandssløvende,  og  Gud  maa  vide,  hvortil 
det  havde  ført,  om  jeg  ikke  en  skjøn  Dag  var 
bleven  vækket  af  en  Slægtning  af  mig,  der  rime- 
ligvis i  den  bedste  Hensigt  midt  i  et  stort  Selskab 
bad  Admiral  Hans  Holsteen  om  at  skaffe  mig  til 
Vestindien  som  Underofficier,  fordi  jeg  gik  og  ikke 
gjorde  Gavn  her  hjemme.  Dette  saarede  min 
Æresfølelse  og  vækkede  mig.  Jeg  gik  strax  til 
Hall,  der  dengang  var  den  mest  anseete  juridiske 
Manuducteur  og  det  med  Rette;  thi  Ingen  har 
som  han  vidst  at  vække  Interesse  for  Studiet  hos 
sine  Manuducenter;  men  da  jeg  ikke  kunde  be- 
kvemme mig  til  at  læse  sammen  med  andre,  og 
Hall  ikke  kunde  give  mig  Timer  alene,  anbefalede 
han  mig  til  en  Ven,  der  nylig  havde  begyndt  at 
manuducere;  selv  vejledede  han  mig  dog  i  Romer- 
ret og  Naturret.  Jeg  tog  nu  fat  for  Alvor  og 
absolverede  min  Examen  i  kort  Tid.  I  mine 
Studenterdage  forefaldt  min   første   store  Sygdom, 

og  jeg  blev  lagt  ind  paa  Frederikshospital.  Jeg 
laa  i  en  stor  Stue,  min  Nabo  paa  den  ene  Side 
var  en  Smedesvend  og  paa  den  anden  en  Droscbe- 
kudsk.  Disciplinen  var  vist  ikke  stor  i  den  Tid, 
for  jeg  kan  tydelig  huske,  hvorledes  der  blev 
smuglet  Brændevin  ind  til  disse  To,  der  holdt  ly- 
stige Gilder  med  hinanden  over  min  Seng.  En 
Aften,  som  jeg  laa  uden  Magt  til  at  røre  Haand 
eller  Fod,  eller  fremstamme  et  eneste  Ord, 
kom  Overlægen  med  sit  sædvanlige  Slæng  af  As- 
sistenter og  Studenter  og  gik  sin  Ronde  om  i 
Sygestuen.  Da  de  naaede  min  Seng,  standsede 
han  og  sagde:  »Ja!  der  ligger  den  unge  Rosen- 
krantz;  med  ham  er  der  Intet  at  gjøre,  han  lever 
næppe  til  næste  Morgen.  Hans  stakkels  Moder, 
det  er  dog  hendes  eneste  Barn ! «  Og  saa  gik  de 
videre.  Kort  efter  at  de  havde  forladt  Stuen,  kom 
en  af  Assistenterne  tilbage  (senere  en  dygtig,  men 
nu  afdød  Læge),  han  kaldte  paa  Vaagekonen: 
»Kom  her  Madam  Jocumsen,  jeg  vil  dog  se,  om 
jeg  ikke  kan  redde  denne  Fyr!«  Han  løftede  mig 
op  og  stak  Kniven  ned  i  Halsen  paa  mig;  lige- 
som han  skulde  skjære  Svulsten,  bøjede  Vaage- 
konen sig  fremover  for  bedre  at  see,  og  holdt  der- 
ved Lyset  saaledes,  at  hun  brændte  Lægens 
Haand;   han   rørte    den   dog  ikke   af  Stedet,   men 

ganske  koldblodig   lod   han  Lyset  brænde   sig,   og 

skar.     Nogle  Dage   efter  gik  jeg  paa  Gaden  fuld- 
stændig helbredet. 

Samtidig  med  at  jeg  tog  den  juridiske  Embeds- 
examen,  baade  den  theoretiske  og  praktiske  Del 
med  bedste  Karakter,  blev  jeg  ansat  som  Fuld- 
mægtig i  Admiralitets- Kontoret  med  en  Gage  af 
330  Rdlr.,  hvilket  ansaaes  for  saa  stor  en  Lykke, 
at  endog  Kong  Christian  den  Ottende  lykønskede 
mig  til  mit  Held. 

Jeg  blev  efter  den  Tids  Skik  udnævnt  til 
Kammerjunker  og  sluttede  mig  til  en  Omgangs- 
kreds, hvis  Ønsker  og  Sympathier  gik  i  en  hel 
anden  Retning  end  den,  der  senere  gjorde  sig 
gjeldende  i  Marts  1848.  Det  vilde  blive  for  vidt- 
løftigt her  at  anstille  Betragtninger  over  den  hele 
Tilstand  under  Christian  den  Ottendes  Regjering, 
da  man  dandsede  paa  Tilie,  var  sorgløs  og  munter 
og  aldrig  tænkte  paa  den  Dag  i  Morgen.  Da  jeg 
var  med  blandt  de  Forreste  til  at  dandse  paa 
Tilie,  og  holdt  mig  til  de  gladeste  og  mest  sorg- 
løse, da  jeg  aldrig  nogensinde  havde  taget  Del  i 
de  Sammenkomster  og  Tankeudvexlinger,  der  for- 
beredte Begivenhederne  i  1848,  vil  man  kunne 
forestille  sig,  hvad  Indtryk  de  gjorde  paa  mig,  da 
de  indtraf. 

Min  ydre  Stilling  var  i  alle  Henseende  god. 
I  1842  eller  43   havde   jeg   taget  Auditeurexaraen, 

og  da  i  1845  Posten  som  Actuar,  Assessor  og 
Auditeur  i  Sø-Etatens  combinerede  Ret  blev  ledig, 
satte  Wiborg  igjennem,  at  jeg  blev  udnævnt  til 
dette  for  en  ung  Mand  saare  behagelige,  lærerige 
og  velaflagte  Erabede,  hvor  jeg  under  den  da- 
værende dygtige  og  samvittighedsfulde  General- 
auditeur,  Højesteretsassesessor  Kofoed  uddannede 
mig  som  Forhørsdommer. 

Fra  det  Øjeblik,  jeg  tog  Examen,  var  det  iøv- 
rigt  mine  Drømmes  Maal,  at  blive  Amtmand,  som 
min  Halvbroder  og  mange  andre  Standsfæller,  der 
som  jeg  havde  bedste  Karakter,  vare  blevne. 
For  mig  var  der  imidlertid  den  store  Vanskelig- 
hed, at  jeg  ikke  havde  Formue  til  at  soutenere  en 
Stilling  som  Auscultant  i  Rentekammeret,  der  saa 
at  sige  var  conditio  sine  qua  non  for  at  blive 
Amtmand,  men  ogsaa  denne  Hindring  blev  heldig 
overvunden,  idet  min  gamle,  ædle  Velgjører,  Grev 
Adam  Vilhelm  Moltke,  daværende  Rentekammer- 
Præsident  med  Wiborgs  Bistand  udvirkede,  at  jeg 
i  1845 — 46  samtidig  med  mit  Embede  ved  Sø- 
Etatens  kombinerede  Ret  erholdt  Tilladelse  til  at 
auscultere  i  Rentekammeret ,  hvor  jeg  indtil  1848 
arbejdede  i  Domaine-  og  Forstkontoret. 

Allerede  dengang  var  jeg  ikke  nogen  persona 
grata  for  den  offentlige  Mening.  Paa  mine  poli- 
tiske   Anskuelser    havde    jeg    aldrig    lagt    Dølgs- 

maal;  de  vare  alt  andet,  end  hvad  man  dengang 
kaldte  »liberale«,  endnu  mindre  » skandinaviske t; 
jeg  blev  anseet  som  en  ivrig  Modstander  af  den 
nye  Tingenes  Orden,  jeg  havde  endog  højt  og 
tydeligt  yttret  mig  misbilligende  om  det  store 
20,000  Mands  Tog  til  Christiansborg  Slot,  og,  da 
Monrad  udnævntes  til  Minister,  paa  Slotspladsen  i 
hans  Svigerfaders  Nærværelse  sagt,  at  den  Dag 
skulde  vi  dog  vel  aldrig  opleve,  da  Præsten  i 
Vester  Ulslev  blev  Minister.  Saa  kom  den  Aften, 
da  man  vilde  storme  Enkedronningens  Palais. 
Jeg  var  blandt  de  Første,  der  bragte  Efterretning 
derom  til  Paladset,  jeg  assisterede  ved  Hendes 
Majestæts  Flytning  til  det  gule  Palais,  og  til- 
bragte den  største  Del  af  Natten  paa  Amalien- 
borg Plads. 

Men  havde  disse  Frihedsbevægelser  ikke  min 
Sympathie,  saa  flammede  derimod  Fædrelands- 
kjærligheden  op  i  mig  ved  Begivenhederne  i  Sles- 
vig og  Holsteen.  —  Da  Krigen  brød  ud,  beslut- 
tede jeg  at  søge  Ansættelse  ved  Hæren.  Jeg 
kjendte  noget  til  Tscherning,  den  daværende 
Krigsminister,  og  vidste  i  al  Fald,  at  hans  Ad- 
jutant  Harbou  strax  vilde  skaffe  mig  Adgang  til 
ham.  Uden  mindste  Vanskelighed  opnaaede  jeg 
Tschernings  Tilladelse  til  at  gaae  til  Armeen,  og 
gjøre   Nytte    ved   hvadsomhelst :     »Vi    have    Brug 

nok  for  Folk,  der  kunne  arbejde,  og  jeg  veed.  De 
kan  arbejde,«  sagde  han. 

Dagen  efter  min  Samtale  med  Tscherning 
havde  jeg  fundet  en  Stedfortræder  til  mit  Embede 
som  Auditeur  og  opnaaet  Orlov  paa  ubestemt  Tid. 
Jeg  afgik  strax  til  Hovedkvarteret  i  Kolding  med 
afdøde  Major  Holm,  som  man  havde  tiltænkt  en 
vigtig  Kommando,  og  hvem  jeg  rimeligvis  var 
kommen  til  at  fungere  under  i  en  eller  anden  civil 
Stilling,  hvis  han  ej,  til  stor  Sorg  for  Alle,  der 
kj endte  denne  dygtige  og  hæderlige  Mand,  kort 
efter  var  falden  ved  Slesvig.  I  Kolding  blev  jeg 
modtagen  af  den  fungerende  Intendant  med  For- 
behold og  Mistanke,  som  Følge  af  at  man  slet 
ikke  vidste,  hvad  Tschernings  Hensigt  var  med 
mig,  og  min  Stilling  var  saa  meget  ubehageligere, 
som  Ministeriet  rent  havde  glemt  at  melde  min 
Ankomst.  Intendanten,  der  var  min  Jevnaldrende, 
men  indtil  da  Kancellist  eller  Kopist  i  General- 
qvartermester-Stabens  Bureau,  medens  jeg  var  og 
allerede  længe  havde  været  Dommer  i  en  militair 
Ret,  vilde  først  rent  ud  ikke  have  med  mig  at 
bestille,  men  paa  min  bestemte  Erklæring,  at  jeg 
vilde  blive,  indtil  Ministeriets  Tilmeldelse  om  min 
Ansættelse  indtraf,  blev  jeg  sat  til  at  føre  en 
Copiebog  og  have  Opsigt  med  Udleveringen  af  Hø 
og  Halm.     Dette  varede  dog   ikke   ret  længe ;   thi 

efterat  Ministeriets  Ordre  var  kommen  Intendanten 
i  Hænde,  fik  jeg  det  Hverv  tillige  med  Indenrigs- 
ministeriets Delegerede,  nuværende  Kammerherre 
Heltzen,  at  ledsage  Avantgardens  Chef,  General 
Wedel-Wedelsborg,  for  at  assistere  ved  Under- 
søgelsen af  Embedsmændenes  Forhold  og  Alt, 
hvad  dermed  stod  i  Forbindelse,  en  Bestilling, 
Generalens  ædle  Tænkemaade  og  humane  Karakter 
gjorde  os  behageligere,  end  den  under  mangen 
anden  Chef  vilde  have  været.  Jeg  fik  det  Hverv 
at  optage  Forhør,  hvori  jeg  jo  havde  Øvelse. 

Saa  kom  Afi*airen  ved  Bau,  og  der  maa  vel 
Intendanten  have  seet,  at  jeg  kunde  være  ham  til 
Nytte,  eftersom  det  lykkedes  mig  paa  een  Efter- 
middag at  have  Lazarether  færdige  til  alle  de 
Saaredes  Optagelse,  saa  at  jeg  havde  den  store 
Glæde,  at  Kongen  og  Krigsministeren,  da  de  Kl.  7 
om  Aftenen  efter  AflFairen  besaae  Lazaretherne,  yt- 
trede  Tilfredshed  med  de  trufne  Forberedelser. 

Tscherning  udnævnte  mig  da  kort  efter  til 
Intendant  i  Flensborg,  hvor  jeg  understøttedes  af 
de  to  Forfattere,  Brosbøll  og  Chiewitz,  havde 
samtlige  Magasiner  under  mit  Opsyn,  og  daglig 
maatte  forsyne  Armeen  i  Slesvig  med  Alt.  Hr. 
Brosbøll,  en  fædrelandssindet  og  omsigtsfuldMand, 
var  hovedsagelig  beskjæftiget  med  at  rejse  om- 
kring og  kjøbe  Stude,  saa  at  Chiewitz  egentlig  var 

min  eneste  Assistent.  Han  var  et  fornøieligt 
Menneske,  der  havde  uddannet  sig  til  noget  helt 
Andet  end  at  veje  Kjød,  Flæsk  og  Meel,  men 
trods  sit  Digtertalent  besørgede  han  disse  trivielle 
Sager  upaaklageligt.  Under  Flugten  fra  Flensborg 
lykkedes  det  mig  at  redde  Alt,  hvad  vi  havde  i 
Magazinerne,  og  at  faae  Krigskassen  og  de  Saarede 
ombord  i  Dampskibet,  saa  at  vi  kun  efterlode 
Fjenden  to  Sække  haardt  Brød.  —  Denne  min 
Virksomhed  i  Flensborg  skaffede  mig  kort  efter 
Ridderkorset. 

Fra  Flensborg  gik  jeg  som  Intendant  til  Als 
og  oprettede  der  under  Korps-Intendantens  Ledelse 
Lazarethet  paa  Augustenborg.  Derpaa  gik  jeg 
som  Intendant  til  Fyen,  hvorpaa  jeg  nogen  Tid 
efter  Afslutningen  af  Vaabenstilstanden  vendte  til- 
bage tilKjøbenhavn,  fuldkommen  overtydet  om,  at 
Intendantforretningen  i  Fredstid  aldeles  ikke  laa 
for  mig.  —  Jeg  mindes  med  inderlig  Tilfredshed 
dette  mit  Ophold  ved  Armeen  fra  Marts  til  No- 
vember 1848;  jeg  knyttede  da  mange  Venskabs- 
forbindelser,  der  senere  have  været  mig  til  stor 
Glæde. 


Jeg  har  allerede  kortelig  berørt  den  Indflydelse, 
det  i  sin  Tid  havde  paa  mig,  at  jeg  udtraadte  af 
Studenterforeningen,  og  hvorledes  jeg  fra  den  Tid 

fjernede  mig  fra  mine  tidligere  Kammerater  og 
Medstuderende.  Maaskee  dette  bidrog  sit  til  de 
Forfølgelser,  jeg  fra  nu  af  blev  udsat  for  i  Smuds- 
pressen. Disse  Angreb,  der  varede  i  samfulde 
tolv  Aar  og  senere  om  end  naturligvis  paa  en 
anden  Maade  gjentoges  af  den  hæderligere  Del  af 
Pressen,  have  haft  en  saa  væsentlig  Indflydelse  paa 
mit  hele  Liv  og  min  Udvikling  og  have  paa  en 
saa  sørgelig  Maade  staaet  mig  i  Vejen  i  mine 
helligste  og  kjæreste  Forhold,  at  de  have  gjort  et 
godt  Stykke  af  min  Vandring  i  mine  bedste  Aar 
til  en  bitter  og  pinlig  Kamp.  Jeg  troer  dog  ikke, 
at  jeg  ganske  kan  forbigaae  dem,  hvor  nødig  jeg 
end  dvæler  ved  Minder  af  en  saa  sørgelig  Be- 
skaffenhed her,  hvor  jeg  nedskriver  saa  godt  som 
alt,  hvad  der  har  bidraget  til,  at  jeg  er  bleven 
just  saaledes  som  jeg  er,  og  som  jeg  tildels  op- 
fattes. 

Jeg  levede,  som  før  er  sagt,  forinden  jeg  for 
Alvor  begyndte  at  læse  til  juridisk  Examen,  et 
besynderligt  afsondret  og  ørkesløst  Liv,  et  saa- 
dant  Liv,  at  jeg  med  Rette  kan  ansee  disse  Aar 
som  tabte.  Da  jeg  atter  tog  fat,  blev  jeg  igjen 
munter  og  livsglad,  skjøndt  jeg  maatte  arbejde  saa 
vedholdende  og  strengt,  at  jeg  ej  fik  Tid  til  at 
beskjæftige  mig  synderlig  med  Omverdenen.  Da 
jeg   endelig    som    juridisk   Kandidat   traadte   ud  i 

Livet  med  alle  en  ung  Mands  Forhaabninger,  aaben 
og  velvillig  stemt  imod  Enhver,  saae  jeg  med  glad 
Fortrøstning  en  Fremtid  imøde,  der  syntes  baade 
lys  og  skyfri.  Mine  Foresatte  og  Velyndere,  Vel- 
yndere, jeg  selv  havde  erhvervet  mig,  og  som  ikke 
havde  kjendt  mig  som  den  fattige  modløse  Stu- 
dent, vare  tilfredse  med  mig.  I  den  saakaldte 
store  Verden,  hvor  jeg  efter  den  Tids  Skik  ind- 
traadte,  ikke  fra  Skolestuen  som  nuomstunder, 
men  først  efter  endt  Examen  med  behørigt  Stem- 
pel som  Kongens  Kammerjunker,  havde  jeg  en 
behagelig  Stilling,  var  vel  seet  overalt,  nød  min 
allernaadigste  Herre,  Kong  Christian  den  Ottendes 
Gunst  og  hørte  til  de  unge  Prindsers  nærmere 
Omgang.  Jeg  troer,  at  de  høje  Herrer  fandt  Be- 
hag i  at  omgaaes  mig,  skjøndt  jeg  ligeoverfor  dem 
altid  bevarede  min  Selvstændighed,  og  sagde  min 
Mening  uforbeholdent.  —  Saaledes  var  Alt  saa 
lyst  og  godt,  som  det  vel  kunde  være.  Da  hændte 
Følgende:  »Corsaren«,  Datidens  Vittighedsblad  og 
tildels  Smudsblad  —  det  var  dog  langt  bedre  re- 
digeret end  dets  usle  Efterfølgere  —  bragte  en- 
gang en  Tegning  af  eller  Allusion  til  Kongen, 
Christian  den  Ottende,  der  var  i  høj  Grad  op- 
rørende. Jeg  boede  den  Sommer  paa  Klampen- 
borg og  var  Medindbyder  til  et  Bal,  der  skulde 
afholdes    derude.       »Corsarens«    Redacteur,    Herr 

Goldschmidt  havde  tegnet  sig  paa  Listen  til  Ballet. 
Der  var  stor  Indignation  derover  blandt  Indbyderne, 
og  en  Dag,  da  flere  af  os  stode  sammen,  foreslog 
En,  at  man  uden  videre  skulde  udslette  Gold- 
schmidts Navn  af  Ballisten.  Jeg  svarede  hertil, 
at  det  ikke  gik  an,  eftersom  Herr  Goldschmidt 
boede  paa  Anstalten  ligesom  vi  Andre  og  altsaa 
ifølge  Indbydelsen  havde  Adgang  til  Ballet.  Der- 
imod, yttrede  jeg,  vilde  jeg  udslette  mit  eget  Navn 
og  deres,  der  havde  ladet  sig  tegne  ved  mig,  da 
man  jo  ikke  kunde  være  bekjendt  at  være  i  Sel- 
skab med  Herr  Goldschmidt.  Dette  blev  ham 
tjenstligt  meddelt — Nogle  paastode,  at  han  havde 
staaet  tæt  ved  og  selv  hørt  det  —  og  i  det  næst- 
følgende Nummer,  og  saalænge  Bladet  existerede, 
figurerede  jeg  stadig  deri,  saaledes  som  det  ud- 
trykkelig hed,  som  »Corsarens  Liggendefæ«.  Næ- 
sten intet  Nummer  udgik,  uden  at  det  indeholdt 
en  eller  anden  Smædeartikel  om  mig,  eller  en  eller 
anden  Karikatur  af  mig,  og  saaledes  vedblev  det, 
indtil  Herr  Goldschmidt  fratraadte  Bladet  og  for- 
søgte sig  i  en  anden  Retning  som  de  Herrer  Grev 
Frises  og  Baron  Blixens  politiske  Consulent.  Der 
blev  vel  egentlig  aldrig  sagt  noget  ærekrænkende 
om  mig,  men  jeg  blev  latterliggjort  af  en  Pensel, 
der  forstod  at  male  med  saftige  Farver,  af  en 
Pen,  der  var  baade  skarp  og  spids,  kom  i  Folke- 

munde  og  blev  en  Person,  som  enhver  troede  at 
turde  pege  paa  og  sige  om:  der  gaaer  »den  røde 
Barons  »Corsarens  Baron«,  »Baron  Rødskjæg« 
o.  s.  V.  Jeg  gik  i  mange  Aar  aldrig  udenfor  min 
Dør,  uden  at  disse  Raab  løde  etter  mig.  —  Der 
er  noget  forfærdeligt  i  en  saadan  Forfølgelse, 
overfor  hvilken  man  er  fuldstændig  værgeløs.  Jeg 
fik  Tilbud  nok  om  for  25  Rdlr.  at  faae  Herr 
Goldschmidt  slaaet  sønder  og  sammen;  men  det 
stred  imod  min  Følelse.  Jeg,  der  selv  var  Dom- 
mer og  dømte  andre  til  Tamp,  Kat  eller  Vand  og 
Brød  for  Sligt,  stod  i  min  egen  Sag  værgeløs  og 
med  bundne  Hænder. 

Om  nu  Herr  Goldschmidt  eller  Andre  tor- 
anstaltede  det,  veed  jeg  ikke,  men  samtidig  her- 
med afmalede  man  mig  ogsaa  som  Skilt  ved 
Boutiksdøre,  stundom  med  Lighed,  stundom  uden. 
—  Jeg  har  ofte  baade  dengang  og  senere  tænkt 
paa,  hvorledes  den  Kreds,  hvori  jeg  levede,  be- 
tragtede denne  Forfølgelse.  Den  morede  selv 
dem,  der  virkelig  vare  mine  Venner  eller  opførte 
sig  som  saadanne.  Kom  jeg  i  et  Hus,  hvor  Her- 
skabets Portner  var  beordret  til  at  holde  -Cor- 
saren«,  thi  selv  holdt  man  den  ikke  —  »Gud  be- 
vare os!  men  den  er  dog  saa  morsom!«  —  saa 
bragte  man  den  strax,  for  at  jeg  ogsaa  skulde 
more    mig   over    de   Drillerier   og   Vittigheder,  jeg 

var  Skive  for,  more  mig  over  min  egen  Skam. 
Traadte  jeg  ind  paa  et  offentligt  Sted,  havde  altid 
en  Bekjendt  »Corsaren«  paa  rede  Haand  til  mig, 
eller  Opvarteren  bragte  mig  den  proprio  motu. 
Man  lo,  snakkede  derom,  fandt  Lighed,  og  Ingen 
anede,  hvor  bittert  det  altsammen  var  mig,  at  det 
forstyrrede  mine  kjæreste  Ønsker  og  stod  hæm- 
mende i  Vejen  for,  hvad  jeg  betragtede  som  Maalet 
for  min  Lykke;  jeg  var  for  stolt  til  at  lade  mig 
mærke  dermed.  Jeg  har  dengang  aldrig  sagt  til 
Nogen,  hvad  jeg  led,  selv  ej  til  mine  Nærmeste. 
Maaske  som  en  Følge  deraf,  antog  man,  al  alt 
dette  morede  mig  selv  som  alle  Andre.  Jeg  er- 
indrer, hvorledes  en  gammel,  højtstaaende  Mand, 
der  holdt  meget  af  mig,  og  paa  hvem  jeg  aldrig 
tænker  uden  med  Ærefrygt  og  Kjærlighed,  engang 
tog  mig  under  Armen,  førte  mig  hen  i  Strand- 
stræde og  stillede  mig  foran  mit  eget  Contrafai, 
der  tjente  som  Tobaksskilt,  idet  ^han  med  en 
hjertelig  Latter  sagde:  »Hvem  mon  det  er?« 
Hvor  ondt  det  end  gjorde  mig,  svarede  jeg  dog 
med  den  ligegyldigste  Mine  af  Verden:  »Det  er 
mig  Excellence;  det  ligner  ret  godt.« 

Jeg  vil  nu  ikke  sige,  at  disse  Forfølgelser 
kostede  mig  mine  Venners  Venskab  og  Omgang, 
men  de  kostede  mig  deres  Agtelse,  hvad  der  er 
værre.     Man  vænnede  sig  uvilkaarligt  til   at  be- 

tragte  mig  som  en  Person,  om  hvem  man  ustraffet 
kunde  sige  en  Vittighed  bag  Ryggen.  Naar  man 
sagde  den  til  mig  selv,  gjorde  jeg  Gjengjæld,  kom 
derved  i  Ord  for  at  have  en  slem  Mund,  og  fik 
Skyld  for  at  have  sagt  mange  Ting,  der  aldrig 
ere  komne  i  mine  Tanker,  ja  det  er  en  Kjends- 
gjerning,  at  naar  man  ingen  Hjemmelsmand  havde 
til  hin  eller  denne  Historie,  saa  nævnede  man 
sans-fa^on  »Baronen«,  som  jeg  par  excellence 
kaldtes. 

Denne  min  Stilling  i  det  sociale  Liv  havde 
ogsaa  sine  Virkninger  i  Livets  andre  Forhold. 
Jeg  erindrer  saaledes,  at  afdøde  Geheimeraad  Bille, 
daværende  Gesandt  i  London,  engang  under  sit 
Ophold  herhjemme  havde  yttret,  at  han  ønskede 
at  tage  mig  med  til  London  som  Secretair.  Ad- 
miral Zartmann,  der  var  min  Chef  havde  Intet 
imod  at  give  mig  Permission  paa  ubestemt  Tid, 
men  daværende  Udenrigsminister,  Geheimeraad 
Bluhme,  svarede  simpelthen:  »Nej,  vi  kunne  ikke 
i  Diplomatien  bruge  Personer,  der  daglig  figurere 
i  »Corsaren«  og  paa  Gadeskilter.«  Der  er  noget 
ligefrem  oprørende  i  et  saadant  Svar,  naar  man 
betænker,  hvor  uforskyldt  jeg  var  bleven  gjort  til 
en   »Corsarfigur«. 

Dengang  faldt  det  Ingen  ind,  hvad  der  dog 
utvivlsomt  var  Tilfældet,   at  denne  Del  af  Pressen 

blot  vilde  Aristocratiet  til  Livs  og  havde  samlet 
det  Hele  saakaldte  virkelige  og  uvirkelige  Aristo- 
crati  i  min  Person.  Jeg  var  jo  stor  og  iøjne- 
faldende, i  alt  Fald  en  Typus,  man  kunde  slaae 
Klo  i,  og  jeg  maatte  derfor  bære  det  hele  Læs 
for  mine  Standsfæller  og  staae  i  Gabestokken  for 
dem  i  over  et  Decennium. 

Man  vil  lettelig  forstaae,  hvilken  Indflydelse  en 
saadan  offentlig  Stillen  til  Skue  gjennem  en  lang 
Række  af  Aar  nødvendigvis  maatte  have,  men  jeg 
skal  ikke  dvæle  længere  derved,  dels  fordi  det 
fremkalder  Minder  saa  smertelige,  som  maaske 
kun  falde  i  de  Færrestes  Lod,  dels  ogsaa  fordi 
Enhver,  der  læser  dette  og  har  levet  paa  den  Tid, 
Forfølgelsen  imod  mig  gik  for  sig,  lettelig  vil  kunne 
forstaae  Virkningen  af  den.  Kun  skal  jeg  bemærke, 
at  Pressens  Angreb  paa  mig  have  haft  en  væsent- 
lig Indflydelse  paa  hele  min  Udvikling,  og  at  de 
mere  end  noget  andet  have  bevirket,  at  jeg  ofte 
vistnok  har  været  hensynsløs  i  mine  Yttringer  og 
min  Optræden  og  har  vist  Foragt  for  Menneskers 
Dom.  Følgerne  sporedes  endnu  længe,  efter  at 
Angrebene  vare  ophørte.  —  Mange  alvorlige  Mænd, 
til  hvilke  jeg  med  hele  min  aandelige  Retning  og 
øvrige  Interesser  sandsynligvis,  vilde  være  kommen 
i  venskabeligt  og  mere  eller  mindre  hjerteligt  For- 
hold, betragtede  mig  i  alt  Fald,  i  en  senere  Periode 

af  mit  Liv,  ikke  som  en  egenlig  alvorlig  Mand, 
med  alvorlige  Forraaal  for  Øje;  de  fandt  maaske 
nok  min  Omgang  underholdende,  men  de  und- 
droge  mig  den  Velvillie  og  Tillid,  uden  hvilken 
ingen  Mand  med  Hjerte  ret  kan  trives.  Dette  er 
først  senere  gaaet  op  for  mig;  i  Øjeblikket,  medens 
Angrebene  stode  paa,  mærkede  jeg  det  ikke;  thi 
jeg  ansaae  det  for  umuligt. 

Man  tillagde  mig  i  mange  Aar  Anskuelser, 
jeg  slet  ikke  nærede,  man  ansaae  mig  for  friheds- 
fjendsk  og  for  en  Modstander  af  hele  vor  poli- 
tiske Udvikling.  Ganske  vist  hørte  jeg  til  dem, 
der  bleve  overraskede  af  Begivenhederne  i  1848, 
men  det  varede  ikke  længe,  inden  jeg,  hvis  For- 
fædre havde  været  med  om  et  constitutionelt  Konge- 
dømme maaske  af  en  anden  ilrt,  men  ligefuldt  af 
samme  Princip,  besindede  mig  og  nu  kun  stod 
imod,  forsaavidt  jeg  ønskede,  at  en  roligere  og 
jevnere  Udvikling  af  Forholdene  skulde  finde  Sted. 
Jeg  troede  dengang,  og  jeg  troer  endnu,  at  det 
havde  baadet  vort  kjære  Fædreland  og  alle  Par- 
tier bedst,  om  man  havde  undladt  strax  at  give 
Grundloven  paa  det  brede  demokratiske  Grundlag, 
som  man  gjorde.  Ej  heller  var  jeg  hildet  i  doc- 
trinaire  nationalliberale  Dogmer,  og  mindst  af  Alt 
var  jeg  Skandinav.  Om  end  efter  fattig  Lejlighed 
Aristocrat  i  Ordets   sande  Betydning,    ansaae  jeg 

ingenlunde  en  constitutionel  Regjering  for  et  Onde, 
og  jeg  har  ingensinde  fornægtet,  at  jeg  efter  den 
første  Overraskelse  hilsede  Frihedens  Morgenrøde 
med  Glæde.  Men  eftersom  den  saakaldte  store 
Verden  fra  Christian  den  Ottendes  Regjeringstid 
nu  engang,  og  det  vel  ikke  ganske  uden  Grund, 
var  mistænkt  for  at  see  skjævt  til  Friheden,  var 
det  saa  aldeles  naturligt,  at  jeg,  den  udskregne 
og  paa  Gadeskilte  ophængte,  kom  til  at  holde  for, 
ogsaa  for  det,  og  det  var  saa  meget  naturligere, 
fordi  jeg  i  Begyndelsen  aabent  havde  udtalt  mig 
derom,  og  fordi  jeg  nu  engang  var  bleven  Pressens 
Syndebuk.  Dette  er  min  Opfattelse.  Jeg  gjen- 
giver  den,  som  den  efter  lang  Overvejelse  staaer 
for  mig,  og  vil  man  lade  mig  vederfares  Retfær- 
dighed og  prøve  den,  vil  man  nok  komme  til  at 
dele  den. 

I  flere  Aar  havde  jeg  kun  været  Gjenstand 
for  Smudsbladenes  Angreb,  men  fra  1848  gjorde 
ogsaa  »Fædrelandet«  og  noget  senere  »Dagbladet« 
mig  den  Ære  at  beskjæftige  sig  med  mig,  vel  fordi 
de  fandt  mig  saa  at  sige  fix  og  færdig,  og  fordi 
man  troede  gjennem  mig  at  komme  hele  den  Kreds 
til  Livs,  der  dengang  ej  stod  sig  vel  med  den  li- 
berale Presse;  thi  min  hele  udvortes  Stilling  som 
Assessor  i  den  combinerede  Ret,  Kammerjunker, 
fuldkommen  uformuende,  uden  synderlig  Protection, 

og  hørende  til  en  gammel  adelig  Familie,  der  nu 
havde  tabt  al  sin  Indflydelse,  gav  virkelig  aldeles 
ingen  Anledning  til  at  henlede  Opmærksomheden 
paa  mig,  saa  meget  mindre  som  jeg  var  vel  an- 
seet  og  afholdt  paa  den  Plads,  hvor  jeg  var,  ikke 
gjorde  andet  end  efter  bedste  Evne  at  passe  mit 
Arbejde  og  ingensinde  gav  mig  Mine  af  at  be- 
skjæftige  mig  med  Politik,  hvortil  der  aldeles  in- 
gen Anledning  var  i  Christian  den  Ottendes  Ro- 
sentid, og  for  hvilken  jeg  sandt  at  sige  heller 
ingen  Smag  havde  faaet  endnu.  Skjøndt  alt  dette 
maatte  staae  klart  for  min  Omgangskreds  og  En- 
hver, der  ikke  fik  sin  Opfattelse  fra  den  liberale 
Presse,  troede  man  dog  Alt,  hvad  der  blev  skre- 
vet om  mig.  Som  Bevis  paa,  hvilken  Indflydelse 
disse  Pressens  Angreb  kunde  have  selv  paa  Folk, 
som  man  skulde  have  troet  hævede  over  Hensyn  til 
dem,  kan  jeg  exempelvis  anføre,  at  Geheimeraad 
Bluhme  nægtede  at  ansætte  mig,  da  Gesandten  i 
London,  Geheimeraad  Bille,  vilde  tage  mig  med  som 
Secretair,  fordi  Smudspressen  angreb  mig,  og  fordi 
jeg,  som  han  sagde,  ikke  var  en  persona  grata 
for  Oppositionen.  Han  kunde  have  henvendt  sig 
til  Grev  Wilhelm  Moltke,  Generalauditeur  Kofoed 
og  Geheimeraad  Wiborg;  af  dem  vilde  han  have 
erfaret,  at  hvad  Bladene  end  holdt  mig  for,  an- 
saae    de    mig   for  en  Mand,    der   kunde    gjøre   sin 

Gjerning.  Jeg  havde  paa  Grund  af  Geheimeraad 
Billes  elskelige  Karakter  og  ualmindelig  vindende 
Væsen  faaet  en  saadan  Tillid  til  og  Hengivenhed 
for  hans  Person,  at  han  nok  vilde  være  bleven 
tilfreds  med  mig.  Saaledes  som  det  er  gaaet  her, 
er  det  gaaet  ved  saamange  andre  Lejligheder,  det 
er  den  sorte  Traad,  der  gaaer  igjennem  mit  Liv. 
Det  Mærke,  Smudspressen  og  derefter  en  Del  af 
den  hæderlige  Dagspresse  har  paatrykt  mig,  vil 
jeg  komme  til  at  bære  til  min  Dødsdag. 

Den  Virksomhed,  der  som  foran  meldt  en 
ganske  kort  Tid  i  1848  var  anviist  mig  hos  Ge- 
neral Wedel,  bragte  mig  paa  den  Tanke,  at  see  at 
opnaae  en  Amtmandspost  i  Slesvig.  Min  gamle 
Velynder,  Grev  Wilhelm  Moltke,  gik  med  den 
største  Beredvillighed  ind  paa  mine  Ønsker,  og 
det  samme  var  Tilfældet  med  Geheimeraad  Tillisch, 
der  dengang  var  Regjeringscommissair  i  Slesvig. 
Da  Kammerherre  Stemann  var  bleven^  umulig  som 
Amtmand  i  Aaabenraa,  skrev  Geheimeraad  Tillisch 
til  Grev  Moltke  og  bad  ham  om  enten  at  sende 
Kammerherre  Heltzen,  Kammerherre  Brun  eller 
mig  for  at  succedere  Stemann.  Just  som  jeg  sad 
hos  Prinds  Friederich  afHessen  og  oplæste  Sejers- 
beretningen  fra  Isted,  blev  jeg  hentet  til  Grev 
Moltke.  —  Der  var  anden  Bestemmelse  for  Heltzen, 
og    Brun    var    konstitueret    som    Amtmand    over 

Præstø  Amt,  —  det  blev  altsaa  bestemt  at  sende 
mig.  Forslaget  gjordes  mig  i  Grev  Criminils  og 
min*  Fætter,  Geheimeraad  Reedtz's  Nærværelse. 
Jeg  var  dengang  omtrent  39  Aar,  altsaa  for- 
holdsvis ung,  og  stod  nu  pludselig  ved  mine  Øn- 
skers Maal.  Det  var  et  af  de  lykkeligste  Øje- 
blikke i  mit  Liv,  ikke  mindst  fordi  der  pludselig 
viste  sig  en  Udsigt  for  mig  til  at  faae  et  af  mine 
inderligste  Ønsker  opfyldt,  nemlig  at  hjemføre  min 
Forlovede  som  Brud,  og  jeg  mindes,  da  jeg  blev 
alene  med  den  elskelige  gamle  Grev  Moltke,  faldt 
jeg  ham  om  Halsen,  kyssede  hans  Haand  og  græd 
som  et  Barn.  Jeg  meddelte  skyndsomst  mine 
Venner  det  glædelige  Budskab  og  gjorde  mig  fær- 
dig til  at  rejse  samme  Aften,  men,  inden  Sol  gik 
ned,  var  Ordren  tagen  tilbage,  Kammerherre 
Rosenørn  i  Randers,  der  just  i  de  Dage  var  ble- 
ven Indenrigsminister,  havde  sat  sig  derimod,  og 
Heltzen  fik  Ordre  til  at  overtage  Embedet.  Et 
haardere  Slag  har  neppe  ramt  mig,  det  kom  saa 
uventet  og  blev  vel  derved  dobbelt  føleligt.  Jeg 
ærede  og  elskede  Grev  Moltke  saa  højt,  at  jeg 
aldrig  end  ej  i  Tankerne  bebrejdede  ham,  at  han 
ikke  dengang  satte  sin  Villie  igjennem.  Han  lo- 
vede mig  den  første  ledige  Amtmandspost  i  Sles- 
vig, men  fik  aldrig  Lejlighed  til  at  indfrie  sit  Løfte. 
Han   har   dog   paa   et   senere    mørkt  Tidspunkt  af 

rait  Liv,  troligen  staaet  mig  bi,  og  har  derved 
viist,  at  han  beklagede  at  have  skuflFet  mig  og 
paaskjønnede,  at  jeg  aldrig  havde  beklaget  mig 
derover. 

Nogle  Aar  efter  eller  raaaske  samme  Aar  op- 
rettedes den  slesvigske  Examen  i  Flensborg.  Den 
slesvigske  Minister,  Grev  Moltke  Niitschau,  der 
altid  har  viist  mig  megen  Velvillie,  sagde  mig  en 
Dag,  da  jeg  besøgte  ham  paa  Frydenlund,  at  det 
var  Skade,  at  jeg  nu  var  udelukket  fra  Embeder 
i  Slesvig.  Jeg  svéirede  dertil:  »Ja  jeg  har  rigtig- 
nok ikke  den  slesvigske  Examen«.  Da  han  yttrede : 
»Og  den  kan  De  jo  nu  ikke  tage«,  sagde  jeg: 
»Hvis  Excellencen  vil  gjøre  mig  til  Amtmand  i 
Slesvig,  skal  jeg  nok  tage  Examen«.  Grev  Moltke 
mente,  at  det  dog  nok  vilde  have  sin  Vanskelighed, 
eftersom  jeg  næsten  var  fyrretyve  Aar.  —  I  Oc- 
tober  Maaned  1851,  saavidt  jeg  mindes,  begyndte 
jeg  saa  at  læse  med  Rector  ved  Universitetet, 
Professor  i  slesvigsk  Ret,  Schmidt,  til  hvem 
Grev  Moltke  havde  anbefalet  mig,  og  i  Marts 
Maaned  næstefter  tog  jeg  den  befalede  Examen 
med  første  Karakter. 

I  Flensborg,  hvor  Examenscollegiet  havde 
Sæde,  var  der  ikke  saa  ganske  faa  Vanskeligheder 
at  overvinde.  Man  vidste,  at  Grev  Moltke  Niit- 
schau havde    ansporet  mig  til   at  tage   den  sies- 

vigske  Examen,  at  han  utvivlsomt  vilde  ansætte 
mig  som  Amtmand  i  Hertugdømmerne,  og  jeg  havde 
ingensinde  lagt  Dølgsmaal  paa,  at  den  Maade, 
paa  hvilken  det  nationalliberale  Parti  ønskede,  at 
Slesvig  skulde  regjeres,  efter  min  Mening  ikke 
førte  til  noget  heldigt  Resultat. 

De  ældre  Medlemmer  af  Kollegiet,  Stemann, 
Paulsen,  Mohrhagen,  Raasløff  og  Bagger,  der  delte 
mine  Anskuelser,  modtoge  mig  meget  forekoaimende 
og  udtalte  deres  Paaskjønnelse  af,  at  en  gammel 
Embedsmand  fra  Kongeriget  vilde  underkaste  sig 
Prøven,  medens  de  yngre  og  af  dem  isærWøldike 
vare  mig  decideret  imod;  Herr  Wøldike  viste  det 
paa  den  mest  eclatante  Maade. 

Etatsraad  Paulsen,  der  examinerede  i  Hoved- 
faget, Civilret,  beærede  mig  med  en  meget  hæd- 
rendre  Tale  efter  Examinationen.  og  i  den  nævnte 
Disciplin  erholdt  jeg  Udmærkelse,  hvilket  ikke  var 
almindeligt.  Under  Censuren  vilde  mine  Mod- 
standere, at  jeg  kun  skulde  have  anden  Karakter, 
men  Præses,  Kammerherre  Stemann,  satte  sig  al- 
vorligt derimod.  Imidlertid  lykkedes  det  Herr  Wøl- 
dike og  hans  Venner  at  bevirke,  at  der  meddeltes 
mig  en  Attest,  hvori  det  hed,  at  jeg  ikke  var 
begge  Sprog,  Tydsk  og  Dansk,  lige  mægtig,  som 
om  nogen  dansk  Examinand  har  været  det!  og  det 
blev  saa   siden  benyttet  til  min  fuldstændige  Ude- 

lukkelse  fra  al  Ansættelse  i  Hertugdømmet.  Den 
uheldige  Skjæbne,  der  i  Grunden  lige  siden  1848 
har  forfulgt  mig,  vilde,  at  der  lige  fra  det,  jeg  tog 
Examen  i  slesvigsk  Ret,  og  indtil  Grev  Moltke 
Niitschau  i  1854  gik  af,  ikke  blev  noget  Amt- 
mands Embede  ledigt  i  Slesvig,  og  under  Wolf- 
hagen var  al  Udsigt  lukket  for  mig. 

Træt  af  at  vente,  skuffet  i  alle  mine  For- 
haabninger,  søgte  jeg  tilsidst  i  1853  Herredsfoged- 
embedet i  Lemvig,  der  blev  ledigt,  medens  jeg 
opholdt  mig  i  Paris  samme  Efteraar.  Det  havde 
imidlertid  ogsaa  sine  Vanskeligheder,  inden  jeg  op- 
naaede  det. 

Som  en  af  Indbyderne  til  et  Bal,  man  havde 
tilsigtet  at  give  de  hjemvendende  Militaire  i  Casino, 
var  jeg  blandt  dem,  der  ivrigst  havde  modsat  mig 
at  indbyde  Grevinde  Danner,  og  den,  der  i  Co- 
mitémødet,  hvor  jeg  var  Ordfører,  foreslog  hellere 
at  opgive  Ballet  end  at  indbyde  Grevinden. 

Det  var  jo  ingen  Anbefaling  hos  højsalig 
Kong  Frederik  den  Syvende,  og  hans  Vrede  mod 
mig  herover  brød  ud  en  Dag,  jeg  havde  undladt 
at  hilse  den  nævnte  Dame  paa  Langelinie,  hvor 
hun  kjørte  bag  efter  Kongen.  De  Herrer,  jeg  gik 
med,  kjendte  hende  og  hilste,  jeg  kjendte  hende 
ikke  og  hilste  ikke.  Admiral  Bille  var  dengang 
Marineminister  og  min  Foresatte;  han  blev  strax 

beordret  til  Kongen,  og  fik  Befaling  til  øjeblikkelig 
at  sende  mig  til  Christiansø,  om  i  Egenskab  af 
Auditeur  eller  som  Statsfange  er  nok  aldrig  ble- 
vet oplyst;  Frederik  den  Syvende  havde  vel  næppe 
selv  gjort  sig  Regnskab  herfor. 

Admiral  Bille  kom  da  kjendelig  agiteret  til 
mig  og  meddelte  mig  Kongens  Befaling  med  Til- 
føjende, at  han  tillige  havde  sagt,  at  jeg  havde 
brugt  Ukvemsord  om  ham,  samt  at  jeg  ikke  havde 
hilst  hans  Hustru.  Jeg  svarede  kun  ved  at  tage 
Grundloven  frem  og  henlede  Admiralens  Opmærk- 
somhed paa  §  78,  som  han  naturligvis  kjendte 
ligesaa  godt  som  jeg,  og  efter  hvis  Ordlyd  ingen 
Dommer  kan  afsættes  fra  sit  Embede  uden  ved 
Dom  eller  forflyttes  mod  sit  Ønske,  hvor  Om- 
ordning af  Domstolene  ej  finder  Sted.  Jeg  var 
Dommer  og  havde  saaledes  Grundlovens  rene  Ord 
for  mig,  men  erklærede  imidlertid,  at  jeg  ikke 
vilde  sætte  mig  op  imod  min  Konges  Villie,  og  at 
jeg,  om  han  befalede  det,  vilde  tage  imod  Afsked; 
til  Christiansø  derimod  kunde  jeg  ikke  indlade 
mig  paa  at  gaae.  Admiral  Bille  kom  snart  efter 
og  sagde,  at  Hans  Majestæt  befalede  at  see  mig 
strax.  Min  Samtale  med  Hans  Majestæt  er  der 
ingen  Anledning  til  ikke  at  meddele  her;  den  var 
saa  egen  i  sit  Slags,  at  jeg  godt  kan  mindes 
hvert  Ord.     Da  jeg   kom  ind,    gik  Kongen   stærkt 

ophidset  frem  og  tilbage  i  Stuen,  og  ved  min  Ind- 
trædelse foer  han  lige  imod  mig,  som  om  han 
vilde  tage  fat  i  mig.  Pludselig  standsede  han, 
rettede  en  Strøm  af  Bebrejdelser  imod  mig  og  ud- 
tordnede blandt  andet:  »Du  har  kaldt  mig  et 
Aalehoved!«  »Det  er  et  Ukvemsord,  jeg  aldrig 
bruger,  derfor  kan  jeg  ikke  have  brugt  det  om 
Deres  Majestæt,«  svarede  jeg,  »og  Deres  Majestæt 
kan  ikke  gjøre  disse  Beskyldninger  imod  mig  uden 
at  nævne  mig,  hvem  der  har  forebragt  Deres  Ma- 
jestæt, at  jeg  har  sagt  det.  —  I  mit  Hus  i  Bred- 
gade kommer  der  mange,  som  ere  misfornøjede 
med  meget,  der  forefalder  i  denne  Tid,  og  inden 
for  disse  fire  Vægge  bliver  der  vist  sagt  meget, 
der  ej  vilde  klinge  godt  i  Deres  Majestæts  Øren, 
men  offentlig  har  jeg  aldrig  brugt  respectstridige 
Ord  om  Deres  Majestæt  eller  Deres  Majestæts 
Regjering.«  Kongen  svarede:  »Du  har  sagt  det 
hos  Mini!«  Jeg  sagde  da,  at  selv  om  saa  var, 
stod  der  jo  i  Chr.  d.  Vs  Lov,  at  Ingen  skal  ansees, 
for  hvad  han  siger  paa  Krohus,  Møllehus  og 
Smedie,  men  at  jeg  iøvrigt  aldrig  havde  sagt  det. 
Kongen  svarede:  »Ja  det  er  noget  Snak  af  Po- 
litiet«. Jeg  sagde,  at  saa  vidste  jeg,  til  hvem  jeg 
havde  at  holde  mig  og  vilde  søge  Oprejsning,  for 
hvad  der  var  blevet  mig  paaløjet.  Kongen  klap- 
pede mig  da  med  stor  Venlighed  paa  Skuldren  og 

sagde:  »Naa  lad  saa  det  nu  fare  Altsammen,  jeg 
troer  ej  et  Ord  deraf  —  men«,  sagde  han  med 
stor  Værdighed  og  traadte  et  Skridt  tilbage,  »før 
var  det  Kongen,  der  talte  til  Dig  —  nu  er  det 
Ægtemanden.  Du  har  blodig  fornærmet  min  Hu- 
stru. Forleden  Dag,  da  Du  gik  med  Kammerherre 
Haflfner  og  Grev  Danneskjold  paa  Langelinie,  og 
hun  kjørte  forbi,  beholdt  Du  din  Hat  paa,  medens 
de  to  andre  Herrer  hilste  hende.«  Jeg  svarede: 
.»Jeg  vidste  ikke  Deres  Majestæt,  at  den  Dame,  der 
kjørte,  var  Deres  Majestæts  Hustru;  Deres  Maje- 
stæt har  aldrig  kundgjort  for  Deres  Undersaatter, 
at  Deres  Majestæt  er  gift.«  »Men  jeg  siger  Dig,« 
raabte  Kongen,  »at  hun  er  min  Hustru;  vil  Du 
saa  hilse  næste  Gang,  Du  møder  hende?«  »Naar 
jeg  møder  den  Dame«,  svarede  jeg,  »under  saa- 
danne  Omstændigheder,  at  jeg  veed,  hun  er  Kon- 
gens ægteviede  Hustru,  saa  er  det  min  Pligt  at 
vise  hende  al  den  Ærbødighed,  der  som  min  Kon- 
ges Hustru  tilkommer  hende;  Pligten  mod  Kongen 
har  hverken  jeg  eller  mine  Forfædre  nogensinde 
glemt«.  »Naa,«  sagde  Kongen,  »Du  har  i  Grun- 
den Ret;  jeg  skal  snarest  lade  mine  Colleger  af 
Konger  det  vide,  og  saa  faaer  mit  Folk  det  ogsaa 
at  vide."     Dermed  endte  Audiensen. 

I  to   Venners   Nærværelse   meddelte  jeg  Ad- 
miral Bille  hele  Samtalen  og  fortaug  den  forresten 

for  alle  Andre.     Nogen  Tid  efter   spiste  jeg  hos 
en  af  vore  Lehnsgrever;    Hans  Majestæt,  vor  nu-     { 
værende   Konge,    og  Prinds   Friederich  af  Hessen     i 
vare  ogsaa  tilstede.     Prinds  Friederich,   der   altid     ; 
har  været  særdeles  naadig  imod  mig,  og  ofte  fandt 
Fornøjelse    i  paa    en   elskværdig   Maade   at   drille 
mig,    sagde  da  ved  Bordet:    »Naa,  jeg  gratulerer,     j 
De  har  jo  været  oppe  for  at  gjøre  paterpeccavi  og 
kysse  hende  paa  Haanden.«     Nu   fandt  jeg  ingen 
Anledning  til   at  tie   længere    og   berettede,  hvad 
der  var  foregaaet.    Men  alligevel  fik  jeg  senere  at 
høre,   at  jeg  havde  maattet  gjøre  Afbigt  og  været     , 
stedet  til  Haandkys.  i 

Til    Herredsfogedembedet    i    Lemvig    var    jeg     ; 
nu  bleven  instillet,  men  Kongen  var  længe  ikke  at     i 
formaae  til  at  underskrive  min  Udnævnelse,  og  der    i 
hengik   godt   et  halvt  Aar,    inden  han  vilde   høre 
Tale   om   Sagen.     Geheimeraad   Ørsted   var   den-     I 
gang  Konsejlspræsident  og   fungerede   som  Inden- 
rigsminister.    Der  havde  just  paa  den   Tid   gjort 
sig  saa  megen  Indflydelse    fra  Kongens  Hustrues 
Side   gjældende   ved  Embedsbesættelser,   at  Mini-     ! 
steriet   vilde    søge    at    sætte   en   Dæmper  herpaa.     I 
Embedet  i  Lemvig   var  et  af  de   Embeder,    man     | 
var  bleven  enig  om  at  faae  Kongen  til  at  besætte     | 
overensstemmende   med   Indstillingen.      Jeg  vidste     | 
Noget  derom,   men   saae  ogsaa,  hvorledes  det  af-     | 

ficerede  den  gamle  elskelige  Ørsted,  og  jeg  bad 
ham  da,  om  jeg  selv  maatte  forsøge  at  bringe 
Sagen  i  Orden.  Jeg  begjærede  Audience  og  fik 
følgende  Svar  paa  min  Begjæring: 

»Deres  Højvelbaarenhed !  — Jeg  har  den  Ære 
at  underrette  Dem  om,  at  jeg  idag  har  udført 
Deres  mig  givne  Hverv  hos  Hans  Majestæt  Kon- 
gen, idet  jeg  sagde  ham,  at  De  troede  at  have 
bemærket  ved  den  sidste  Audience,  De  havde  haft, 
at  han  ikke  var  saa  naadig,  og  at  De  altsaa  fryg- 
tede, at  man  kunde  have  skadet  Dem  hos  ham 
paA  en  eller  anden  Maade.  Da  De  nu  vidste  Dem 
aldeles  fri,  og  naturligvis  satte  den  største  Pris 
paa  Deres  Konges  Naade  først  og  fremmest,  der- 
næst da  det  ogsaa  var  Dem  af  stor  Vigtighed,  at 
han  ikke  havde  Noget  imod  Dem,  da  Deres  Frem- 
tid just  skulde  bestemmes,  ønskede  Deres  Høj- 
velbaarenhed at  finde  Lejlighed  til  at  udtale  Dem 
frit  for  Deres  Konge  og  at  forsvare  Dem  imod 
Beskyldninger,  som  kunde  være  bragte  for  ham. 
—  Kongen  svarede  mig  derpaa:  »Jeg  har  ikke 
Noget  imod  ham,  og  vil  ikke  gjøre  ham  den  Ulej- 
lighed at  komme  herud  for  min  Skyld,«  hvorpaa 
jeg  fremstillede,  at  De  intet  ønskede  mere  end  at 
gjøre  Touren  hertil.  Men  hans  sidste  Svar  var: 
"Du  kan  sige  ham,  at  jeg  ikke  har  Noget  imod 
ham,    og  at  han  kan  komme  til  mig,  naar  jeg  er  i 

'  Byen;  det  eneste,  vi  ikke  ere  enige  om,  er  hans 
Ansættelse  — «.  Omendskjøndt  jeg  flere  Gange 
gjentog  Deres  Højvelbaarenheds  Ønske,  har  jeg 
dog  ikke  kunnet  opnaae  noget  Svar,  og  beklager 
meget  at  have  været  en  saa  daarlig  Commissionair. 
Jeg  er  nødt  til  at  blive  herude  imorgen  over,  og 
kommer  til  Byen  paa  Tirsdag  Kl.  2;  hvis  Deres 
Højvelbaarenhed  vil  ulejlige  Dem  og  komme  til 
mig  enten  denne  Dag  eller  om  Onsdagen  Kl.  11, 
saa  skal  jeg  meddele  Dem  mundtlig  Alt  endnu 
mere  udførligt.     Levetzau. « 

Efter  at  min  Ansøgning  om  Audience  saaledee 
var  bleven  nægtet,  kjørte  jeg  ud  til  Frederiksborg 
Slot,  hvor  Kongen  da  opholdt  sig,  uagtet  jeg  vidste, 
at  der  var  givet  Ordrer  til,  at  jeg  ikke  maatte  faae 
Lov  til  at  nærme  mig  Kongen.  De  første  Func- 
tionairer,  jeg  talte  med,  bleve  højst  forskrækkede 
ved  at  see  mig,  og  raadede  mig  ikke  at  forsøge 
det,  men  jeg  traf  heldigvis  en  god  Ven  i  General 
Fensmark  og  anmodede  ham  om  at  melde  mig, 
hvis  han  selv  ej  frygtede  for  Ansvaret.  General 
Fensmark  var  strax  villig  dertil  og  meldte  mig 
øjeblikkelig  hos  Kongen.  Han  kom  tilbage  og 
sagde,  at  Kongen  vilde  modtage  mig,  men  tilføjede : 
»Tag  Dem  for  Guds  Skyld  iagt,  at  han  ikke  slaaer 
Dem,  for  han  er  rasende;  De  maa  gaae  lige  ind 
paa  ham  og  see  ham  stift  i  Øjnene.« 

Dajegtraadte  ind,  stod  Kongen  i  en  Vindues- 
fordybning  med  Ryggen  mod  Indgangen  og  saae 
ud  over  Søen,  medens  jeg  i  flere  Secunder  stod 
og  ventede.  Tilsidst  drejede  han  sig  om  og  traadte 
frem  synlig  opbragt;  vi  stod  og  betragtede  hin- 
anden; Hans  Majestæt  sagde  ikke  et  Ord.  Til- 
sidst brød  jeg  Tausheden  ved  at  sige,  at  jeg  var 
kommen  for  i  al  Underdanighed  at  forelægge  Hans 
Majestæt  min  Sag,  og  jeg  udviklede,  hvorledes  jeg 
havde  tjent  Kongen  ærlig  og  tro,  hvorledes  jeg 
besad  de  forlangte  Kvaliticationer  til  at  overtage 
det  Embede,  jeg  attraaede  som  Herredsfoged  i 
Lemvig,  hvorledes  Ministeren  var  villig  til  at  ind- 
stille mig  dertil,  og  hvorledes  der  var  lagt  Hin- 
dringer ivejen  for  min  Udnævnelse  af  Kongen 
selv.  Nu  var  jeg  kommen  for  at  spørge  Hans 
Majestæt  i  al  Ærbødighed  om  Grunden  til  Hans 
Majestæts  Misfornøjelse,  og  om  den  Hindring,  der 
nu  blev  lagt  mig  ivejen,  ogsaa  for  Eftertiden 
skulde  forebygge,  at  jeg  forfremmedes  i  Stats- 
tjeneste.  Kongen  hørte  paa  mig  i  Taushed,  og 
da  jeg  havde  endt,  traadte  han  et  Skridt  tilbage, 
pegede  paa  mig  og  sagde  med  Tordenrøst:  »Du 
er  en  Landsforræder;  Du  gjør  Parti  imod  mig 
med  Prinds  Friederich  og  Prinds  Christian«.  Jeg 
svarede :  »At  jeg  tilbringer  megen  Tid  i  de  høje 
Herrers  Selskab  er  sandt;  men  det  har  altid  og  i 

alle  Lande  været  antaget,  at  det  var  godt  for  et 
Lands  Prindser,  at  omgaaes  deres  Jævnaldrende 
iblandt  Landets  Adel.  Andet  Parti  med  de  to 
heje  Herrer  end  et  Parti  Whist  har  jeg  imidlertid 
aldrig  gjort.«  »Jo,«  sagde  Kongen,  »I  kommer 
sammen  og  taler  Ondt  om  mig;  det  er  Landsforræderi, 
der  skal  straffes«.  »Vil  Deres  Majestæt  ej  troe 
mig  paa  mit  Ord,«  svarede  jeg,  »og  skal  dette 
være  Grunden  til,  at  Deres  Majestæt  modsætter 
sig  min  Forfremmelse  i  Statens  Tjeneste,  saa  kan 
jeg  ikke  længer  bære  denne  Decoration,  som  De- 
res Majestæt  engang  naadigst  gav  mig  for  virkelig 
Tjeneste«.  Og  derpaa  tog  jeg  mit  Ridderkors  af. 
Kongen  traadte  da  hen  til  mig,  lagde  sin  Haand 
paa  min  Skulder  og  sagde  meget  venlig:  »Det  er 
altsammen  Narrestreger,  men  Du  er  altid  saa  hid- 
sig. Jeg  skal  nok  see  at  bringe  den  Sag  i  Or- 
den; Du  er  et  godt  Menneske;  see  nu.  Du  tjener 
mig  lige  saa  tro,  som  dine  Forfædre  tjente  mine.« 
Jeg  kyssede  Kongen  paa  Haanden  og  gik. 

Inden  jeg  forlod  Frederiksborg,   var  jeg  Her- 
redsfoged i  Lemvig. 


Herredsfogedembedet  i  Lemvig  var  et  af  de 
mest  indbringende  Embeder  i  Landet,  men  jeg 
blev  ved  min  Tiltrædelse  nødsaget  til  at  kjøbe  en 

Gaard,  der  naturligvis  var  dyr,  fordi  jeg  maatte 
have  den,  og  tilmed  var  den  i  høj  Grad  forfalden, 
saa  at  den  næsten  helt  maatte  bygges  op.  Det 
kostede  mange  Penge,  Indbo,  Heste  og  Vogne  ikke 
mindre,  saa  at  jeg  med  Gaarden,  der  ialt  stod 
mig  i  omtrent  13,000  Rdlr.  begyndte  med  en  be- 
tydelig Gjæld.  Men  Embedet  var  som  sagt  godt, 
og  der  var  ingen  Anledning  til  Frygt  for,  at  den 
Gjæld  skulde  trykke  mig.  Da  jeg  havde  faaet 
indrettet  mig  et  hyggeligt  Hjem,  saae  jeg  mit  gjen- 
nem  ijorten  lange  Aar  nærede  kjæreste  Ønske  op- 
fyldt og  hjemførte  min  Cousine  som  min  Hustru. 
Fire  Maaneder  efter  døde  hun  paa  min  Fødsels- 
dag. Samme  Aften  vi  kom  til  vort  Hjem,  gik 
hun  syg  i  Seng  for  aldrig  mere  at  rejse  sig  fra 
sit  Leje.  Saaledes  kom  jeg  snart  til  at  staae 
ganske  ene  blandt  Fremmede.  Nattevaagen,  Sorg 
og  Anstrængelser  nedbrød  mit  Helbred,  saaledes 
at  det  blev  nødvendigt  for  mig  i  nogen  Tid  at 
forlade  mit  nye  Hjem.  Efter  nogle  Maaneders 
Forløb  vendte  jeg  tilbage,  tog  fat  paa  min  Gjer- 
ning  med  Alvor  og  Energi,  og  fandt  den  bedste 
Trøst  og  Opmuntring  i  mit  Arbejde.  Det  lykkedes 
mig  snart  at  vinde  den  kraftfulde  og  dygtige  Be- 
folknings Tillid  og  Agtelse.  Beboerne  paaskjøn- 
nede  mig,  og  det  viste  de  ikke  ved  Sølvthepotter 
osj  Opsatser,    hvad  jeg   ikke   vilde  have  modtaget, 

men  ved,  da  Helbredshensyn  bød  mig  at  forlade 
Egnen  og  overtage  en  anden  Stilling,  i  Masser  at 
henvende  sig  til  mig,  for  igjennem  Adresser  at 
bede  mig  blive  iblandt  dem.  Jeg  nævner  dette 
udtrykkelig,  fordi  man  senere  har  villet  insinuere, 
at  jeg  ikke  var  anseet  og  afholdt  i  Lemvig. 

Min  Debut  som  Politimester  var  ganske  egen. 
Jeg  kom  en  Aften  i  Maj  1853  til  Lemvig  og  tog 
ind  i  Byens  eneste  Gjæstgivergaard;  efterat  Em- 
bedet af  min  Formand  var  blevet  mig  overleveret, 
og  han  var  afrejst,  begav  jeg  mig  ovenpaa  en  an- 
strængende  Dag  til  Hvile  omtrent  Kl.  IL  Aldrig 
saasnart  var  jeg  kommen  tilsengs,  før  jeg  vækkedes 
af  den  mest  forfærdelige  Støj ;  jeg  ringede  paa 
min  Tjener  og  erfarede,  at  det  var  Byens  Solde- 
brødre, der  havde  deres  sædvanlige  Aftensvir. 
Da  Støjen  bestandig  vedvarede,  stod  jeg  op  og 
betydede  Værten,  at  han  maatte  skaffe  Ro,  og 
da  han  forsikrede,  at  det  var  meget  vanskeligt, 
indskærpede  jeg  ham,  at  Politianordningerne  paa- 
lægge Værten  under  Mulet  at  have  lukket  og 
slukket  senest  Kl.  IL  Hvad  der  er  forefaldet 
imellem  Værten  og  Gjæsterne  veed  jeg  ikke,  men 
snart  efter  forflyttedes  Støjen  ud  paa  Gaden,  og 
da  jeg  kom  til  Vinduet,  gav  man  mig  den  yndigste 
Kattemusik  med  Accompagnement  af  Glas  og 
Flasker,    der  paa  Borde   vare  placerede   ude  paa 

Gaden,  hvor  Gjæsteme  sade  meget  gemytligt  og 
sang  og  drak.  Jeg  tog  nu  min  Uniform  paa,  gik 
ned  og  paabød  Rolighed,  og  da  man  ej  vilde 
lystre,  greb  jeg  den  første  den  bedste  i  Brystet 
og  rystede  ham  dygtigt;  Manden  var  komisk  nok 
en  Sognefoged,  en  forresten  brav  og  skikkelig 
Mand,  hvilket  gav  megen  Anledning  til  Morskab 
siden  efter.  Jeg  optegnede  da  de  Paagjældendes 
Navne ;  foruden  Sognefogden  var  der  en  Procura- 
tor,  en  skamløs  Person,  der  gjorde  mig  meget  af 
det,  indtil  det  endelig  lykkedes  mig  at  faae  ham 
viist  ud  af  Byen,  hvorfra  han  nok  spadserede  i 
Tugthuset,  samt  et  Par  Kjøbmænd,  hvoraf  den  ene 
ogsaa  endte  i  en  Strafifeanstalt.  Næste  Dag  gik 
jeg  til  de  af  Rolighedsforstyrrerne,  som  ellers 
antoges  for  ret  skikkelige  og  sagde  dem,  at  for- 
modentligt nogle  drukne  Haandværkssvende  havde 
misbrugt  de  Herrers  Navne.  De  Paagjældende 
vare  meget  skamfulde,  men  efter  den  Tid  havde 
jeg  Fred.  At  man  havde  bragt  mig  et  Pereat  var 
nu  ikke  saa  besynderligt;  thi  samme  Dag,  jeg 
ankom  til  Lemvig,  var  der  sendt  nogle  Numre  af 
»Folkets  Nisse«  til  Byen,  hvori  jeg  var  fremstillet 
som  en  drukken  Stud,  der  med  en  Flaske  Cham- 
pagne i  hver  Klov,  blev  hejset  op  af  Lasten  paa 
et  Dampskib.  Det  var  nemlig  en  Paastand,  at 
jeg  var   aldeles   fordrukken   og  hyppig  blev  bragt 

hjem  af  Vægterne,  og  den  havde   naturligvis    fun- 
det Anklang. 

Aaret,  før  jeg  forlod  Vestkysten,  havde  jeg  ved 
hyppige  Ophold  paa  Stranden  i  Anledning  af 
Strandinger,  stundom  i  haardt  Vejr,  ikke  sjeldent 
ogsaa  om  Natten,  paadraget  mig  saamegen  Gigt, 
at  Lægerne  raadede  mig  til  at  rejse  til  Carlsbad. 
Efter  endt  Badecour  gjorde  jeg  en  Rejse  til  Un- 
garn med  Grev  Degenfeld  for  nogen  Tid  at  op- 
holde mig  paa  hans  Godser.  Der  blev  jeg  an- 
greben af  Gigt  i  den  Grad,  at  jeg  i  længere  Tid 
var  lam  i  begge  Benene.  Da  jeg  endelig  kom 
hjem  efter  et  meget  smertefuldt  Sygeleje,  var  det 
kjendeligt,  at  min  Fraværelse  havde  afstedkommet 
adskillige  beklagelige  Uordener  i  Jurisdictionen, 
frække  Indbruds-  og  Kvægtyverier  vare  begaaede, 
mine  Venner  havde  længtes  meget  efter  min 
Hjemkomst,  og  de  Malcontente,  hvoraf  der  jo  altid 
er  nogle,  havde  begyndt  at  knurret  Det  ærgrede 
mig  naturligvis,  og  jeg  anvendte  derfor  al  min  Tid 
til  at  opdage  Ugjerningsmændene,  hvilket  ogsaa 
lykkedes  mig  baade  hurtigt  og  fuldstændigt,  hvor- 
efter jeg  snart  fik  dem  til  at  afgive  Tilstaaelse 
om  Indbrudene  og  Kvægtyverierne.  Jeg  var  paa- 
færde  Nat  og  Dag,  kom  ved  foretagne  Under- 
søgelser tillige  under  Fund  med  et  for  tolv  Aar 
siden  begaaet  Mord,   men  maatte   naturligvis   for- 

sømme  de  siddende  Forretninger  hjemme,  det  ind- 
viklede og  betydelige  Regnskabsvæsen  og  mine 
egne  private  Affairer.  Et  By-  og  Herredsfoged- 
embede i  en  udstrakt  Jurisdiction  hører  just  ikke 
til  de  letteste.  At  paasee  det,  som  det  bør  paa- 
sees,  er  omtrent  umuligt  for  een  Mand;  det  er  en 
af  Skyggesiderne  ved  vor  Retspleje  her  i  Landet. 
Jeg  kan  saaledes  documentere,  at  jeg  i  en  Juris- 
diction med  26  Sogne,  7  Mile  lang  og  3V''j  Mile 
bred,  har  paa  en  Dag  rundt  om  i  Jurisdictionen 
haft  tretten  forskjellige  Forretninger,  der  alle 
strengt  taget  krævede  min  Nærværelse,  og  samt- 
lige vare  forbundne  med  mere  eller  mindre  Ansvar. 
Min  første  Fuldmægtig  var  en  Person,  til 
hvem  jeg  havde  den  mest  uindskrænkede  Tillid  — 
han  sveg  den  og  havde  nær  bragt  mig  i  stor 
Ulykke.  Jeg  havde  bundet  eller  rettere  troede  at 
have  bundet  dette  Menneske  til  mig  baade  ved 
Taknemlighedsbaand  og  ved  at  betragte  og  be- 
handle ham  som  Ven.  Han  havde  imidlertid  un- 
der min  Fraværelse  i  Ungarn  begyndt  at  bedrage 
mig  i  det  smaa,  og  i  den  paafølgende  Tid,  da 
hvert  Minut  for  mit  eget  Vedkommende  var  op- 
taget af  Forhør  og  Undersøgelser,  og  jeg  trygt 
stolende  paa  hans  Ærlighed  overlod  Jurisdictionens 
Regnskabsvæsen  og  Kasse  til  ham ,  havde  han 
fortsat  i  det  store.     Jeg  skal  ikke  dvæle  ved  min 

Rædsel,  da  jeg  opdagede,  at  jeg  var  ført  bag  Ly- 
set og  endou  ej  vidste,  hvorvidt  jeg  kunde  frelse 
min  Ære,  thi  Ansvaret  paahvilede  jo  mig.  Jeg 
havde  ingensinde  med  Strenghed  indkrævet  mit 
Tilgodehavende  hos  Jurisdictionens  Beboere  og 
havde  derfor  betydelige  udestaaende  Fordringer;  det 
gjaldt  nu  om  at  faae  dem  inddrevne  prompte  og 
hurtigt,  og  her  viste  Beboerne  deres  Velvillie  for 
mig,  thi  Fordringerne  bleve  een  og  hver,  hvad 
der  vil  sige  meget,  indbetalte  i  Løbet  af  kort  Tid, 
og  jeg  kunde  til  behørig  Tid  fremlægge  alle  mine 
Regnskaber  i  god  Orden  for  min  Amtmand;  men 
jeg  havde  alligevel  lidt  et  stort  Tab,  som  jeg  ikke 
paa  lang  Tid  forvandt. 

Dette,  saavel  som  Opholdet  i  Ungarn,  der 
under  min  Sygdom  havde  paaført  mig  betydelige 
Udgifter,  og  endelig  Udbetalingerne  paa  Gaarden, 
som  vare  forfaldne,  tvang  mig  til  at  sælge  den. 
Nogle  Mænd  besluttede,  dels  for  at  hjælpe  mig  og 
dels  af  Speculation,  at  kjøbe  min  og  flere  andre 
Ejendomme  for  at  anlægge  en  Gade  og  udparcellere 
Terrainet.  Lige  efter  indtraadte  imidlertid  den 
store  Handelskrise  i  1867,  Kjøberne  saae,  at  deres 
Speculation  var  forfejlet,  og  de  gik  fra  Handelen, 
under  Paaskud,  der  ingenlunde  vare  moralsk  for- 
svarlige. Gjennem  tre,  fire  lange  sørgelige  Aar 
maatte  jeg  saa  for  at  tilfredsstille  Pantecreditorerne 

procedere  med  dem,  og  tabte  ikke  alene  Processen 
gjennem  to  Instancer,  men  satte  saa  meget  til 
derved,  at  jeg,  da  Processen  var  endt  og  Gaarden 
solgt  for  4000  Rdl.  —  den  var  først  bleven  solgt 
for  20,000  Rdl.  —  var  en  fuldstændig  ruineret  Mand. 
Sammenhængen  med  hele  denne  Sag,  er  aldrig 
bleven  fuldt  bekjendt,  men  man  tillagde  det  uden 
Betænkning  min  egen  Ødselhed  og  uordentlige  Hus- 
holdning, at  jeg  var  bragt  saa  vidt. 

Alt,  hvad  jeg  under  denne  Periode  havde 
gjenneragaaet,  var  mere  end  tilstrækkelig  Grund 
for  mig  til  at  søge  at  komme  bort  fra  et  Sted, 
hvor  jeg  havde  fristet  saa  tung  en  Skjæbne.  — 
Jeg  søgte  da  Udskrivningschefs  Posten  i  3die 
sjællandske  District,  og  blev  af  daværende  Justits- 
minister Simony  i  1858,  jeg  antager  som  Aner- 
kjendelse  for  god  Tjeneste,  foretrukken  for  flere 
ældre  Ansøgere. 

Mit  ny  Embede  gav  kun  en  Tredjedeel  i  Ind- 
tægt af  det,  jeg  forlod,  men  det  var  en  rolig  og 
forholdsvis  ansvarsløs  Stilling,  og  det  var  just,  hvad 
jeg  attraaede.  Mit  Helbred  var  nedbrudt,  mit  Sind 
nedtrykt,  og  jeg  byttede  med  Glæde  den  bedre  og 
mere  indbringende  Stilling  mod  den  langt  ringere. 
Saa  stor  var  imidlertid  Misundelsen  over,  at  man 
gav  mig  Udskrivningschefs  Posten,  at  det  affødte 
et  Angreb   paa  mig  i   Dagbladet,   som  vistnok   er 

et  af  de  haardeste  og  bittreste,  nogen  Mand  i 
Pressen  er  bleven  gjort  til  Gjenstand  for.  Mine 
brave  jydske  Venner  lod  dette  imidlertid  ikke  gaae 
upaatalt  hen,  men  samtlige  Sogneforstandere  i 
Jurisdictionen,  omtrent  120  i  Tallet,  gave  mig 
offentlig  i  Berlingske  Tidende  et  saadant  Vidnes- 
byrd for  Nidkjærhed  og  Dygtighed,  at  det  maatte 
glæde  mit  Hjerte.  En  varm  Anbefaling  fra  min 
Amtmand,  blev  ligeledes  offentliggjort;  Dagbladet 
gjorde  en  Slags  Retraite,  men  angreb  mig  dog 
atter  paa  samme  Grundlag,  da  jeg  senere  stillede 
mig  til  Valg  i  Skj elsker. 

Udskrivningschefsposterne  ere  af  den  Beskaf- 
fenhed, at  Kontorforretningerne  kunne  udføres  af 
en  dygtig,  routineret  Fuldmægtig.  Min  første  Fuld- 
mægtig udførte  alle  mine,  og  jeg  tør  sige,  at  de 
bleve  udførte  lige  saa  acurat,  som  de  øvrige  Ud- 
skrivningschefers.  Revisionsdepartementet  er  heri 
den  bedste  Dommer,  og  jeg  underkaster  mig  gjerne 
dets  Dom. 

Chefen  selv  skal  lede  Sessionen,  sætte  For- 
retningerne i  Gang  og  controllere  Arbejdet,  men 
det  bør  ikke  være  hans  Sag  at  sidde  og  slide  paa 
sit  Kontor.  Jeg  gjorde  det  ikke,  men  var  ofte  fra- 
værende i  Kjøbenhavn  for  andre  Formaals  Skyld, 
dog  altid  med  min  Foresatte,  Justitsministerens 
Tilladelse.    Sessionerne,  der  medtage  tre  Maaneder 

af'Aaret  forestod  jegselv,  og  der  har  aldrig  været 
ført  grundet  Klage,  over  den  Maade,  hvorpaa  jeg 
ledede  dem.  Ved  Kontoret  blev  jeg  kun  saa  længe, 
indtil  jeg,  med  min  mangeaarige  Forretningsroutine, 
havde  forsikret  mig  om,  at  den  første  Fuldmægtig 
var  en  i  alle  Henseender  samvittighedsfuld  og 
dygtig  Mand,  og  at  den  anden  Fuldmægtig,  der 
var  alene  paa  Kontoret,  naar  jeg  tilligemed  første 
P^uldmægtig  tre  Maaneder  af  Aaret  var  paa  Ses- 
sionen, ligeledes  i  enhver  Henseende  var  paalidelig 
og  fuldkommen  kjendt  med  de  Forretninger,  der 
paalaae  ham. 

Jeg  valgte  Korsør  til  Opholdssted,  fordi  jeg 
der  som  Mynstringsbestyrer  havde  en  Indtægt  af 
c.  400  Rdlr.  mere  end  noget  andet  Sted,  men 
skulde  jeg  bestandig  være  bleven  hjemme,  havde 
jeg  ganske  vist  hellere  opgivet  denne  Indtægt  frem- 
for at  vælge  den  mest  trøstesløse  og  kjedsommelige 
By  i  Landet  til  mit  Opholdssted. 

Selve  Sessionsbeskjæftigelsen  var  just  ikke  af 
de  mest  tiltalende.  Engang  kom  jeg  under  en 
Diner  til  at  tale  med  den  daværende  hannoveranske 
Gesandt  om  min  Embedsstilling,  og  han  udbrød 
da  egentlig  mere  naivt  end  høfligt,  men  ikke  uden 
Føie :  »Das  muss  wahrhaftig  ein  sehr  schmutziges 
Geschåft  sein!«  Ja!  Atmosfæren  i  en  Stue  med 
lutter   nøgne   Karle   er  i   Sandhed   ikke   oplivende, 

og  den  Beskjæftigelse,  hele  den  udslagne  Dag  at 
sidde  og  opraabe  Navne  og  distribuere  det  udskrevne 
Mandskab  til  de  forskjellige  Afdelinger,  er  ingenlunde 
lystelig. 

Efter  min  Mening  er  juridisk  Dannelse  strængt 
taget  ikke  fornøden  for  en  Udskrivningschef ;  ja, 
eftersom  Udskrivningen  jo  nærmest  har  at  bestille 
med  eller  dreier  sig  om  militaire  Elementer,  er 
Officierer  formentlig  bedst  skikkede  dertil,  men 
man  feiler  dog,  hvis  man  antager,  at  en  Mand, 
der  var  mindre  skikket  til  at  commandere  sin 
Bataillon,  men  ellers  var  en  nøiagtig  og  ordentlig 
Regnskabsfører,  kunde  due  til  Udskrivningschef; 
der  fordres  dertil  en  ikke  ringe  Evne  og  Praxis  i 
at  holde  Orden   og  faae  Mandskabet  til  at  lystre. 

Som  de  fleste  af  mine  Colleger  søgte  jeg  ved 
Siden  af  min  Forretning  som  Udskrivningschef  at 
finde  anden  Sysselsættelse,  der  kunde  udfylde  min 
Tid  i  de  ni  Maaneder  af  Aaret,  hvori  der  ikke 
afholdes  Sessioner,  thi  Overopsigten  med  Contoir- 
forretningerne ,  som  mine  Fuldmægtige  besørgede, 
lagde  kun  forholdsvis  liden  Beslag  derpaa.  Der 
blev  en  Stund  Tale  om,  at  Fængselsdirecteurposten 
mulig  kunde  forenes  med  min  Stilling  som  Udskriv- 
ningschef. Det  var  egentlig  Tscherning,  der  fandt 
det  udførligt  og  ønskeligt,  seet  fra  et  øeconomisk 
Standpunkt.     Der  var  just  bleven  nedsat  en  Com- 

mission  med  Tscherning  som  Præces,  til  at  under- 
søge Fængselsvæsenet,  navnlig  forsaavidt  Vridsløse- 
lille angik.  Kammerherre  Simony,  daværende  Justits- 
minister, gav  mig  Tilladelse  til  at  opholde  mig  i 
Kjøbenhavn  for  at  overvære  denne  Commissions 
Møder,  uden  derfor  at  give  mig  noget  Tilsagn  om 
Posten.  En  Mand,  hvis  Ord  havde  stor  Vægt, 
maa  imidlertid  have  befrygtet,  at  det  dog  kunde 
skee;  han  var,  jeg.veed  ei  hvorfor,  imod  det,  og 
der  blev  derfor  intet  deraf. 

Medens  jeg  var  Udskrivningschef,  søgte  jeg  at 
danne  et  politisk  Selskab,  en  Vælgerforening  for 
Slagelse  og  Omegn,  der  senere  om  muligt  skulde 
omfatte  hele  Sjælland.  I  October  1861  var  endeel 
Mænd  fra  Egnen  forsamlede  hos  mig,  deriblandt 
Holstein,  Castenskjold,  Qvistgaard,  Nagel  og  flere; 
jeg  forelagde  min  Plan,  og  de  fandt  den  god,  lovede 
mig  kraftig  Understøttelse ,  og  saasnart  Sessionen 
var  endt,  lagde  jeg  Haand  paa  Værket:  Et  Møde 
blev  afholdt  i  Slagelse;  jeg  udarbeidede  Love  og 
Reglementer,  som  forelagdes  Forsamlingen  paa  et 
nyt  Møde.  Alt  syntes  at  gaae  godt,  men  saa  be- 
gyndte En  og  Anden  at  blive  mistænkelig  og  un- 
derlægge mine  Bestræbelser  egennyttige  Hensigter, 
hvad  der  baade  ærgrede  og  bedrøvede  mig.  I 
Vinterens  Løb  fortsattes  vel  Sammenkomsterne  i 
Slagelse,  men  jeg  mødte  hver  Gang  mere  og  mere 


60 

Lunkenhed,  og  i  Slutningen  af  Marts  1862  opgav 
jeg  det  Hele.  Det  Udkast  til  Love,  som  jeg  gjorde, 
var  følgende: 

Sorø  Amts  Vælgerforening. 

L  Foreningens  Formaal  er  ved  en  Samarbeiden 
af  alle  Samfundsklasser,  at  virke  til  den  rette 
Benyttelse  af  den  ved  Grundloven  tilsagte  Frihed 
under  en  jevn  og  rolig  Udvikling  af  Samfunds- 
forholdene. Idet  Foreningen  saaledes  ved  alle  til 
dens  Raadighed  staaende  Midler  vil  fremme  og 
understøtte  enhver  god  og  gavnlig  Stræben,  vil 
den  paa  samme  Maade  modarbeide  Alt,  hvad  den 
anseer  for  farligt  for  den  rette  Brug  og  sande 
Udvikling  af  Friheden. 

IL  Foreningens  Virksomhed  vil  særlig  omfatte 
saavel  Valgene  til  Rigsraad  og  Rigsdag  som  samt- 
lige communale  Valg  i  den  Kreds ,  den  kommer  til 
at  omfatte,  saa  at  den  vil  arbeide  hen  til,  at  de 
forskjellige  Samfundsklasser,  hvad  der  nu  ikke  er 
Tilfældet,  blive  ligelig  og  forholdsvis  repræsenterede 
saavel  i  Folkerepræsentationen  som  i  de  communale 
Raad,  og  at  kun  saadanne  Mænds  Valg  sættes 
igjennem,  der,  om  end  af  forskjellige  Anskuelser, 
nyde  almindelig  Agtelse  og  Tillid.  Foreningen  vil 
ikke   kaste  Handsken    til    noget  Parti,   men   meget 

mere  søge  at  samle  de  forskjellige  Partier  og  Sam- 
fundsklasser om  et  fælleds  Formaal. 

III.  Skal  Foreningen  opnaae  sin  Hensigt  og 
tillige  med  Tiden  udvide  sig  til  andre  omliggende 
Amter,  maa  den  have  tilstrækkelige  Pengemidler 
til  sin  Raadighed,  saa  at  den  ikke  alene  kan  un- 
derstøtte gode  og  gavnlige  Foretagender,  men  og, 
ved  under  særlige  Omstændigheder  at  yde  sine 
Medlemmer  øieblikkelig  Hjælp ,  knytte  disse  nærmere 
til  sig;  idet  de  heldigere  stillede  Samfundsklasser 
ere  rede  til  at  understøtte  og  komme  de  mindre 
heldigt  stillede  imøde,  styrkes  og  befæstes  den 
gjensidige  Tillid  og  Enighed. 

Foreningen  bør  have  et  Organ,  først  maaske 
kun  i  Amtet  selv,  senere  et  større  Blad  i  Hoved- 
staden ,  der  kan  vedligeholde  Medlemmernes  Inte- 
resse for  Foreningens  Formaal;  tillige  bør  Foreningen 
sættes  istand  til  at  understøtte  saadanne  Mænd, 
der  paa  anden  Maade  i  Skrift  og  Tale  virke  til 
den  rette  Forstaaelse  af  vor  Tid  og  dens  Fordringer. 
Den  bør  og  søge  at  drage  tilsig  frisindede,  fædre- 
landskjærlige  Mænd,  hvem  Fædrelandets  og  Fri- 
hedens Bevarelse  staaer  over  Alt,  og  som  har  Mod 
og  Dygtighed  til  baade  i  og  udenfor  Repræsen- 
tationen at  kjæmpe  herfor. 

iV.  Foreningen  bør  slutte  sig  til  den  af 
Regieringen  paatænkt6  Inddeling  af  Landet  i  større 

Communer  og  berede  Regieringen  Veien  for  en 
Ordning,  der  lover  gode  Frugter  for  Udviklingen  af 
de  communale  Forhold  og  vel  ogsaa  i  Tiden  vil 
kunne  være  heldbringende  for  en  noget  forandret 
Valgmaade  til  Folkerepræsentationen. 

Saa  bør  den  og  tilstræbe  en  gjennemgribende 
Forandring  i  vore  Landboforhold  og  ved  Priis- 
belønninger  opmuntre  til  oplysende  Skrifter  desan- 
gaaende.  Med  det  Formaal  for  Øie,  at  fremme 
Fæstes  Overgang  til  Selveiendom,  bør  den  arbeide 
for  en  udvidet  (uindskrænket)  Sammenlægnings- 
frihed  i  Forhold  til  den  bestaaende  Udstykningsfrihed. 

Den  bør  have  sin  Opmærksomhed  henvendt 
paa  Næringsforholdene  og  den  Indflydelse,  den  nye 
Næringslov  udøver  paa  disse. 

V.  Det  er  en  Selvfølge,  at  Communens  Tarv 
maa  ligge  Foreningen  paa  Hjerte,  saa  at  den 
uden  at  gribe  ind  i  den  særlig  anordnede  Bestyrelse 
har  sin  Opmærksomhed  henvendt  paa  en  hensigts- 
mæssig Ordning  af  de  vigtigste  communale  Forhold 
f.  Ex.  Skole  og  Fattigvæsen :  begge  disse  ville  vist- 
nok yde  en  rig  Mark  for  Foreningens  Virksomhed, 
saavel  hvad  angaaer  den  høiere  mere  udvidede 
Undervisning  som  med  Hensyn  til  Fattigforsørgelsen 
ved  Oprettelse  af  Tvangsarbeidsanstalter. 

VI.  Viser  der  sig  virkelig  Interesse  for  Dan- 

nelsen  af  en  Forening  som  den  tilsigtede,  bør  dens 
Virksomhed  udvides  foreløbig  ogsaa  til  Præstø  Amt, 
der  tillige  med  Sorø  Amt  udgjør  een  Lands- 
thingskreds. 

Antallet  af  Bestyrelsens  Medlemmer  bør  være 
afhængigt  af,  hvor  stor  en  Kreds  den  omfatter,  bør 
ikke  overstige  9  og  ikke  være  under  5.  Bestyrelsen 
vælger  selv  sin  Formand  og  Viceformand;  Kasserer, 
Regnskabsfører  og  Revisorer  vælges  af  Medlemmerne 
uden  at  være  Medlemmer  af  Bestyrelsen.  Hvad 
godt  og  hensigtsmæssigt  med  Hensyn  til  Forenin- 
gens Virksomhed  o.  s.v. ,  man  kan  lære  af  Bonde- 
vennernes Selskab,  bør  man  ikke  forsmaae  at  optage. 

Hovedbestyrelsen  vælger  Bestyrelsen  af  Under- 
afdelingerne, der  passende  synes  at  kunne  falde 
sammen  enten  med  Herredsinddelingen  eller  med 
Valgkredsene  til  Folkethinget. 

Kasserer  og  Regnskabsfører  bør  lønnes.  For- 
manden bør  have  Godtgjørelse  for  Kontorhold. 
Fuldstændig  Offentliggjørelse  af  Regnskabet  kan  ei 
forlanges,  navnlig  med  Hensyn  til  Understøttelses- 
posterne. 

VH.  De  Bidragydende  deles  i  to  Klasser: 
Landboere  og  Kjøbstadboere.  Bidrag  ud  over, 
hvad  der  aarlig  er  stipuleret,  staaer  det  Enhver 
frit  for  at  yde. 


^4 

Landboere. 

^odseiere 25  Rdl.  «  ^  «   /S 

Proprietairer 10  å     5   —  •   -   »   . 

Forpagtere  af  Hovedgaarde  .     2    —  »)-,,_ 

Gaardeiere 2    »   -   »  _ 

Fæstebønder    og    Præstefor- 

pagtere 1    ._  »>  _   „   _ 

Boelsmænd ,    3  _   „  _ 

Husmænd  med  Jord >    1  -  »  - 

Indsiddere »    »  _  8  _ 

Præster 3    __  „   _  „   _ 

Skolelærere 1    »   -   „   _ 

Dyrlæger 1    _  „   _   „   _ 

Skovridere 1    »_»_ 

Godsforvaltere 2    „   >   o   - 

Capitalister. 

Kjøbstadboere. 

Haaudværkere ,    3  _   „   _ 

Handlende 2    »   -   »   - 

Fabrikherrer  og  Grosserer..    10    —  »   -   »   - 

Embedsmænd 5  å  10    »  -  „   - 

Capitalister. 

Geheimeraad  Hall,  min  gamle  Lærer  og  Ven, 
havde  allerede  dengang  længe  været  Minister.    Han 

vilde  gjerne  gjøre  noget  for  mig.    Foreløbig  raadede 
han  mig  til  at  stille  mig  til  Rigsdagen,  og  jeg  til- 

bød  mig  derfor  1861  i  Skjelskør,  hvor  min  Mod- 
candidat,  en  ivrig  Bondeven  og  Grundtvigianer,  havde 
store  Chancer  i  denne  bondevenlige  og  tildeels 
grundtvigianske  Kreds.  Saa  udskreget  jeg  end  var 
i  den  offentlige  Mening,  og  saa  meget  mine  Ansku- 
elser bleve  lagte  for  Had  af  mine  Modstandere, 
lykkedes  det  mig  dog  ved  i  over  en  Maaned  at 
reise  fra  Bondeby  til  Bondeby,  næsten  fra  Gaard 
til  Gaard  og  derefter  at  holde  Møde  i  Skolerne  at 
bringe  det  dertil,  at  jeg  ved  Valget  utvivlsomt 
havde  seiret  over  min  Modcandidat,  hvis  jeg  paa 
en  Interpellation  havde  kunnet  overtale  mig  til  at 
tale  for  Indførelsen  af  Juryen.  Jeg  yttrede  imid- 
lertid, at  man  maatte  gaae  meget  langsomt  tilværks 
og  anførte  nogle  Exempler  af  min  egen  Erfaring  i 
Sagen  med  tiltagne  Meddomsmænd.  Interpellanten 
tog  deraf  Anledning  til  at  raabe,  at  jeg  ingen 
Tillid  havde  til  Bondestanden,  og  min  Modstander 
blev  valgt.  Han  introducerede,  sig  for  Vælgerne 
med  de  Ord:  »Man  har  sagt  om  mig,  at  jeg  var 
gal,  men  da  man  ifjor  vilde  gjøre  en  Skovtur, 
valgte  man  mig  til  at  forestaae  den,  hvilket  dog 
ei  tyder  paa,  atjegergal«.  Hans  Stiller,  en  Møller 
og  Bonde,  sagde  om  ham,  at  hans  Anbefaling  var, 
at  han  var  Folkets  Ven,  »medens  han«,  tilføjede 
han,  idet  han  pegede  paa  mig,  »er  Intelligentsens 
Representant,  som  man  ej  bør  vælge.« 

Rosenkrautz  t  Efterladte   Optegnclaei .  5 

Medens  jeg  var  Udskrivningschef,  ble  ve  Amt- 
mandsposterne  i  Flensborg  og  Tønder  ledige;  jeg 
søgte  dem  begge  med  den  Adkomst,  den  slesvigske 
Examen  gav  mig.  Hall,  der  altid  viste  sig  som 
min  Ven  og  Velynder,  billigede  mit  Ønske,  Kongen 
var  ikke  imod,  men  Kammerherre  Wolfhagen,  der 
dengang  var  slesvigsk  Minister,  vilde  å  tout  prix 
ikke  udnævne  mig  til  Amtmand  i  Slesvig.  Mine 
Anskuelser  stemmede  ikke  med  den  Maade,  hvor- 
paa  man  dengang  regjerede  Slesvig,  jeg  havde 
aabent  udtalt,  at  efter  Anmestien  burde  dansk-  og 
tydsktalende  Undersaatter  behandles  aldeles  eens, 
naar  de  ei  gave  Anledning  til  Klage,  og  Embeds- 
mændenes Bestræbelser  kun  gaae  ud  paa  den  størst 
mulige  Upartiskhed.  Wolfhagens  foregivne  Grund 
til  ei  at  ansætte  mig  var,  at  jeg  efter  den  mig 
meddelte  Attest  ikke  var  begge  Sprog,  Dansk  og 
Tydsk,  lige  mægtig.  Jeg  bad  ham  da  blot  tale 
Tydsk  med  mig  et  Kvarteer,  og  hah  maatte  over- 
vunden erklære,  at  jeg  talte  det  upaaklageligt, 
bedre  end  mangen  en  Embedsmand  i  Hertugdøm- 
merne ;  men  han  blev  dog  urokkelig  ved  sin  Paastand. 

Jeg  henvendte  mig  da  til  Kongen  og  bad  om, 
at  Kammerherre  Wolf  hagen  maatte  rescriberes  om, 
at  det  tillodes  mig  at  tage  den  slesvigske  Examens 
skriftlige  Deel  om,  saa  at  jeg  kom  til  at  aflægge 
en  ny  Prøve.    Jeg  var  dengang  i  mit  halvtredsinds- 

tyvende  Aar,  men  jeg  skyede  alligevel  ikke  denne 
Anstrængelse.  Man  sendte  mig  Acter  til  Bear- 
beidelse;  jeg  aflagde  Ed  paa  at  have  forfattet  den 
af  mig  forlangte  Udarbeidelse  uden  Hjælp,  og  jeg 
sendte  den  til  Apellationsretten  i  Slesvig.  Mit  Ar- 
bejde blev  sendt  tilbage  som  uantageligt  paa  Grund 
af  Mangler  i  Sproget.  Grev  Moltke  Niitschau 
levede  endnu  dengang,  jeg  forelagde  da  baade  ham 
og  Geheimelegationsraad  Skrike  Actstykket,  og  de 
erklærede  begge,  at  der  fra  Sprogets  Side  intet 
kunde  være  at  indvende. 

Jeg  indsaae  nu,  at  alle  mine  Forsøg  paa  at 
blive  ansat  i  Slesvig  vilde  være  forgjæves,  og  Hall 
erklærede  ogsaa,  at  han  ikke  var  i  Stand  til  at 
bryde  Wolfhagens  Modstand.  —  Da  ogsaa  de  an- 
dre Forsøg,  jeg  gjorde  paa  at  komme  ind  i  en 
rigere  praktisk  Virksomhed  af  administrativ  eller 
politisk  Art,  mislykkedes,  begyndte  jeg  Under- 
handlinger med  Hall,  der  selv  tidligere  havde  frem- 
ført noget  saadant,  om  en  Ansættelse  i  Diploma- 
tiens Tjeneste.  Nogen  Tid  efter  blev  Posten  som 
Chargé  d'Aflfaires  i  Turin  ledig.  Hall  foreslog  mig 
den,  og  jeg  gik  med  Glæde  ind  derpaa.  Det  var 
i  1863,  at  min  Udnævnelse  fandt  Sted,  og  nogle 
Maaneder  efter  min  Ankomst  til  Turin  blev  jeg 
forfremmet  til  Ministerresident.     Jeg  blev  modtaget 

5* 


68 


med  Venlighed  og  Imødekommenhed  af  alle,  jeg 
kom  i  Berøring  med,  og  Mindet  om  mit  Ophold 
i  Italien  vil  altid  være  et  Lyspunkt  i  mit  Liv. 


Efter  at  det  kongelige  italienske  Udenrigs- 
ministerium i  Begyndelsen  af  Aaret  1865  officielt 
havde  underrettet  samtlige  Gesandter  ved  Turiner- 
holFet  om,  at  hans  Majestæt  Kongen  af  Italiens 
Residents  og  den  kongelige  italienske  Regjerings 
Sæde  vilde  blive  forlagt  fra  Turin  til  Florents,  alt 
i  Overensstemmelse  med  Conventionen  af  15de 
September  1864,  meldte  jeg  det  strax  til  min  da- 
værende Chef,  Geheimeraad  Bluhme,  og  jeg  anslog 
Flytningsomkostningerne  omtrent  til  en  Trediedeel 
af,  hvad  de  med  mig  ligestiflede  Collegaer  be- 
gjærede.  Herpaa  svarede  man  mig,  at  Godtgjørelse 
kunde  der  paa  Grund  af  Omstændighederne  ei  gi- 
ves mig,  og  idet  man  tillige  antydede  Muligheden 
af  forestaaende  Forandringer,  henviste  man  mig  for 
at  undgaae  Flytningen  til  Florents,  til  at  begjære 
et  Aars  Congé  og  enten  opholde  mig  udenfor  Ita- 
lien, eller  komme  hjem  til  Danmark.  Jeg  valgte 
det  sidste  som  det  billigste  og  for  mine  private 
Forhold  efter  min  Formening  ønskeligste,  da  jeg 
gjerne  vilde  forestille  min  unge  Hustru  ved  Hoflfet, 
indføre  hende  i  min  Familie  og  imødesee  mit  første 

Barns  Fødsel  i  mit  Fædreland.  Den  Gang  anede 
jeg  ligesaa  lidt,  at  Geheimeraad  Bluhme  allerede 
havde  betænkt  at  inddrage  Posten  i  Italien,  som 
at  Grev  Frijs,  der  aldeles  temporært  udførte  dette, 
heraf  vilde  tage  Anledning  til  at  sætte  mig  ud  af 
al  Virksomhed,  og  derved  ikke  alene  tilføie  mig  en 
ufortjent  Krænkelse,  men  henvise  mig  til  en  for 
enhver  ærekjær,  arbejdskraftig  Mand  kvalfuld  Til- 
værelse. 

Efter  min  Hjemkomst  talte  jeg  med  flere  for- 
maaende  og  indflydelsesrige  Medlemmer  af  Regje- 
ringen  og  Rigsraadet,  blandt  andre  med  Advocat 
Liebe  og  Hr.  J.  A.  Hansen  og  forestillede  dem, 
at  Posten  i  Italien  paa  ingen  Maade  kunde  ind- 
drages, hvori  de  gave  mig  Ret,  ligesom  ogsaa  at 
en  Gageforhøjelse  var  nødvendig,  eftersom  man  ikke 
kunde  leve  i  Florents  for  6000  Rd.  Jeg  fik  ikke 
ud  af  disse  Samtaler,  at  det  var  utænkeligt,  at 
Rigsraadet  vilde  votere  en  Forhøjelse  af  2000  Rd. 
Det  være  nu  som  det  vil;  jeg  haabede  det,  som 
man  jo  er  tilbøjelig  til  at  haabe,  hvad  man  ønsker. 
Jeg  talte  ofte  med  Etatsraad  Vedel  derom,  og  jeg 
mindes  ikke,  at  han  søgte  at  betage  mig  dette 
Haab,  hvilket  derimod  var  Tilfældet  med  Grev  Frijs 
da  jeg  endelig  kort  efter  Nytaar  1866  troede,  at 
jeg  passende  og  uden  at  komme  til  Ulejlighed  turde 
tale   om    mine   egne  Affairer.      Dengang  havde  jeg 

imidlertid  allerede  indgivet  et  Andragende  om  Ga- 
gens Forhøjelse  med  den  Erklæring,  »at  ingen  Mand 
af  Ære  turde  udsætte  sig  for  uden  Formue  at  tage 
tilbage  til  Italien  og  leve  i  Florents  med  6000  Rd., 
hvilket  tidlig  eller  sildig  maatte  føre  til,  at  man 
blev  nødt  til  at  reise  derfra  med  Skam«.  —  Man 
vil  see,  at  jeg  ingenlunde  lægger  Dølgsmaal  paa, 
at  jeg  selv  har  givet  Anledning  til,  at  jeg  ikke 
kom  til  at  reise  tilbage.  Det  er  ogsaa  nu  som 
dengang  min  Overbeviisning,  at  selv  en  ugift  Ge- 
sandt ikke  kan  komme  ud  af  det  med  den  fast- 
satte Gage,  men  havde  Etatsraad  Vedel  eller  senere 
Grev  Frijs,  da  jeg  talte  med  ham  om  Sagen,  sagt 
mig :  Gaaer  De  ikke  tilbage,  vil  Deres  Cariere  være 
afsluttet,  De  vil  blive  sat  til  Disposition  og  aldrig 
siden  befordret  i  Diplomatiens  Tjeneste,  ja,  hvad 
mere  er,  enhver  anden  fremtidig  Befordring  vil 
være  standset,  da  havde  jeg,  om  end  med  Vanske- 
lighed, truffet  et  Familie- Arrangement,  der  havde 
gjort  et  sorgfrit  nogenlunde  standsmæssigt  Ophold 
i  Florents  muligt.  Men  man  gik  ikke  saa  aabent 
til  Værks. 

Geheimeraad  Bluhme  har  haft  liden  eller  ingen 
Leilighed  til  at  lære  mig  at  kjende  og  bedømme 
min  Virksomhed;  thi  han  overtog  først  Udenrigs- 
minister-Portefeuillen  i  Sommeren  1864  under  For- 
hold, der  visselig  ei  levnede  den  gamle  Mand  Tid 

til  at  beskjæftige  sig  med,  hvad  jeg  tog  mig  for  i 
Italien,  og  ikke  meget  lang  Tid  efter  kom  jeg  hjem. 
Ikke  destomindre  har  Geheimeraad  Bluhme 
nogle  Dage  før  han  gik  af,  i  en  Samtale,  hvori 
han  forøvrigt  beærede  mig  med  at  udtale,  at  han 
forresten  godt  kunde  lide  mig  —  foreholdt  mig,  at 
jeg  til  stort  Uheld  for  mig  i  en  altfor  sildig  Alder 
var  indtraadt  i  Diplomatien,  at  han,  Geheimeraad 
Bluhme,  aldrig  vilde  være  falden  paa  at  ansætte 
mig,  at  Vejen  til  Diplomati  ei  gik  gjennem  Herreds- 
foged-Embeder, en  Vej,  jeg  dog  tillod  mig  at  be- 
mærke, at  hans  Exellence  selv  havde  gaaet,  at 
han  ikke  agtede  at  befordre  mig  andetsteds  hen, 
om  Posten  i  Florents  blev  inddragen,  og  at  der 
ved  min  Person  var  noget  for  flot  og  ikke  seden- 
tært,  hvorved  denne  Statsmand  formodentlig  vilde 
betegne,  at  jeg  burde  være  vedbleven  at  være  Ud- 
skrivningschef  istedenfor  at  blive  Diplomat,  altsam- 
men Udtalelser, —  jeg  nedskrev  dem  strax  efter — , 
af  en  Mand,  der  ikke  havde  kjendt  min  tidligere 
Virksomhed,  thi  jeg  havde  aldrig  før  staaet  i  For- 
hold til  ham,  og  der  saa  godt  som  ingen  Leilighed 
havde  havt  til  at  erholde  Kundskab  om  mig  i  den 
meget  korte  Tid,  han  var  min  Chef.  Som  et  Curi- 
osum  skal  jeg  anføre,  at  Geheimeraad  Bluhme 
ligefrem  bebreidede  mig,  at  jeg  ei  havde  gjort  Ind- 
beretning om  Conventionen  af  15de  September  1864, 

den  allervigtigste  Begivenhed,  der  forefaldt  under 
hele  min  Mission  i  Italien.  Man  kunde  i  Sandhed 
lige  saa  godt  have  forekastet  mig,  at  jeg  havde 
udeladt  hvilkensomhelst  Hovedbetingelse  i  den  Han- 
delstractat,  jeg  samme  Aar  havde  afsluttet  med 
den  italienske  Regjering  paa  min  Regjerings  Vegne. 

Jeg  boede  paa  Landet  tætved  Geheimeraad 
Bluhme  og  kunde  derfor,  umiddelbart  efter,  at  Be- 
breidelsen  var  fremkommen,  tilstille  ham  den  mest 
eclatante  Gjendrivelse  i  en  Afskrift  af  min  Rap- 
port om  Conventionen^  men  jeg  havde  aldrig  siden 
den  Ære  at  see  Geheimeraad  Bluhme,  saa  at  det 
blev  ham  sparet  at  tilbagekalde  Bebreidelsen. 

Geheimeraad  Hall,  der  bærer  Ansvaret  for 
min  Sendelse  til  Italien,  har  havt  en  anden  Mening 
om  mig,  og  den  har  han,  trods  al  den  mig  paa- 
førte  Krænkelse,  uforandret  bevaret. 

Halls  Efterfølger,  Biskop  Monrad,  har,  saavidt 
Tidens  Trængsel  under  hans  Ministerium  levnede 
ham  Tid  til  at  beskjæftige  sig  med  min  Virksom- 
hed, efter  hvad  jeg  antager,  heller  ingenlunde  fun- 
det mig  uskikket  til  min  Gjerning.  Hvad  derimod 
hans  Eftermand,  Kammerherre  Quaade,  angaaer, 
under  hvem  jeg  dog  hun  har  sorteret  i  to  Maane- 
der,  da  har  Herr  Quaade  næppe  været  nogen  upar- 
tisk Dommer,  al  den  Stund  han  bestandig  var  imod 
min  Optagelse  i  det  diplomatiske  Laug,    hvor  jeg 

traadte  ind  som  Chef,  medens  han  i  mange  Aar 
havde  maattet  gaae  den  sædvanlige  Anciennitets- 
vei.  Herr  Quaade,  til  hvem  jeg  iøvrigt  altid  har 
staaet  i  velvilligt  Omgangsforhold,  har  i  en  Sam- 
tale i  Carlsbad  i  Juni  1865  saa  aabenlyst  lagt 
sine  Anskuelser  om,  at  jeg  burde  fjernes,  for  Da- 
gen, at  jeg  ikke  kan  tvivle  paa,  at  ikke  heller  han, 
Geheimeraad  Bluhmes  alter  Ego,  har  ladet  nogen 
Lejlighed  gaae  ubenyttet  hen  for  at  bevirke  dette. 
Diplomatien  er,  mere  end  nogen  Uindviet  aner,  et 
Coteri,  hvor  saa  godt  som  Enhver,  der  har  be- 
gyndt fra  neden  af,  selv  fornuftige,  uhildede  Mænd, 
ikke  kan  eller  vil  begribe,  hvorledes  det  skal  gaae 
den  Stakkel,  der  uden  aarelange,  gradvise  For- 
beredelser løfter  Tæppet  for  de  »indbildte«  My- 
sterier; og  dog  viser  den  daglige  Erfaring  —  hos 
os  i  den  nærmeste  Fortid,  f.  Ex.  General  Oxholm, 
General  Btilow,  Admiral  v.  Dockum  —  at  det 
gaaer  overmaade  godt,  saafremt  den  Paagjældende 
blot  er  en  nogenlunde  fornuftig  Mand  med  Con- 
duite  og  Takt.  Ja  jeg  paastaaer  endog  efter  min 
Erfaring,  at  Mænd,  der  fra  andre  Livsstillinger  i 
deres  Hjem  kaldes  til  diplomatiske  Poster,  udrette 
mere,  end  mangen  anden,  der  har  hendrevet  Tiden 
som  Legations-Secretair,  i  Reglen  som  Afskriver, 
uden   ordentlig  Kundskab  om  Forholdene   hjemme, 

og  ofte  hildet  i  Fordomme  som  Følge  af  deres 
vante  Levevei  og  Opdragelse. 

En  ellers  dygtig  og  practisk  Forretningsmand, 
der  ei  har  gaaet  Anciennitets-Skolen  igjennem,  vil 
maaske  kunne  støde  an  mod  selskabelige  Former, 
dog  antager  jeg  ikke,  at  man  i  den  Henseende  har 
kunnet  bebreide  mig  noget.  Ogsaa  de  fremmede 
Sprog  kunne  berede  Vanskeligheder,  og  det  var  en 
lang  Stund  min  største  Betænkelighed,  indtil  just 
den  nuværende  Departements-Directeur,  Etatsraad 
Vedel,  i  saa  Henseende  beroligede  mig,  og  jeg  har 
ofte  maattet  sande  hans  Ord  til  mig,  at  man  med 
lidt  god  Villie  og  Energi  let  lærer  at  hjælpe  sig 
uden  at  vække  Anstød,  og  at  man  meget  snart 
gjør  den  Erfaring,  at  Diplomaterne  ingenlunde  ere 
de  ufejlbarligste  Linguister.  At  tale  og  skrive 
Fransk  ligesaa  godt  som  f.  Ex.  en  engelsk,  spansk, 
portugisisk  og  amerikansk  Diplomat,  er  sandelig 
ikke  saa  vanskeligt. 

Lige  til  min  Udnævnelse  til  Chargé  d'Affaires 
i  Italien  havde  jeg  endnu,  mig  bevidst,  aldrig  seet 
Herr  Vedel;  han  kom  da  en  Dag,  formodentlig 
efter  at  jeg  havde  søgt  ham,  til  mig  i  Hotel  Phø- 
nix. Aaben  som  jeg  er,  talte  jeg  langt  mere 
uforbeholdent  med  ham,  end  man  ellers  udtaler  sig 
for  en  Fremmed.  Jeg  sagde  ham,  at  det  vel  var 
med  nogen  Betænkelighed,  men  med  en  god  Villie 

og  et  godt  Haab,  at  jeg  gik  til  min  nye  Gjerning, 
og  nævnede,  at  jeg  især  nærede  Frygt  for,  at  det 
vilde  skorte  for  mig  i  den  franske  Correspondance ; 
men  han  beroligede  mig  med  sin  egen  Erfaring, 
sagde  mig,  at  min  »Forretningsrontine  var  det,  der 
væsentligst  maatte  lægges  Vægt  paa« ,  det  andet 
vilde  snart  komme  af  sig  selv;  jeg  bad  ham  yde 
mig  velvillig  Assistance,  fremdeles  at  komme  mig 
imøde  med  Velvillie  og  ingensinde  undlade  at  gjøre 
mig  opmærksom  paa,  naar  jeg  begik  Fejl  enten 
imod  Formerne  eller  i  Realiteten.  Jeg  har  aldrig 
faaet  endog  den  ubetydeligste  Erindring  ved,  hvad 
jeg  har  indsendt,  og  jeg  har  sandelig  ikke  ligget 
paa  den  lade  Side,  men  hyppigt  sendt  Indberet- 
ninger, Rapporter  og  Depecher,  flere  maaskee  end 
Størstedelen  af  mine  Collegaer. 

Af  større  Indberetninger  om  italienske  For- 
hold har  jeg  alene  fra  min  Ankomst  til  Turin,  den 
10de  eller  12te  August  1863  og  indtil  3die  Mai 
1864  sendt  en  meget  udførlig  Beretning  om  Bri- 
gandagen,  der  spiller  en  saa  væsentlig  Rolle  i  Ita- 
liens indre  Forhold,  om  dens  Oprindelse,  Udvikling, 
Understøttelse  udvendig  fra  og  dens  Følger,  samt 
de  Vanskeligheder,  den  bereder  Regjeringen,  og  de 
Midler,  der  anvendes  for  at  standse  den.  For 
denne  Beretning  eller  snarere  Afhandling  erindrer 
jeg  at  have  modtaget  en  meget  anerkjendende  Skri- 

velse  fra  Udenrigsministeren  med  Opmuntring  til 
at  fortsætte  denne  Virksomhed;  endvidere  en  Be- 
retning om  de  finantsielle  Forhold,  om  Kongen  af 
Italiens  Reise  gjennem  samtlige  Provindser  til 
Neapel,  paa  hvilken  jeg  var  med  og  modtog  Efter- 
retning om  Kong  Frederik  den  Syvendes  Død. 
Denne  Beretning  er,  det  veed  jeg  med  Bestemthed 
og  af  Herr  Vedel  selv,  trods  de  bevægede  Tider 
herhjemme,  bleven  læst  med  Interesse.  Endvidere 
Reflexioner  over  Garibaldis  Dimission  og  Grev 
Passolinis  Ophold  i  London,  Depeche,  fremkaldt 
ved  den  engelske  Gesandt  Herr  Elliots  Yttringer 
om  Fredsvilkaarene,  samt  Udtalelser  om  formentlige 
»svenske  Attraaer«,  foranledigede  af  en  Samtale 
med  en  Diplomat,  Beretninger  om  de  i  Italien 
foretagne  Rustninger  og  Raisonnements  i  saa  Hen- 
seende med  Hensyn  paa  vore  Forhold  til  Tydsk- 
land  og  Østerrig,  der  dengang  stode  fjendtlige 
mod  os,  detailleret  Besvarelse  af  Ministeriets  Fore- 
spørgsel om  Gesandtskabets  Opfattelse  af  Situa- 
tionen, og  navnlig  af  det  Dansk-Tydske  Spørgs- 
maals  Forhold  til  de  øvrige  europæiske  Spørgsmaal 
og  Forviklinger.  Jeg  besvarede  denne  Forespørgsel 
efter  Overbeviisning  og  bedste  Evne  og  undlod  ikke 
som  tidligere  at  udtale  den  Mistanke,  jeg  altid  har 
næret  til  den  svenske  Politik,  der  ingensinde  har 
baadet  Danmark.      Rimeligvis  blev   dette   ej    godt 

optaget.  Depechen  er,  om  jeg  ej  fejler,  af  26de 
Febr.  1864.  Endelig  en  længere  Indberetning  om 
den  mig  tilbudne  Assistance  for  Danmark  af  et 
italiensk  Friskarecorps  eller  snarere  en  italiensk 
Friskare-Armee  under  Hertugen  af  Montefeltro  de 
la  Rovere  og  en  skotsk  garibaldistisk  Eventyrer, 
General  Dunn,  der  var  mig  specielt  anbefalet  af 
daværende  Minister  Bille  i  London  og  nød  person- 
lig Understøttelse  af  forskjellige  Mænd  af  de  første 
italienske  Familier.  Foruden  nogle  flere  større  di- 
plomatiske Depecher,  alle  afsendte  inden  Udgangen 
af  Mai  1864,  afsluttede  jeg  samme  Aar-  paa  min 
Regjerings  Vegne  en  Handels-  og  Søfarts -Tractat 
med  den  italienske  Regjering,  der  signeredes  af 
Handelsminister  Manna  paa  italiensk  og  mig  paa 
dansk  Side,  og  hvorfor  Minister  Manna  erholdt 
Storkorset  af  Dannebrog  og  jeg  Storofficerskorset 
af  St.  Mauritius  og  St.  Lazarus. 

I  hele  den  herom  med  min  egen  Regjering 
førte  vidtløftige  Correspondance,  foreligger  der  ikke 
det  Fjerneste,  der  kan  give  endog  den  svageste 
Anledning  til  at  tro,  at  man  har  haft  det  Aller- 
ringeste at  udsætte  paa  den  Maade,  hvorpaa  jeg 
forhandlede  omTractaten;  vi  erholdt  saa  at  sige  Alt, 
hvad  vi  ønskede,  og  den  daværende  Chef  for  Han- 
delsdepartementet  under  Udenrigsministeriet  har 
efter  min  Hjemkomst   i   anerkjendende  Udtryk  nd- 

talt  sig  om  min  Førelse  af  Underhandlingerne ;  kun 
har  jeg,  da  det  paa  Grund  af  Forholdene  her 
hjemme  trak  i  Langdrag  med  Ratificationen  og  min 
Fuldmagt  var  lige  ved  at  udløbe,  efter  hvad  der 
overalt  er  Coutume,  med  den  italienske  Udenrigs- 
minister truffet  Overeenskomst  om  at  udsætte  Rati- 
ficationsterminen  og  først  bagefter  gjort  Indberet- 
ning derom,  hvilket  senere  blev  mig  meddeelt  at 
være  stridende  imod  Formen,  da  Fuldmagt  hjemme- 
fra først  skulde  være  indhentet.  Jeg  gjorde  det 
imidlertid  efter  Raadførelse  med  meget  dygtige  og 
erfarne  Collegaer,  der  ofte  havde  gjort  det  samme. 
Fra  Mai  1864  og  indtil  jeg  rejste  hjem  i  April 
1865,  har  jeg  stadig  og  flittig  rapporteret,  hvad 
der  forefaldt  i  Italien,  aldrig  forsømt  at  henlede 
min  Regjerings  Opmærksomhed  paa,  hvad  der  kom 
til  min  Kundskab,  og  som  jeg  ansaae  det  nyttigt 
for  dem  at  vide,  og  har,  selv  naar  jeg  var  paa 
Rejse  med  Kongen  eller  ifølge  Permission  fe  Ex.  i 
Rom  i  Januar  1865,  hvor  jeg  havde  en  ret  inter- 
essant Audients  hos  Paven  og  en  endnu  interes- 
santere Samtale  med  Cardinal  Antonelli,  ikke  und- 
ladt at  afgive  Beretning  om,  hvad  jeg  saae  og 
erfarede.  Men  Forholdene  hjemme  vare  jo  des- 
værre saaledes,  at  man  ej  havde  nogen  Tid  at 
beskjæftige  sig  med  fjernereliggende  Gjenstande, 
og  jeg  indsendte   derfor  i  den  Tid  færre  Afhand- 

linger;  dog  mindes  jeg  i  en  vidtløftig  Afhandling 
at  have  besvaret  et  Spørgsmaal  om  det  italienske 
Retsvæsen,  Domstolene  o.  s.  v.,  og  at  have  frem- 
sendt en  detailleret  Beretning  om  de  meget  vidt- 
løftige Forhandlinger  i  Parlamentet  om  Dødsstraf- 
fens Afskaffelse,  samt  en  Beretning  om  »Valden- 
serne« ,  de  første  Protestanter  fra  Aar  1000,  som 
jeg  tildeels  skyldte  min  elskværdige,  nu  afdøde 
Collega,  Grev  Stackelbergs  Meddelelser,  og  hvortil 
jeg  desuden  havde  gjort  egne  Optegnelser  under 
et  Ophold  i  det  dejlige  La  Tour  ved  den  franske 
Grændse,  Valdensernes  Sæde. 

Dette  er  en  kort  Angivelse  af  min  Virksomhed, 
og  det  staaer  nu  Enhver  frit  for  i  Udenrigsmini- 
steriets Archiv  at  forvisse  sig  om,  at  jeg  har  talt 
Sandhed.  —  Som  Prøve  paa  mine  Depecher  og 
Indberetninger  skal  jeg  tillade  mig  at  anføre  føl- 
gende efter  mine  Concepter: 


Turin,  Ude  Februar  1864. 

Hans  Excellence  Udenrigsministeren. 

Deres  Excellence! 

Af  en    fuldkommen  paalidelig  Kilde    har  jeg 

erfaret,  at  den  herværende  engelske  Gesandt,  Herr 

Elliot,   endnu  forinden  vore  Tropper  havde  forladt 

Dannevirkestillingen,   har  yttret,   »at  England  slet 

ikke  skulde  have  saa  meget  imod  at  see  Slesvig, 
forbunden  med  Holsteen,  indtræde  i  det  tydske 
Forbund  med  Rendsborg  som  Forbundsfæstning; 
thi«  hed  det  endvidere,  »herved  skeer  jo  egentlig 
ingen  Gebetforandring,  idet  de  nævnte  Landsdele 
forblive  under  dansk  Overhøjhed.« 

I  en  Samtale  herom  med  en  af  de  saakaldte 
meget  venskabelige  Magters  Repræsentant,  i  hvil- 
ken jeg  blandt  andet  yttrede,  at  dette  jo  dog  stred 
ligesaameget  imod  Hensigten  med  Londonnertrac- 
taten  og  de  af  England  givne  Tilsagn,  som  det  i 
høj  Grad  vilde  være  imod  Englands  Interesse  og 
farlig  for  den  europæiske  Ligevægt,  blev  der  sva- 
ret, at  Forbundet  ikke  er  nogen  Sømagt,  og  at 
den  supponerede  Combination  aldeles  ikke  vilde 
have  nogen  Indflydelse  paa  almindelige  europæiske 
Forhold«  —  et  Raisonnement  jeg  ikke  fatter,  men 
ei  heller  skal  gaae  nærmere  ind  paa  at  drøfte,  idet 
det  kun  er  min  Hensigt  at  henlede  Deres  Excel- 
lences Opmærksomhed  paa,  hvorledes  selv  saakaldte 
venskabelige  Magters  Repræsentanter  her  udtale 
sig  om  Situationen.  Herr  Elliot  har,  som  jeg 
tidligere  har  meldt,  altid  været  meget  tilbagehol- 
dende og  forsigtig  i  sine  Yttringer  til  mig,  som 
han  i  det  hele,  ligesom  alle  Skotter,  er  i  høj  Grad 
reserveret.  At  han  har  udtalt  sig  saaledes,  er 
mig  et  Beviis  paa,  at  hans  Udtalelser  ere  støttede 

paa  den  Fremstilling  af  Forholdene,  som  han,  om 
end  efter  hvad  han  paastaaer,  kun  meget  sparsomt 
erholder  fra  sin  Regjering,  hvorved  heller  ikke 
maa  lades  ude  af  Syne,  at  han  er  Lord  Russels 
Svoger,  og  som  saadan  dog  vel  ikke  ganske  frem- 
med for  dennes  Politik  og  Anskuelser. 

Jeg  antager,  at  saavel  mine  Colleger  som  an- 
dre Mænd  her  af  politisk  Betydning  ligeoverfor 
mig  ere  skaansomme  i  deres  Yttringer  og  Suppo- 
sitioner, men  alligevel  nægter  jeg  ikke,  at  jeg 
gjennem  enhver  Samtale  om  vore  Forholde  skim- 
ter som  den  almindelige  Mening,  at  en  Forening 
af  Slesvig  og  Holsteen  i  en  Personal-Union  med 
den  øvrige  Deel  af  Monarchiet  er  en  efter  Om- 
stændighederne heldig  Løsning. 

Jeg  betvivler  ikke,  at  X)eres  Excellence,  hvis 
denne  Mening  ogsaa  andetsteds  gjør  sig  gjældende, 
allerede  derom  er  underrettet  fra  Andre,  hvis  Op- 
fattelse have  mere  Vægt  end  min,  men  jeg  har 
dog  alligevel  anseet  det  for  min  Pligt,  at  gjøre 
opmærksom  paa,  hvorledes  Forholdene  her  bedøm- 
mes, og  det  saa  meget  mere,  som  man  hoved- 
sagelig i  egen  Interesse,  men  ogsaa  af  virkelig 
Sympathie  for  vort  haardt  prøvede  og  skjændigt 
forurettede  Fædreland  med  den  mest  spændte  Op- 
mærksomhed følger  Begivenhedernes  Gang  hjemme. 
Som  jeg  ved  flere  Lejligheder  har  havt  Anledning 

til  at  meddele,  har  den  Politik,  Regjeringen  her  i 
længere  Tid  har  fulgt,  været  afventende,  idet  Mi- 
nistrene og  deres  Organer  udtale  sig  for  Modera- 
tion og  Oppebielse  af  det  belejlige  Øjeblik,  medens 
Kongen  af  Politik,  og  for  at  holde  den  krigeriske 
Stemning  i  Aande,  eller  af  virkelig  Hjertens  Lyst 
efter  Krig,  udtaler  sig  meget  krigerisk.  Siden  Be- 
givenhederne i  Danmark  og  med  hver  Dag,  disse 
antage  større  Dimensioner,  bliver  Stemningen,  selv 
i  den  moderate  Deel  af  Pressen,  mere  krigerisk, 
og  Bladet  »Opinione«,  der  med  Rette  ansees  for 
moderat,  har  for  iforgaars  den  12te  en  meget  kri- 
gerisk Artikel,  hvori  der  sættes  en  Termin  for  at 
vente  og  for  Krigens  Begyndelse  i  en  Tid  af  to 
Maaneder. 

Opgivelsen  af  Dannevirke-Stillingen  har  ramt 
mig  som  et  Lyn.  Jeg  har  vel  af  Samtaler  med 
afdøde  General  Fibiger  vidst,  at  der  behøvedes  en 
langt  større  Styrke  end  den,  vi  kunde  raade  over, 
til  i  Længden  at  holde  Stillingen,  men  jeg  havde 
dog  haabet  paa  en  længere  Tidsfrist. 

Imidlertid  holder  jeg  mig  overbeviist  om,  skjøndt 
jeg  endnu  savner  enhver  nærmere  Efterretning,  at 
Danmarks  ældgamle  Værn  ei  er  opgivet  uden  un- 
der den  yderste  Nødvendighed  og  efter  Raadslag- 
ning  med  vore  Generaler  og  mest  fremragende 
Militaire;    og  i   denne  Aand  har  jeg  ogsaa  udtalt 

mig  her,  hvor  Efterretningen  vakte  almindelig  For- 
bauselse,  og  hvor  man  næsten  betragtede  Stillingen 
som  uindtagelig.  Det  har  da  naturligvis  eiheller 
i  Pressen  manglet  paa  de  urimeligste  Suppositio- 
ner, og  da  disse  ere  bragte  i  Forbindelse  med  en 
fremsat  Paastand,  navnlig  i  et  meget  udbredt  Blad 
»L'ltalie«  for  den  13de,  at  hans  Majestæt,  vor 
Konge,  var  en  tydsk  Prinds,  har  jeg  anseet  det 
for  min  Pligt,  at  give  en  kort  sammenfattet  Frem- 
stilling af  Hans  Majestæts  Liv,  hvilken  jeg  endnu 
igaar  Eftermiddags  personlig  anmodede  Directeuren 
for  Bladet  »L'ltalie«  og  Directeuren  for  det  her  i 
Turin  mest  udbredte  Blad  »Opinione«  om  at  op- 
tage. I  de  i  Dag  af  disse  Blade  udkomne  Xrr. 
findes  leverede  franske  og  italienske  Fremstillinger. 
Et  Nr.  af  begge  de  nævnte  Blade  tillader  jeg  mig 
at  vedlægge. 

Af  mine  hyppige  Samtaler  med  min  Collega, 
Baron  Hochschild,  er  det  mig  klart,  at  det  Parti  i 
Sverig,  hvortil  han  hører,  ikke  ønsker  Krig. 
Hochschild  har  vel  ikke  sagt  det  ligefrem  til  mig, 
men  det  staaer  klart  for  mig,  at  han  opfatter 
Forholdet  saaledes,  at  Kong  Carl,  overrasket  ved 
højsalig  Kongens  Død,  hvem  han  har  anseet  bru- 
gelig for  sine  Planer,  nu  ligeoverfor  en  blomstrende 
Kongefamilie  har  trukket  sig  tilbage,  alt  som  Pla- 
nerne  blive   mindre   realisable.     Imidlertid   ere    de 

Meddelelser,  der  komme  til  Hochschild  fra  Sverig 
vist  meget  tarvelige,  og  jeg  holder  for,  at  Hoch- 
schild neppe  selv  ret  veed,  hvad  man  vil  i  Sverig; 
imidlertid  har  han  for  nylig  sagt  mig,  at  nu  var 
det  Kongen,  som  ikke  vilde  hjælpe,  medens  Mini- 
strene vare  rede  dertil;  atter  forgangen  Dag,  da 
der  var  Tale  om  Dronningen  af  Englands  afgjorte 
Modstand  mod  at  yde  Danmark  Hjælp,  at  nu  var 
Kong  Carl  imod  og  Ministrene  rede  .... 


Turin,  13de  April  1864. 

Hans  Excellence  Conseilspræsident  Monrad,  Uden- 
rigs-Minister. 
Kort  efter  min  Ankomst  hertil,  henvendte  en 
Oberst  Kuppa,  Ungarer  af  Fødsel  og  sandsynlig- 
viis  General  Klopkos  Emissair,  sig  til  mig  med  et 
Forslag  om,  hvis  Krigen  med  de  tydske  Stormagter 
udbrød,  at  tilføre  os  en  Armee  af  5  a  6000  Mand* 
mest  Ungarere,  under  nærmere  opgivne  Betingelser; 
da  Oberst  Kuppa  legitimerede  sig  som  en  Ven  og 
Bekjendt  af  daværende  Indenrigsminister  Lehmann, 
raadede  jeg  ham  at  forelægge  Herr  Lehmann  sit 
Forslag,  medens  jeg  strax  privatim  meldte  Sagen 
til  daværende  Conseilspræsident,  Udenrigsminister 
Hall,  uden  nærmere  at  indlade  mig  med  Oberst 
Kuppa,  hvem  jeg  gjorde  opmærksom  paa,   at  jeg, 

saalænge  Danmark  og  Østerrig  ikke  vare  i  Krig, 
ikke  troede,  min  Stilling  tillod  mig  at  indlade  mig 
nærmere  med  ham.  Siden  har  Oberst  Kuppa  viist 
mig  et  Brev  fra  Herr  Lehmann,  hvori  denne  tak- 
ker for  det  gjorte  Forslag,  men  erklærer,  at  Dan- 
mark i  Tilfælde  af  Krig  maatte  see  til  at  fægte 
Striden  ud  alene.  Omtrent  samtidig  med  Krigens 
Udbrud  har  Kuppa  atter  været  hos  mig,  og  til- 
budet at  ville  uddele  Proclamationer  imellem  de 
ungarske,  italienske  og  polske  Tropper  i  den  fjendt- 
lige Armee,  hvortil  han  syntes  at  ønske  min  Med- 
virkning, men  hvortil  jeg  svarede  ham,  at  jeg  der- 
paa  ikke  kunde  indlade  mig,  og  at  saadant  maatte 
være  hans  egen  Sag.  Siden  har  jeg  ikke  hørt 
noget  til  Oberst  Kuppa,  der  gjorde  mig  Indtrykket 
af  en  brav ,  retskaffen  Mand.  Nu  i  disse  Dage 
har  man  atter  henvendt  sig  til  mig  med  et  lignende 
Forslag  som  det  nævnte,  og  det  under  en  saadan 
Form  og  paa  en  saadan  Maade ,  at  jeg  ikke  har 
kunnet  afvise  denne  Henvendelse,  hvorom  jeg  her 
skal  tillade  mig  at  sætte  Deres  Excellence  i  Kund- 
skab. —  Igaar  bragte  en  Englænder,  der  kalder 
sig  General  Dunn,  mig  et  Brev  fra  Kammerherre 
Bille  i  London  (hvoraf  jeg  tillader  mig  at  vedlægge 
Gjenpart)  og  udviklede  for  mig  en  Plan  til  at  føre 
et  Armeecorps  paa  fra  6 — 10,000  Mand  til  Dan- 
mark under  nærværende  Krig,  idet  han  erklærede, 

at  det  var  en  allerede  i  længere  Tid  forberedt  Plan, 
at  saa  godt  som  alle  Officierer  til  en  saadaaArmee 
havdes  paa  rede  Haand,  tildeels  blandt  Officierer 
af  den  active  italienske  Armee,  samt  at  Mand- 
skabet ligeledes  med  et  meget  kort  Varsel  vilde 
kunne  tilvejebringes.  Den  hele  Plan  forekom  mig 
strax,  bortseet  fra  det  eventyrlige  i  den,  af 
mange  Grunde  uudførlig,  medens  jeg  dog  paa  den 
anden  Side,  deels  saavel  paa  Grund  af  Kammer- 
herre Billes  Skrivelse  til  mig,  hvoraf  det  frem- 
gaaer,  at  Sagen  alt  er  Ministeriet  meddeelt,  som 
af  den  af  mig  foreviste  Correspondance  mellem 
Dunn  og  Kammerherre  Bille  og  Hertuginden  af 
Somerset,  der  ogsaa  synes  at  interessere  sig  for 
Planen,  troede  at  burde  skjænke  Sagen  min  Op- 
mærksomhed, saameget  mere  som  General  Dunn 
paa  mine  Bemærkninger  om  de  overmaade  store 
Vanskeligheder  i  Foretagendet,  imødegik  alle  mine 
Betænkeligheder  med  en  Iver  og  Begejstring,  der 
vidnerom,  at  Sagen  idetmindste  ligger  ham  meget 
paa  Hjerte.  Han  meddelte  mig,  at  han,  der  efter 
at  have  deeltaget  i  Krimfelttoget  har  taget  Tjene- 
ste hos  Garibaldi,  af  hvem  han  er  udnævnt  til 
Brigadegeneral,  medens  hans  Udnævnelse  til  Oberst 
er  udstedt  af  den  midlertidige  sicilianske  Regje- 
ring,  ikke  som  Garibaldist  har  troet  at  burde  stille 
sig  i  Spidsen  for  Armeen,   men   dertil   har   udseet 

en  Hertug  af  Montefeltro  della  Rovera,  der  har 
været  Oberst  i  piemontesisk  Tjeneste,  senere  har 
udmærket  sig  i  Venetien  og  nu  har  en  Strid  med 
Regjeringen  om  et  Generals  Patent,  som  det  lader 
til  man  vægrer  sig  ved  at  ville  udfærdige;  tillige, 
nævnte  han  som  Deeltagere  i  Expeditionen  flere 
højere  Officierer,  blandt  andre  Grev  Damiano,  Grev 
Borgia,  Oberst  Perello,  Grev  Capellari,  hvoraf  en- 
kelte, idetmindste  af  Udseende  ere  mig  bekjendte. 
Efter  en  meget  lang  og  trættende  Samtale,  hvori 
jeg  søgte  at  bevæge  General  Dunn,  der  øjeblikkelig 
vilde  begive  sig  til  Kjøbenhavn,  til  foreløbig  at 
opsætte  sin  Rejse,  indtil  jeg  havde  fremstillet  Sa- 
gen for  Ministeriet,  udbad  han  sig  Tilladelse  til  at 
forestille  mig  Hertugen  af  Montefeltro,  forelægge 
mig  sin  Plan  og  forevise  mig  endeel  Legitimations- 
beviser,  der  forøvrigt  vare.  overflødige,  da  General 
Dunns  Existents  og  Stilling  allerede  var  mig  til- 
strækkelig bekjendt.  Jeg  har  da  benyttet  denne 
Mellemtid  til  at  tale  med  Indenrigsministeren  Herr 
Peruzzi,  der  efter  General  Dunns  Udsagn  var  vi- 
dende om  Sagen  og  fuldkommen  billigede  den,  samt 
med  den  engelske  Minister  Hr.  Elliot.  Det  for- 
holder sig  ganske  rigtig,  at  Sagen  er  Hr.  Peruzzi 
meddeelt  af  Hertugen  af  Montefeltro,  og  Hr.  Peruzzi 
svarede  ham,  at  Regjeringen  vilde  lukke  Øjnene 
for  Hvervningen  til  Sagens  Fremme,  men  forresten 

være  aldeles  udenfor  det  Hele.  Jeg  stillede  da 
Hr.  Peruzzi  det  Spørgsmaal,  om  hvorvidt  man 
kunde  stole  paa  General  Dunn  og  paa  Hertugen  af 
Montefeltro,  samt  om  der  var  nogen  virkelig  Garanti 
for,  at  disse  Herrer,  forudsat  at  den  danske  Re- 
gjering  vilde  ofre  Penge  paa  et  saadant  Foretagende, 
hvad  jeg  paa  ingen  Maade  turde  sige,  ikke  gjorde 
som  Garibaldi  for  to  Aar  siden,  der,  idet  han 
lovede  Ratazzi  at  ville  begive  sig  til  Donau-Fyr- 
stendømmerne, istedenfor  tog  Vejen  til  Rom,  saa 
at  Danmark  kunde  komme  til  at  betale  for  et  gj en- 
taget  forfejlet  eller  lykket  Aspromonte-Tog  under 
Garibaldis Ledelse.  Jeg  havde  mine  særegne  Grunde, 
hvorfor  jeg  just  stillede  mit  Spørgsmaal  til  Herr 
Peruzzi ;  med  al  Agtelse  for  hans  udmærkede  Per- 
sonlighed er  han  den  af  de  nærværende  Ministre, 
om  hvem  jeg  (maaskee  med  Urette)  antager,  at 
han  med  Udsigt  til  et  heldigt  Resultat  maaskee 
vilde  give  sit  Minde  til,  at  Rustningerne  foretoges 
i  et  foregivent  Øjemed,  men  med  en  ganske  anden 
Hensigt;  erfarede  jeg  altsaa  Hr.  Peruzzis  Mening, 
vilde  dette  allerede  være  en  væsentlig  Rettesnor 
for  Bedømmelsen  af  Foretagendets  Hensigt.  Hr. 
Peruzzi  svarede  mig  da,  at  han  ikke  antog  Her- 
tugen af  Montefeltro  for  en  alvorlig  Person,  at 
General  Dunn  vel  var  en  brav  og  dygtig  Officier 
(man  har  dog  imidlertid  ikke  her  villet  gjøre  ham 

til  General),  men  at  han  ejheller  antog  ham  for 
alvorlig,  og  tiltraadte  Ministeren  aldeles  min  Me- 
ning om  Dunn,  at  han  er  en  militair  Eventyrer, 
hvilket  jeg  betragter  synonymt  med,  at  han  er  en 
Eventyrer  af  en  tvivlsom  Beskaffenhed.  Hvad  mit 
andet  Spørgsmaal  angik,  da  svarede  Herr  Peruzzi 
mig  med  et  Skuldertræk,  at  han  delte  min  Frygt, 
og  at  der  aldeles  ingen  Garanti  var  for,  at  Expe- 
ditionen  ikke  brugtes  i  et  heelt  andet  Øjemed  end 
den  angivne.  Hr.  Elliot's  mig  som  Collega  confi- 
dentielt  meddeelte  Oplysninger  ønsker  jeg  ikke  at 
gjentage,  men  kan  kun  bemærke,  at  de  fuldkom- 
men stemmede  med  Hr.  Peruzzi's  Udtalelser  og 
min  Opfattelse  af  ham,  og  navnlig,  hvad  General 
Dunn  angaaer,  ingenlunde  var  til  hans  Fordeel. 
Saaledes  forberedt  og  udrustet  modtog  jeg  da  idag 
de  to  saakaldte  Herrer  Generaler.  Om  Hertugen 
har  jeg  ikke  andet  at  sige,  end  at  han,  der  er 
over  60  Aar,  forekommer  mig  som  et  aldeles  be- 
tydningsløst Redskab,  en  Marionet,  som  man  stiller 
frem.  Jeg  gjorde  atter  opmærksom  paa  Vanske- 
lighederne, fremhævende  det  Betænkelige  i  at 
hverve  en  Armee  blandt  Østerrigs  argeste  Fjender 
paa  en  Tid,  da  man  samles  til  Congressen  i  Lon- 
don, yttrede  ligefrem,  at  Regjeringen  jo  aldeles 
ingen  Garantie  havde  for  Expeditionens  Anvendelse 
efter  den  angivne  Bestemmelse,  bemærkede,  at  det 

vilde  være]  saare  vanskeligt  at  komme  igjennem 
Gibraltar- Strædet  med  Armeen,  der  neppe  vilde 
blive  tilstedet  fri  Passage  af  de  østerrigske  Kryd- 
sere, henviste  endelig  til  Aspromonte-Aflfairen,  og 
spurgte  dHrr.  om,  hvad  Garantie  de  kunde  stille 
for,  at  Expeditionen  virkelig  blev  udført  i  vor  In- 
teresse. Dette  Sidste  syntes  at  slaae  de  Herrer, 
og  navnlig  erklærede  Hertugen  meget  naivt,  at  jeg 
havde  fuldkommen  Ret  i  at  fordre  en  Garantie, 
men  at  han  aldeles  ikke  vidste  at  nævne  nogen. 
Det  samme  var  ogsaa  Tilfælde  med  Dunn,  der  dog 
vilde  tænke  over,  om  en  Garantie  kunde  gives, 
hvorimod  han  meente,  at  man  paa  engelske  Skibe 
med  stor  Lethed  kunde  passere  de  østerrigske 
Krydsere,  der,  selv  om  de  vare  underrettede  om 
Expeditionens  Hensigt,  ikke  turde  vove  at  ransage 
engelske  Fartøjer,  der  skulde  overføre  Tropperne 
som  Arbejdere  for  Manchester  Værksteder.  I  det 
Hele  taget  paatog  han  sig  Ansvaret  og  skulde 
svare  for,  at  Sagen  vilde  lykkes.  Til  Overfarten 
af  Armeen  vil  bruges  6  Skibe.  Leien  af  disse  vil 
andrage  £  1500  å  2000  Sterling.  Skibene  ere 
parate  i  England  paa  første  Vink.  Til  hver  Menig 
bliver  at  udbetale  forud  80  a  100  Frc.  til  Anskaf- 
felse af  en  eensartet  Klædning,  og  tillige  bliver 
der  at  udbetale  den  Sum,  det  vil  koste  paa  Jern- 
banen at  samle  Tropperne;   Officiererne  erholde  et 

Forskud  i  Forhold  dertil.  Hele  Armeens  Udrust- 
ning med  Munderinger  og  de  bedste  Vaaben  vil 
uberegnet  Transportomkostninger  og  Forskud  an- 
drage £  100,030  Sterling  eller  noget  over  2V  2  Mil- 
lion Frcs.  Engagementet  er  for  eet  Aar  fra  An- 
komsten til  Danmark  og  Lønningen  liig  den  danske 
Armees.  Udskibningen  vil  finde  Sted  fra  Genua, 
Livorno,  Neapel  og  jeg  troer  nogle  mindre  Havne 
i  Ligurien  og  Levanten ,  det  er  Kysten  fra  Genua 
til  Livorno. 

Dette  er  omtrent  Hovedtrækket  af  General 
Dunn's  Plan ,  der  efter  min  bestemte  Overbeviis- 
ning,  selv  bortseet  fra  alle  de  Ulemper,  en  saadan 
hvervet  Skare  af  mere  eller  mindre  eventyrlige 
Personer  af  tvivlsom  Beskaffenhed  vil  afstedkomme 
ligeoverfor  vore  brave  Jenser,  er  ligesaa  urealisabel 
som  forbunden  med  Risico.  Som  jeg  imidlertid 
har  tilladt  mig  at  anføre,  har  jeg  i  Betragtning  af 
den  Interesse ,  hvormed  Kammerherre  Bille,  synes 
at  have  omfattet  Planen,  ikke  villet  paatage  mig 
det  Ansvar  at  afvise  et  Tilbud,  om  hvilket  man 
paa  Afstand  hjemme,  vel  ikke  i  Regjeringen,  men 
i  alt  Fald  i  Pressen  og  i  Publicum  kan  have  ganske 
anden  Mening  end  min.  Imidlertid  har  jeg  tillige 
anseet  det  for  min  Pligt  at  fremhæve  alle  Betænke- 
lighederne ved  at  modtage  Tilbudet,  og  i  ethvert 
Fald,   saafremt  det  ikke  lykkes  mine  Bestræbelser 


92 

at  forhindre  General  Dunn  fra  at  reise  til  Kjø- 
benhavn,  at  forberede  deres  Excellence  paa  hans 
Komme  og  Plan. 

Hvis  jeg  rigtig  har  opfattet  den  Modtagelse, 
Forslaget  har  mødt  hos  Kammerherre  Bille,  maa 
jeg  antage,  at  han  er  gunstig  stemt  for  det,  og  at 
han  har  anbefalet  det,  men  saa  meget^  mere  er  det 
Pligt  for  mig,  der  er  nærmere  Skuepladsen  og 
maaskee  noget  bedre  orienteret  i  Forholdene,  at 
gjøre  opmærksom  paa  alle  Manglerne  og  Ulemperne. 
Gaaer  man  ind  paa  General  Dunn's  Forslag,  enten 
i  sin  Heelhed  eller  for  en  Deel,  vil  det  være  al- 
deles nødvendigt  at  sende  et  Par  Militaire,  der  til- 
lige ere  nøje  kjendte  med  Bevæbning  og  Forplei- 
ningsvæsenet,  herover,  for  at  have  Tilsyn  med  Trop- 
pernes Forsyning  og  Afsending  samt  Antagelse, 
og  vil  jeg  gjennem  mit  Kjendskab  til  Deputerede 
og  andre  med  Forholdene  her  nøje  bekjendteMænd, 
kunne  meddele  de  fornødne  Underretninger  med 
Hensyn  til  Personalia,  hvorved  der  da  vil  kunne 
sættes  Grændse  for  det  altfor  Eventyrlige. 

Jeg  tillader  mig  at  gjentage,  at  det  alene  er 
den  Form  og  den  Anbefaling,  hvorunder  Planen, 
der  er  mig  forebragt,  har  kunnet  foranledige  mig 
til  en  saa  vidtløftig  og  trættende  Fremstilling  af 
en  Sag,   der  ingenlunde   tiltaler  mig,    og  der  ha- 

ster,     da   Dunn    maaskee    alt    er   paa   Rejsen   til 
Kjøbenhavn. 

Deres  Excellences 
allerærbødigste 

Rosenkrantz. 

Efter  dette  maa  Enhver  dømme  om  Sandheden 
af  det  Udsagn,  at  jeg  som  Gesandt  i  Italien  havde 
viist  mig  uvirksom  og  uduelig.  Jeg  skal  endnu 
blot  med  et  Par  Ord  berøre  et  andet  Rygte  fra 
den  Tid,  der  passer  godt  sammen  med  det  øvrige 
og  muligvis  stammer  fra  samme  Kilde.  Der  blev 
fortalt  og  just  paa  Steder,  hvor  det  kunde  skade 
mest,  at  jeg  i  Turin  havde  gjort  en  Gjæld  af 
40,000  Frcs.,  vel  at  mærke,  en  større  Sum  end 
min  samlede  Gage  under  hele  mit  Ophold  i  Ita- 
lien; at  jeg  havde  henvendt  mig  til  min  Ven  og 
Collega,  den  tyrkiske  Gesandt  Rustem  Bey,  med 
Anmodning  om  at  betale  denne  Gjæld,  at  han  først 
var  gaaet  ind  derpaa,  men  dog  senere  havde  fun- 
det, at  det  var  for  meget. 

Dette  blev  mig  efter  min  Hjemkomst  berettet 
af  Baron  Blixen  Finecke,  der  havde  hørt  det  af 
sin  Hustru,  Prindsesse  Augusta,  efter  et  Besøg  paa 
Fredensborg,  hvoraf  jeg  maatte  slutte,  at  denne 
Historie  var  kommen  H.  M.  Kongen  for  Øre.  Jeg 
skrev  da  øjeblikkelig  saavel  til  Gesandten  Rustem 

Bey  som  til  min  svenske  Collega  i  Turin  og  bad 
dem  meddele  mig  Erklæringer  til  Gjendrivelse  af 
Bagvadskelsen;  jeg  erholdt  dem  i  saa  fyldestgjørende 
Udtryk  som  mulig.  Rustem  Bey  skrev  blandl  an- 
det:      )Vous  me  dites,  mon  cher  ami,    que 

des  bruits  malveillants  répandus  dans  votre  pays 
tendraient  å  faire  croire,  que  vous  avez  laissé  å 
Turin  40,000  frcs.  de  dettes,  et  que  vous  auriez  eu 
recours  å  moi  pour  tranquilliser  vos  créanciers. 
Je  ne  puis  que  vous  en  exprimer  toute  ma  surprise 
et  mon  regret.  Le  chiflfre  mérae,  que  vous  citez, 
indique,  que  l'auteur  de  ce  bruit  et  les  personnes, 
qui  s'en  font  Techo,  ignoraient  la  maniére,  dont  vous 
viviez  å  Turin,  soit  avant  soit  aprés  l'époque  de 
votre  mariage.  Quand  au  role,  qu'on  m'attribue 
dans  cette  aflfaire,  vous  savez  aussi  bien  que  moi, 
qu'il  n'a  pas  le  moindre  fondement.  Je  puis  vous 
assurez  d'ailleurs  pour  votre  satisfaction  intime,  que 
je  n'ai  jamais  entendu  faire  aucune  allusion  a  ce, 
que  vous  me  dites,  soit  dans  la  société  soit  dans 
les  cercles  diplomatiques  de  Turin;  et  vous  savez 
pourtant  avec  quelle  facilité  les  bruits  de  cette 
nature  transpirent,  se  propaigent  et  s'amplifient 
lorsqu'ils  ont  un  fondement  quelconque«  ...  og  i 
Baron  Hochschilds  Brev  hed  det:  ....  »Deres 
brefs  innehåll  ofverraskade  mig  naturligtvis  mycket. 
Jag   ar   emedlertid   glad   att   kunna  hårmed  intyga 

att  jag  aldrig  forr  an  genom  Deres  bref  hort  om- 
talas  historien  om  de  40,000  Francs,  som  Rustem 
Bey  skulle  hafva  vagrat  lågga  ut  for  Dem.  Anec- 
doten  år  så  absurd,  att  den  sannolikt  icke  tarfvar 
vederlåggning » 

Jeg  begav  mig  med  Erklæringerne  til  Hans 
Majestæt  Kongen  og  bad  Allerhøjstsamme  at  lade 
dem  prøve  og  sig  forelægge  af  Udenrigsministeren. 
Hans  Majestæt  erklærede  i  de  naadigste  Udtryk, 
at  han  aldrig  havde  hørt  den  omhandlede  Historie, 
og  at  han  i  saa  Fald  ikke  vilde  have  troet  den. 
Jeg  sendte  derpaa  Erklæringerne  til  Udenrigsmini- 
steren, der  gjennemEtatsraad  Vedel  lod  mig  takke 
for  Meddelelsen. 

Over  to  Aar  vare  hengaaede,  og  jeg  troede 
Historien  død  og  begraven.  Saa  kom  Grev  Hol- 
stein-Holsteinborg ud  til  mig  paa  Frederiksborg 
Slot,  hvor  jeg  dengang  boede.  Vi  kom,  som  na- 
turligt var,  til  at  tale  om  min  sørgelige  Skjæbne 
og  den  pinefulde  Uvirksomheds  Tilstand,  hvortil 
jeg  syntes  fordømt.  Grev  Holstein  sagde  mig  da, 
at  jeg  ikke  kunde  vente  Befordring  under  Mini- 
steriet Frijs,  og  da  jeg  trængte  ind  paa  ham  for 
at  erfare  Grunden  dertil,  svarede  han  mig,  at  det 
fra  paalidelig  Haand  var  sagt  ham,  »at  man  i 
Udenrigsministeriet  ikke  havde  været  tilfreds  med 
min  Gjerning  i  Italien,  at  man  ønskede  mere  øvede 

Kræfter  i  Diplomatien ,  og  at  jeg  ikke  ansaaes 
skikket  til  Diplomatt.  Men  ikke  nok  med  Udue- 
lighedsbeskyldningan,  Greven  føjede  yderligere  til: 
»Og  saa  kan  man  da  ejheller  bruge  en  Diplomat, 
der  har  havt  saadanne  Affairer  å  la  Koss«.  Af- 
fairer  å  la  Koss  kunde  kun  være  ensbetydende  med 
Pengeforviklinger  af  den  smudsigste  Art,  der  havde 
Gesandten  Koss's  Afskedigelse  til  Følge. 

I  det  Foregaaende  har  jeg  berørt,  at  Herr 
Vedel  aldrig  nogensinde  har  givet  mig  Anledning 
til,  medens  jeg  var  i  Function,  at  antage,  at  han 
havde  Noget  at  udsætte  paa  den  Maade,  hvorpaa 
jeg  røgtede  min  Gjerning.  Efter  min  foran  berørte 
eneste  Samtale  med  min  Chef,  Geheimeraad  Bluhme, 
var  der  jo  al  Grund  til  at  tale  alvorligt  med  Etats- 
raad  Vedel;  og  jeg  bad  da  Herr  Vedel  med  Til- 
sidesættelse af  ethvert  muligt  Hensyn,  uden  Om- 
svøb og  Frygt  for  at  saare  mig,  at  sige,  hvorledes 
han  havde  opfattet  min  Virksomhed  under  min 
Mission  i  Italien.  Jeg  fremhævede  udtrykkelig, 
hvad  Geheimeraad  Bluhme  havde  yttret,  og  jeg 
tilføjede,  at  saaledes  som  Forholdene  nu  en  Gang 
vare,  vilde  det  dog  til  syvende  og  sidst  med  Hen- 
syn til  Afgj  øreisen  af  min  Skjæbne  væsentligst 
komme  an  paa,  hvorledes  han,  Etatsraad  Vedel, 
opfattede  min  Virksomhed. 

Herr  Vedel    fremførte    ikke,    trods  min   ind- 

stændige  Bøn  om  at  skjænke  reen  Viin  for  mig, 
et  eneste  Ord,  ikke  en  Antydning,  der  kmide  give 
mig  endog  den  fjerneste  Anledning  til  at  tro,  at 
han  havde  havt  noget  at  udsætte  paa  min  diplo- 
matiske Virksomhed;  han  udtalte  sig  med  Aner- 
kjendelse  om  mine  Beretninger,  Depecher  og  Rap- 
porter, nævnede  adskillige,  han  havde  læst  med 
Fornøjelse,  udtalte,  at  de  kj endelig  vidnede  om  en 
heldig  Gave  til  at  fremstille,  og  at  der  gik  en  Liv- 
lighed igjennem  dem ,  der  gjorde  dem  tiltalende. 
Herr  Vedel  gjorde  mig  endog  den  højst  uventede 
Ære  at  sammenligne  mine  Arbejder  med  Bernhard 
Biilows,  den  forhv.  Gesandt  i  Frankfurt,  idet  han 
dog  tilføjede,  at  han  maaske  foretrak  det  Concise, 
Sammentrængte,  der  gik  igjennem  Hr.  Quaades  Be- 
retninger. Hertil  svarede  jeg,  at  man  neppe 
kunde  gjøre  mig  en  større  Compliment,  end  at 
sammenligne  mine  Arbejder  med  Bernhard  Biilows, 
at  en  saadan  Roes  oversteg  mine  dristigste  For- 
ventninger, eftersom  jeg  ansaae  GeheimeraadBiilow 
for  den  dygtigste  Diplomat,  Danmark  længe  havde 
havt,  men  at  jeg,  da  jeg  naturligvis  gjerne  vilde 
tilfredsstille  Etatsraaden,  vilde  udbede  mig  en  Sam- 
ling af  Herr  Quaades  Arbejder,  for  at  uddanne 
mig  efter  ham,  om  det  maatte  lykkes.  Jeg  mod- 
tog en  saadan  Samling,  læste  dem,  og  fandt  dem 
tørre  som  Herr  Quaade  selv. 

Roseiikrantz  :   Eftcrlalt«  Optegue'ser.  7 

Efter  at  Grev  Frijs  var  bleven  Udenrigsmini- 
ster, begyndte  Herr  Vedel  først  mere  uforbeholdent 
at  udtale  sig  om  den  mulige  Inddragelse  af  Posten 
i  Italien  og  mine  tvivlsomme  Udsigter,  medens  han 
dog  gjentagende  yttrede,  at  det  jo  maatte  staae 
mig  aabent  at  blive  Amtmand.  Fejler  jeg  ikke  i 
alle  mine  Slutninger,  synes  det  netop  at  være  ham, 
der  har  betaget  mig  al  Udsigt  ogsaa  hertil. 

At  Geheimeraad  Bluhme,  til  hvem  jeg  egent- 
lig aldrig  havde  staaet  i  noget  personligt  Forhold, 
hverken  som  Embedsmand  eller  i  det  sociale  Liv, 
havde  kunnet  lade  sig  paavirke  af  Andre  og  dan- 
net sig  en  ugunstig  og  uretfærdig  Mening  om  mig, 
kan  jeg  paa  Grund  af  Forhold  og  Omstændigheder 
og  efter  min  Opfattelse  af  hans  Personlighed  endda 
forstaae;  men  det  er  mig  ufatteligt,  at  Grev  Frijs 
har  villet  give  sit  Navn  til  at  fuldende,  hvad  der 
i  saa  Henseende  var  begyndt  under  Geheimeraad 
Bluhme. 

Grev  Frijs  har  ingensinde  med  egne  Øjne  gjort 
sig  bekjendt  med  min  Virksomhed  som  Gesandt, 
og  det  er  højst  usandsynligt,  at  han  har  havt 
Stunder  og  Lejlighed  til  at  vexle  et  Ord  med  Ge- 
heimeraad Bluhme  om  mig.  Sin  Kundskab  om 
min  Færd  kan  han  kun  have  øst  af  Etatsraad 
Vedels  Udtalelser;  thi  det  er  bevisligt,  at  Greven 
aldrig  har  seet  noget  diplomatisk  Document,  nogen 

Rapport,  Depeche  eller  Skrivelse  fra  min  Mission 
i  Italien,  ligefra  det  han  blev  Udenrigsminister  i 
November  1865  og  til  den  15de  October  1867,  el- 
ler over  IV2  Aar,  efter  at  jeg  den  30te  Marts  1866 
af  Greven  selv  var  bleven  afskediget  og  sat  paa 
Vartpenge. 

Nu  ja,  det  lyder  utroligt,  men  det  er  den 
nøgne  Sandhed.  Ministeriets  Archivprotocol  vil 
udvise,  at  samtlige  til  det  danske  Gesandtskab  i 
Italien  hørende  Documenter  bleve  mig  udlaante 
kort  efter  min  Hjemkomst  i  Sommeren  1865,  me- 
dens Geheimeraad  Bluhme  endnu  var  Udenrigs- 
minister, og  først  bleve  fordrede  tilbage  i  October 
1867,  altsaa  omtrent  to  Aar,  efter  at  Grev  Frijs 
var  bleven  Udenrigsminister,  og  halvandet  Aar 
efter  min  Afsked.  De  laae  alle  under  mit  Laas 
og  Lukke;  man  lod  mig  dem  underhaanden  affor- 
dre, men  jeg  udleverede  dem  først,  efter  at  de  ved 
en  ministeriel  Skrivelse  i  October  1867  vare  blevne 
mig  afkrævede. 

Det  er  derfor,  saalidet  som  det  iøvrigt  stem- 
mer med  Grev  Frijs's  loyale  Tænkemaade,  sand- 
synligt, at  han  har  ladet  sig  paavirke  af  den  ene- 
ste Mand,  til  hvem  han  naturligst  var  henviist, 
naar  han  vilde  søge  Oplysning  om  mine  Forhold  i 
Diplomatiens  Tjeneste,  og  at  han  efter  denne  Mands 
Udtalelse  har  dømt  eller  rettere  fordømt  mig. 

Nogle  Dage  efter  Nytaar  1866  talte  jeg  med 
Grev  Frijs,  der  indtil  den  Dag  ikke  havde  givet 
mig  nogen  Anledning  til  at  antage,  at  han  ønskede 
at  inddrage  min  Post  og  kassere  mig  som  Diplo- 
mat. Under  Samtalen  tik  jeg  et  stærkt  Indtryk  af, 
at  Grev  Frijs,  til  hvis  Omgangskreds  jeg  hørte, 
og  som  gjennem  en  omtrent  trediveaarig  Omgang 
havde  givet  mig  mange  Beviser  paa  Velvillie,  var 
aldeles  omstemt  og  kjendelig  uvillig  imod  mig.  Jeg 
fik  imidlertid  ikke  Tid  til  at  tænke  paa  denne  Om- 
vexling,  thi  Dagen  efter  faldt  jeg  i  en  tre  Maane- 
ders  Sygdom,  hvorunder  jeg  endog  en  Stund  var 
opgiven  af  Lægerne.  Henimod  Midten  af  Marts 
begyndte  jeg  atter  at  kunne  samle  mine  Tanker, 
og  jeg  bad  da,  ved  min  ældste  Broder,  Grev  Frijs 
om  at  komme  til  mig.  Han  lovede  at  komme, 
men  sendte  alligevel  istedenfor  et  kort  Brev,  saa- 
lydende : 

Gode  Baron!  —  Da  jeg  foru(lseer  Vanske- 
ligheden ved  at  naae  op  til  Dem  idag,  griber  jeg 
Pennen  for  at  give  Dem  de  Oplysninger,  som  det 
er  muligt  for  mig  at  give ;  thi  De  vil  vide ,  at 
Udenrigsministeriets  Budget  først  idag  kommer  til 
anden  Behandling  i  Laudsthinget,  og  at  det  saa- 
ledes  er  langt  fra  sin  endelige  Vedtagelse. 

Ministerpladsen  i  Florents  eller  Italien  er  af 
mig  foreslaaet  inddragen,  og  forsaavidt  det  maatte 

blive   vedtaget  af  Rigsraadet,    vil  jeg  kunne  ind- 
stille Dem  til  Afgang  paa  Vartpenge. 

Kbhvn.  den  15de  Marts  1860. 

Venskabeligst 
Deres 
Frijs. 
Saasnart  jeg  kunde  gaae  ud,  gik  jeg  til  Grev 
Frijs.  Det  var  en  tung  og  smertelig  Gang.  Denne 
Mand,  om  hvem  jeg  aldrig  havde  anet,  at  han 
nogensinde  vilde  forurette  mig,  havde  hjerteløst 
og  haardt,  uden  et  eneste  venligt  Ord  kastet  mig 
til  Side  og  sat  mig  ud  af  hele  min  Virksomhed. 
Han  modtog  mig  syg  og  svag,  som  jeg  var,  med 
en  Kulde,  ja  næsten  Haardhed,  der  gjennemisnede 
mig,  og  jeg  skal,  saa  stor  Fortræd  han  har  gjort 
mig,  ikke  ønske  ham,  at  han  nogensinde  maa  faae 
en  lignende  Fornemmelse.  Jeg  opholdt  ham  ikke 
med  nogen  lang  Samtale,  men  bad  ham  blot 
sige  mig,  om  han  ikke  havde  til  Hensigt,  atter  at 
ansætte  mig  i  Diplomatien.  Han  svarede:  »Der- 
paa  vil  jeg  ej  give  noget  Svar«.  Jeg  sagde  da: 
»Naar  en  af  Deres  Skovfogeder  kommer  til  Dem 
og  spørger  Dem ,  om  De  ved  given  Lejlighed  vil 
forfremme  ham,  og  udtrykkelig  beder  Dem  svare 
ham  et  bestemt  Nej,  hvis  De  ej  vil  det,  vil  De 
da  ejheller  svare  ham«  ?  Greven  besvarede  Spørgs- 
maalet  med  et  Nej !  og  Samtalen  var  endt. 

Har  Nogen  berettet  Grev  Frijs  noget,  der 
endog  blot  kunde  have  Skin  af  at  vanære  mig 
eller  forandre  den  almindelige  Forestilling  om,  at 
jeg  er  en  routineret  Forretningsmand,  der  har  gjort 
Fyldest  i  de  Stillinger,  der  have  været  mig  be- 
troede, da  har  han,  hvo  det  saa  er,  løjet,  og  løjet 
dobbelt  skjændigt,  efterdi  det  jo  kunde  vides  at 
Løgnens  Virkninger  vilde  gaae  upaatalte  hen  i 
Pressen,  hvor  ingen  Stemme  vilde  hæve  sig  for 
mig,  og  at  det  kun  vilde  hjælpe  Lidet  eller  Intet, 
om  jeg  selv  raabte  nok  saa  højt,  fordi  Ingen  vilde 
høre  mig. 

Villig  erkjender  jeg,  at  hvad  Herren  lægger 
paa  vore  Skuldre,  skulle  vi  bære,  i  hvor  tungt  det 
stundom  trykker  os,  ogsaa  skal  jeg  erkjende,  at 
jeg  mangen  Gang  kan  have  hævet  Hovedet  for 
højt,  og  at  min  Nakke  trængte  til  at  bøjes,  men 
det  forhindrer  ikke,  at  jeg  baade  harmes  over  den 
Uret,  jeg  har  lidt,  og  higer  efter  den  Oprejsning, 
der  skyldes  mig,  men  hvortil  der,  alt  som  Tiden 
lider,  ingen  eller  i  alt  Fald  saare  liden  Udsigt  er. 
At  Grev  Frijs  efter  sit  mangeaarige  Bekjendtskab 
til  mig,  har  anseet  mig  for  uskikket  til  Diplomat, 
og  derfor  strax  uden  Paavirkning,  da  han  tiltraadte 
Regjeringen,  har  besluttet  at  fjerne  mig,  er  jo, 
skjøndt  neppe  rhneligt,  dog  altid  muligt;  men, 
selv  bortseet  fra,   at  han  i  saa  Tilfælde  som  ære- 

kjær  Mand  og  god  Kammerat  burde  have  ladet 
mig  kalde  og  sagt  mig  sin  Mening  uforbeholdent 
eller  ladet  mig  den  sige  ved  en  af  vore  fælles 
Venner,  bortseet  herfra,  saa  burde  han  dog,  da 
der  forelaae  Vidnesbyrd  fra  en  toaarig  Virksomhed 
som  Gesandt,  i  alt  Fald  først  have  undersøgt  disse, 
førend  han  gav  efter  for  Fristelsen  af  sin  mulig 
forudfattede  Mistillid  til  mine  diplomatiske  Capa- 
citeter;  men  det  er  det,  han,  som  i  det  Fore- 
gaaende  er  viist,  fuldstændig  har  undladt,  eftersom 
hele  Materialet  for  Undersøgelsen  laae  i  mine  Skuf- 
fer. Mit  directe  Spørgsmaal,  om  han  ansaae  mig 
uskikket  til  Diplomat,  har  han  besvaret  med:  »Jeg 
har  Andre,  jeg  anseer  for  dygtigere <•. 

I  Eftersommeren  1867  erfarede  jeg,  at  man 
var  betænkt  paa,  atter  at  besætte  Posten  i  Italien, 
og  at  Baron  Bille  Brahe  var  udseet  til  den.  Jeg 
skrev  da  øjeblikkelig  fra  Møen,  hvor  jeg  laae  syg, 
til  Kongen  og  til  Grev  Frijs,  og  bad  om  Udsæt- 
telse med  at  besætte  Posten  blot  i  fjorten  Dage, 
for  at  jeg  kunde  skaffe  Legitimation  for,  hvorvidt 
jeg  foruden  Gagen  vilde  kunne  erholde  et  aarligt 
Tilskud  ad  anden  Vej.  Omtrent  tre  Dage  efter 
læste  jeg  Baron  Bille  Brahes  Udnævnelse  i  Ber- 
lingske Tidende,  og  samtidig  hermed  modtog  jeg 
det    lakoniske   Svar    fra  Grev    Frijs,    at    der    var 

truffen  anden  Bestemmelse  med  Posten ,  der  saa- 
ledes  blev  besat,  uden  at  man  tilbød  mig  den. 

Men  lad  være,  at  Grev  Frijs  har  antaget,  at 
jeg  ikke  egnede  mig  til  Diplomat;  hvorfor  har  han 
da,  om  han  ogsaa  troede  at  kunne  forsvare  at 
udelukke  mig  fra  Ansættelse  under  det  Ministerium 
han  forestod,  tillige  udelukket  mig  fra  enhver  Be- 
fordring til  Statsembeder,  saalænge  han  stod  i 
Spidsen  for  Regjeringen.  Thi  det  er,  hvad  jeg  nu 
skal  godtgjøre,  alene  den  Omstændighed,  at  jeg 
er  afskediget  af  det  Ministerium,  hvorunder  jeg 
sidst  har  tjent,  der  er  Skyld  i,  at  man  ej  har  villet 
give  mig  anden  Ansættelse. 

Efter  min  Afskedigelse  den  30te  Marts  1866 
meldte  jeg  mig  til  Stiftamtmandsposten  i  Viborg, 
samt  til  Amtmandsposterne  i  Hjørring,  Holbek  og 
Svendborg.  Men  det  var  ikke  nok  med,  at  den 
diplomatiske  Vej  blev  lukket  for  mig,  enhver  An- 
sættelse i  Statens  Tjeneste  holdtes  jeg  borte  fra, 
og  fordømtes  derved  til  et  Liv  i  Uvirksomhed,  som 
pinte  mig  maaske  endnu  mere  end  al  den  ufor- 
tjente Tort  og  Tilsidesættelse,  der  var  bleven  mig 
til  Deel.  Ved  min  sidste  Henvendelse  til  Grev 
Frijs  med  Bøn  om,  at  han  ej  vilde  forhindre  min 
Udnævnelse  til  et  Amtmandsembede  fik  jeg  føl- 
gende Brev: 

')!  Gjersvar  paa  Deres  Højvelbaarenheds  be- 

hagelige  Skrivelse  af  21de  dennes  og  deri  indeholdt 
Fremstilling,  tillader  jeg  mig  ganske  trøstig  at 
henvise  til  den  mundtlige  Samtale,  jeg  havde  med 
Hr.  Baronen  iQor,  under  hvilken  jeg  troer  at  have 
udtalt  mig  saa  tydelig  og  bestemt,  som  det  vel  er 
muligt.  Ligesaa  overbeviist,  som  jeg  for  mit  eget 
Vedkommende  er  om  i  denne  Sag  ikke  at  have 
ladet  mig  paavirke  af  nogetsomhelst  personligt  Hen- 
syn, men  ene  og  alene  af  Hensyn  til  Tjenestens 
Tarv,  ligesaalidt  kan  det  falde  mig  ind,  hvad  en- 
ten Hr.  Baronen  maatte  bifalde  eller  misbillige  min 
politiske  Virksomhed,  da  at  kunne  tillægge  de  for- 
skjellige  Opfattelser  fra  Deres  Side  nogetsomhelst 
personligt  Motiv,  fordi  jeg  ikke  har  seet  mig  istand 
til  at  opfylde  Deres  Ønsker.  Jeg  har  aldrig  til- 
ladt mig  og  haaber  heller  aldrig  at  ville  komme 
til  at  undersøge  Folks  Bevæggrunde,  og  jeg  siger 
vedblivende  som  tidligere:  »Leve  Critiken,  og  klog 
den,  som  kan  vedblive  at  lære  af  den,  saalænge 
han  lever«. 

Med  sand  Agtelse. 
Deres  meget  forbundne 
Frijs«. 

Indenrigsminister  Estrup  modtog  mig,  da  jeg 
første  Gang  henvendte  mig  til  ham,  høfligt  og  fore- 
kommende og  sagde  mig,    at  han,   hvad  Stiftamt- 

mandsposten  i  Viborg  augik,  nærmere  vilde  unaer- 
rette  mig  om,  hvilke  Udsigter  der  var  for  mig. 
Da  Embedet  blev  bortgivet,  var  jeg  atter  syg,  min 
ældste  Broder  udnævntes  dertil,  og  det  var  i  sin 
Orden. 

Hjørring,  som  jeg  søgte  imod  mit  Ønske,  men 
blot  for  at  erholde  en  Virksomhed,  fik  en  ung 
Mand  med  anden  Karacter.  Kort  efter  talte  jeg 
med  Indenrigsministeren,  der,  skjøndt  atter  venlig 
.og  høflig,  dog  denne  Gang  yttrede  sig  med  langt 
større  Korthed  om  mine  Forhaabninger  og  Udsigter 
til  en  Amtmandspost  end  før.  En  Tid  efter  blev 
Svendborg  ligesom  Hjørring  givet  bort.  Efter  at 
det  sidste  Embede  var  bortgivet,  skrev  jeg  tildeels 
i  en  anden  Anledning  til  Indenrigsministeren,  at 
jeg  jo  nu  maatte  ansee  mine  Suplikantbestræbelser 
under  det  Ministerium  for  afsluttede.  Imidlertid 
blev  imod  Forventning  ogsaa  Veile  Amt  ledigt. 
Jeg  gik  da  atter  til  Estrup,  der  meget  taalmodig 
hørte  paa  mig,  og  paa  mit  Spørgsmaal,  om  der 
var  Haab  for  mig  om  Vejle  Amt,  svarede  mig,  at 
den  Omstændighed,  at  jeg  var  afskediget  af  Di- 
plomatien,  at  Postens  Inddragelse  i  Florentz  havde 
viist  sig  kun  at  være  et  Paaskud  for  at  fjerne 
mig,  og  at  jeg  senere  ved  Vacancer,  deriblandt 
min   gamle   Post,    var  bleven    forbigaaet,    hoved- 

sagentlig   var  Grundeu   til ,    at   ea   anden  Miaister 
meget  vanskelig  kunde  ansætte  mig. 

Herr  Estrup  udtalte  endvidere ,  at  han  den 
Gang  for  halvtredie  Aar  siden,  da  der  efter  Ind- 
dragelsen af  min  diplomatiske  Post,  første  Gang 
var  Tale  om,  at  jeg  attraaede  en  Amtmands  Post, 
ingenlunde  var  utilbøjelig  til  at .  imødekomme  mit 
Ønske ;  dengang  var  der  imidlertid  Andre ,  der 
maatte  befordres.  Snart  var  han  derimod,  ved  at 
overveie  det  Factum ,  at  jeg  var  bleven  forbigaaet 
af  det  Ministerium,  jeg  sidst  havde  tjent  under,  og 
»som  maatte  kj ende  min  Virksomhed«,  bleven  util- 
bøjelig til  at  gjøre  nogen  Forandring  heri,  og  da 
han  tillagde  en  saa  udtrykkelig  Tilkjendegivelse  af 
en  Collega  stor  Vægt,  maatte  jeg  ikke  fortænke 
ham  i,  at  der  var  skeet  et  Omslag  i  hans  mulige 
Bestemmelse  med  Hensyn  til  mig.  Jeg  henviste 
ham  da  til  den,  der  af  personlig  Erfaring  maatte 
kjende  min  diplomatiske  Virksomhed  bedst,  til  Hr* 
Etatsraad  Vedel ,  og  yttrede  omtrent  Følgende : 
»Er  Herr  Vedel  en  ærekjær,  sanddrue  Mand,  og 
det  maa  jo  antages,  indtil  det  Modsatte  kan  paa- 
vises,  maa  han  kunne  oplyse,  at  min  Virksomhed 
under  Udenrigsministeriet,  min  Opfattelse  af  poli- 
tiske Forhold,  min  Maade  at  gjengive  den  paa, 
min  Udførelse  af  samtlige  mig  paahvilende  Pligter 
og  overdragne  Hverv,  kort,  det  hele  Indbegreb  af, 

hvad  jeg  som  Missionschef  havde  at  udføre,  har 
været  saaledes,  at  der  ikke  kan  være  den  fjerneste 
Anledning  til  deraf  at  drage  den  Slutning,  at  jeg 
vilde  være  ude  af  Stand  til  at  varetage  og  for- 
svarligt forestaae  et  overordnet  administrativt  Em- 
bede eller  hvilkensomhelst  anden  Gjerning,  der 
ligger  for  min  Uddannelse  og  mine  Kundskaber. 
Har  jeg  viist  mig  uskikket  til  Statstj enesten,  da 
maa  det  paavises.  Mine  politiske  Anskuelser  staae 
jo  i  det  Væsentlige  ej  i  Modstrid  med  Ministeriets, 
ejheller  foreligger  der  Noget,  hvoraf  jeg  med  Føje 
kan  slutte,  at  jeg  er  en  inhabil  Mand,  i  hvis  Hæn- 
der Medborgeres  Vee  og  Vel  ej  kan  betroes.  Kan 
da  intet  saadant  paavises,  og  gaaes  der  efter  blotte 
»on-dits«,  efter  Skjøn,  Lune,  personlig  Uvillie, 
uvilkaarlige  Fornemmelser,  men  ikke  efter  Facta, 
da  begaaer  man  en  Uretfærdighed,  der  maaske 
Intet  er  for  den,  der  sætter  Uretfærdigheden  i 
Scene,  men  tung  og  næsten  uudholdelig  for  den, 
den  rammer. 

Forinden  jeg  forlod  Herr  Estrup,  yttrede  han 
sig  paa  en  saa  smigrende  Maade  om  mig,  at  jeg 
skulde  foretrække  at  lade  denne  Deel  af  vor  Sam- 
tale uberørt,  hvis  jeg  ej  i  disse  Yttringer  havde 
faaet  et  nyt  Beviis  for  det  Uretfærdige  i  den  Be- 
handling, der  vederfares  mig.  Indenrigsministeren 
sagde  nemlig,  at  han  holdt  for,  at  jeg  vilde  blive 

en  af  de  dygtigste  Amtmænd  i  Landet,  at  han  ret 
hjerteligt  ønskede  mig  en  Virksomhed,  at  intet 
skulde  være  ham  kjærere,  end  om  hans  Eftermand 
under  mulige  Forandringer  vilde  gjøre  mig  til  Amt- 
mand, og  at  han  nu  atter  vilde  gjenoptage  Tanken 
om  min  mulige  Ansættelse,  som  han  tilstod,  han 
saagodt  som  ganske  havde  opgivet,  samt  at  han 
ifølge  min  Opfordring  vilde  søge  Oplysninger  om 
min  Færd.  Kort  efter  tilskrev  han  mig,  at  han 
havde  modtaget  tilfredsstillende  Oplysninger,  men 
»at  han  ikke  desto  mindre,  saa  ofte  han  tænkte 
paa  den  Sag,  vendte  tilbage  til,  hvad  han  tidligere 
havde  udtalt,  at  der  kun  var  liden  Grund  for  ham 
til  at  indstille  mig  til  Amtmandsembede ,  naar  jeg 
ikke  kunde  finde  Ansættelse  under  de  Ministerier, 
under  hvilke  jeg  tidligere  havde  været  ansat«.  — 
Denne,  den  daværende  Indenrigsministers  allersid- 
ste Udtalelse,  er  jo  ikke  andet  end  med  rene  og 
klare  Ord  at  sige:  »Udenrigsministeren  har  for- 
kastet og  vraget  Dem,  derfor  vrager  jeg  Dem  og- 
saa«.  Baade  Venner,  om  jeg  overhovedet  har 
nogen,  og  ikke  Venner,  hvoraf  jeg,  som  det  synes, 
har  nok,  have  gjort  deres  til  at  fylde  mine  Øren 
med,  at  det  var  haabløs  Gjerning  under  Ministeriet 
Frijs  at  forsøge  paa  atter  at  indtræde  i  Stats- 
tjenesten,  Grunde  gaves  der  ej  derfor.  Man  trak 
blot  paa  Skuldrene  og  sagde:  Ja,  det  er  nu  engang 

saaledes!  —  Ingen,  som  ej  har  prøvet  det,  kan 
forestille  sig,  hvor  bitter  i  Sindet  alt  dette  kan 
gjøre  en  Mand. 


Det  foregaaende  er  nedskrevet  i  1868,  det  vil 
sige  for  fire  Aar  siden.  Jeg  tilstaaer,  at  jeg  den- 
gang endnu  bestandig  nærede  Haab  om  at  faae 
Oprejsning,  idet  jeg  ikke  kunde  troe,  at  Ministeriet 
Frijs's  Eftertrædere ,  hvo  det  end  maatte  blive, 
vilde  nægte  mig  Retfærdighed.  Den  Medfart,  jeg 
havde  lidt,  var  haard,  men  mere  end  haardt  er  det 
dog,  at  med  den  Dom,  Grev  Frijs  fældede  over 
mig,  have  ikke  alene  hele  Ministeriet  Frijs,  men 
ogsaa  Ministeriet  Holstein  dømt  mig.  Nu  indseer 
jeg,  at  jeg  burde  have  begrebet,  at  Godsejermini- 
strene, saalænge  der  endnu  fandtes  saadanne,  vilde 
offre  mig  paa  Kammeraderiets  Altar. 

Grev  Holstein-Holsteinborg  der,  trods  sit  ven- 
skabelige Forhold  til  J.  A.  Hansen  med  tilhørende 
Foredrag  i  October  Foreningen,  imod  manges  For- 
ventning gik  til  Højre,  dengang  han  blev  kaldet 
til  at  tage  Tøjlerue,  fulgte  ogsaa  sine  Forgjængere 
i  min  Sag.  Det  har,  efter  mit  nøje  Kjendskab  til 
Grev  Holstein,  endda  ej  været  mig  saa  stor  en 
Skuffelse,  at  han  ej  har  følt,  at  der  var  Anledning 

til,  paa  en  eller  anden  Maade  at  give  mig  Oprejs- 
ning. Men  af  Udenrigsministeren,  Baron  Rosenørn- 
Lehn,  af  hans  Alvor  og  Retsind,  hans  høje  Grad 
af  Humanitet  og  Besindighed,  og,  tillad  mig  at 
føje  til,  af  hans  Velvillie  for  mig,  hans  Kjendskab 
til  mig  gjennem  en  lang  Række  af  Aar,  havde  jeg 
dog  haabet,  om  det  engang  skulde  komme  dertil, 
at  min  Skjæbne  saa  at  sige  blev  afhængig  af  ham, 
at  han  da  uden  at  tage  Hensyn  til  denne  eller 
hiin.  Sladder  eller  Løgn,  havde  taget  min  Sag  for 
sig  og  selv  undersøgt  den  for  at  komme  efter,  om 
der  dog  ikke  var  skeet  mig  Uret. 

Kan  han  lægge  Haanden  paa  Hjertet  og  sige : 
»Det  har  jeg  gjort«?  Jeg  betvivler  det.  Han  har, 
hvad  Grev  Frijs  ikke  havde,  havt  alle  mine  De- 
pecher til  Disposition.  Han  har  med  Lethed  selv 
kunnet  overbevise  sig  om  mit  Arbejdes  Værd  og 
Betydning  under  min  Sendelse  til  Italien,  han  har 
endelig  kjendt  mig  saa  nøje ,  at  han  maatte  vide, 
at  Alt  eller  i  alt  Fald  det  meste  af,  hvad  man 
lagde  mig  i  Munden,  aldrig  er  gaaet  ud  af  den. 

.Teg  tilskrev  ham  i  Efteraaret  1870,  nogle 
Maaneder  efter  at  han  havde  overtaget  Udenrigs- 
ministeriet, at  en  højtstaaende,  navngiven  Embeds- 
mand havde  sagt  mig,  at  han  havde  al  Grund  til 
at  antage,  at  Baron  Bille  Brahe,  den  daværende 
Gesandt  i  Italien,    ikke   ønskede    at   forblive   i  sin 

Post,  og  jeg  udbad  mig  i  deu  Anledning  haus  Ud- 
talelse, om  han  vilde  være  til  Sinds  at  sende  mig 
til  Italien,  om  saa  var,  at  Baron  Bille  Brahe  trak 
sig  tilbage.  Jeg  nævnte  for  ham,  at  jeg  saae  mig 
istand  til  at  leve  anstændigt  i  Rom,  vel  ej  til  at 
holde  aabent  Huus  og  give  Gjæstebud,  men  netop 
til  at  opfylde  de  rimelige  Fordringer,  man  kunde 
stille  til  en  dansk  Gesandts  Gjæstfrihed  i  Udlan- 
det, især  da  overfor  rejsende  Landsmænd  og  Kunst- 
nere; jeg  fremhævede  ogsaa  hvor  stor  en  Oprejs- 
ning for  en  lang  og  pinlig  Tid  i  Uvirksomhed, 
denne  Ansættelse  vilde  være  mig. 

Hr.  Baronens  Svar  gik  ud  paa,  at  det  var 
ham  aldeles  ubekjendt,  at  Baron  Bille  Brahe  havde 
noget  saadant  Ønske,  som  det  af  mig  omtalte,  men 
at  han,  selv  om  min  Formodning  med  Hensyn  til 
Baronen  var  begrundet  »vilde  tinde  Betænkelighed 
ved  at  anstille  migd.  Atter  dette  slimede,  usikkre, 
undvigende,  som  ingen  Mand  kunde  faae  Tag  i. 

Jeg  spurgte  paany,  hvilke  Betænkelighederne 
vare.  Baron  Rosenørn-Lehn  svarede  da  blandt 
andet,  at  han  eengang  for  alle  vilde  udtale,  at 
han,  forsaavidt  som  der  i  den  Tid,  han  forestod 
Udenrigsministeriet  maatte  blive  Tale  om  at  be- 
sætte Ministerresident-Posten  i  Italien,  ikke  vilde 
see  sig  istand  til  at  betroe  den  til  mig ,  han  til- 
føjede, at  han  stod  ved,  hvad  han  eengang  havde 

skrevet  til  mig  angaaende  mine  sjeldne  Evner  —  ja, 
Gud  bedre  for  Udbytte,  de  have  bragt  mig  —  og 
det  Fædrelandssind,  jeg  paa  forskjellig  Maade  havde 
lagt  for  Dagen,  men  deraf  fulgte  ingenlunde,  at 
han  ogsaa  ansaae  mig  for  skikket  til  at  beklæde 
en  Post  som  den  nævnte.  Han  yttrede  endelig,  at 
han,  selv  om  han  overvandt  sine  egne  Betænkelig- 
heder ved  at  indstille  mig,  dog  ikke  vilde  kunne 
sætte  mit  Valg  igjennem  paa  Grund  af  den  Mod- 
stand, dette  vilde  finde  hos  hans  Collegaer. 

Jeg  tilskrev  da  Conseilspræsidenten,  Grev  Hol- 
stein-Holsteinborg, omtrent  som  følger: 

23de  December  1870. 
Kjære  Holstein! 

Jeg  skriver  uden  Omsvøb  og  beder  Dem  ind- 
stændig paa  samme  Maade  besvare  det  Spørgs- 
maal,  jeg  her  forelægger  Dem.  Opfylder  De  ikke 
min  Bøn,  da  har  De  ikke  udtrykt  Dem  correct,  da 
De  forleden  sagde  mig,  at  De  var  min  Ven.  Nu 
ja,  det  er  da  en  Skuffelse  til  blandt  saa  mange. 

Hvilke  Betænkeligheder  har  De  ved  at  lade 
mig  indtræde  i  Diplomatien,  og  hvorpaa  ere  disse 
grundede?  Paa  Facta,  eller  paa  Deres  individuelle 
Opfattelse  af  min  Personlighed,  Karakter  og  Frem- 
træden? Og  ere  de  samme  Betænkeligheder  til- 
stede,  hvis  der  var  Tale  om  at  give  mig  en  Stil- 

RoseDkrantz:    Efterladte  Oytegnelaer.  S 

ling  herhjemme  svarende  til  den,  jeg  sidst  har 
beklædt? 

Som  Indledning  afskriver  jeg  nogle  Linier  af 
Rosenørn -Lehns  Skrivelse  til  mig  af  Ilte  f.  M., 
der  saavel  som  min  øvrige  Correspondance  med 
Rosenørn  i  den  seneste  Tid  utvivlsomt  er  Dem 
bekjendt:  »Naar  jeg  (Rosenørn)  har  yttret,  at  jeg 
selv  i  det  Tilfælde,  at  jeg  overvandt  mine  Betænke- 
ligheder ved  at  indstille  Dem,  ikke  vilde  kunne 
sætte  Deres  Valg  igjennem,  har  jeg  udelukkende 
sigtet  til  den  Modstand,  dette  vilde  finde  hos  mine 
Collegaer«. 

Blandt  disse  Collegaer  staaer  jeg  i  saadant 
Forhold  til  Dem,  Hall,  Haffner  og  tildeels  Fonnes- 
bech, at  jeg  kan  spørge  Enhver  af  Dem:  hvilke 
ere  disse  Betænkeligheder?  Men  hvorfor  spørge 
fire,  naarEen  kan  svare  for  dem  alle,  tilmed  naar 
denne  Ene  har  den  væsentligste  Stemme. 

Nu  har  jeg  i  næsten  sex  Aar  seet  den  ene 
Jevnaldrende,  gamle  Bekjendt  eller  Ven  efter  den 
anden,  der  hverken  efter  deres  egen  eller  den  al- 
mindelige Mening  kan  antages  at  staae  over  mig  i 
Dygtighed,  Kundskaber,  Fædrelandssind ,  Livsvan- 
del, Hæderlighed,  godt  Navn  og  Rygte  eller  Byrd, 
vandre  op  af  Ærens  Trappetrin  med  Berømmelse. 
Og  hvad  har  i  disse  Aar  min  Lod  været?  Haan, 
Spot  og  ublide  Kaar,    idelig   og  bestandig  Svæven 

mellem  Haab  og  Tro  til  Retfærdighed  paa  den  ene 
Side,  og  paa  den  anden  Side  den  sørgelige  Udsigt 
til  at  blive  Pensionist. 

See!  den  Tale  kalder  maaske  min  gamles 
tidligere  Ven,  Danmarks  Consejlspræsident,  Hans 
Excellence  Grev  Holstein  Holsteinborg  »Ubegribe- 
ligt Hovmod"  og  »Grændseløs  Forfængelighed« ;  thi 
disse  vare  Ordene  i  vor  sidste  Samtale,  netop  disse 
vare  de  Beskyldninger,  De  udslyngede  imod  mig. 
Hvori  bestaaer  da  nu  dette  ubegribelige  Hovmod, 
denne  grændseløse  Forfængelighed?  Har  De  virkelig 
vidst,  virkelig  overvejet,  hvad  De  sagde,  eller  var 
det  blot  saadan  en  tom  Floskel,  som  den  store 
Mand  i  Utaalmodighed  kaster  ud  til  en  Stakkel, 
hvis  Skjæbne  han  har  i  sin  Haand.  Jeg  vil  nødig 
troe  det. 

Er  det  da  andet  end  simpel  Retfærdighed,  jeg 
forlanger?  Har  jeg  ikke  opfyldt  alle  de  Fordrin- 
ger, der  er  Betingelse  for  at  indtræde  i  Statens 
Tjeneste,  efter  en  tilfældig  Fjernelse  uden  egen 
Skyld?  Har  jeg  ikke  bestaaet  alle  Examensprøver 
med  bedste  Karakter?  Har  jeg  ikke  tjent  ærlig 
og  vel  i  alle  de  forskjellige  Embedsstillinger,  der 
have  været  mig  betroede?  Har  nogensinde  Nogen, 
det  være  sig  Regjeringens  Myndighed  eller  den 
offentlige  Mening,  næret  Tvivl  om  min  Habilitet? 
Hvad   har   den   langt   overvejende   Deel   af  Mænd, 

&* 

der  daglig  anvendes  i  Statens  Tjeneste,  Jevnaldrende 
og  langt  Yngre,  forud  for  mig?  Er  De  blind  for, 
at  Regjeringen  har  røvet  og  plyndret  mig  for  min 
suurt  erhvervede  Capital,  mine  Kundskaber,  min 
33  Aars  Anciennitet  som  Statstjener?  Medens  jeg 
har  arbejdet  fra  min  tidligste  Ungdom,  ofte  under 
Savn  og  Fattigdom,  indtil  jeg  selv  kunde  erhverve 
Brødet,  ere  mine  Dommere  blevne  fødte  til  x4.lt, 
hvad  de  ere  og  Alt,  hvad  de  have.  Under  lige 
Evner  og  lige  Fødsel  have  vore  Vilkaar  været  højst 
forskjellige.  De  har  beholdt  Alt,  hvad  de  kom 
saa  saare  let  til,  og  deres  Capital  har  endog  baa- 
ret  ret  glimrende  Rente.  Mig  har  man  berøvet 
den  Capital,  jeg  erhvervede  under  Savn  og  Kamp 
og  Møje,  mine  Renter  beløbe  sig  kun  til  Haan  og 
Spot.  Det  skulde  De  have  betænkt  Holstein ,  da 
De  sad  i  min  Stue  og  kastede  saa  raskt  om  Dem 
med  store  og  krænkende  Ord.  Hvad  vilde  De  sige, 
om  man  en  skjøn  Dag  tog  fra  Dem  Alt,  hvad  De 
har,  ligesom  man  nu  har  røvet  mig  mit  eneste  Eje. 
Kan  De  ikke  fatte,  hvad  jeg  har  maattet  lide  i 
disse  fem  ørkesløse  Aar,  da  er  De  enten  en  let- 
sindig og  hjerteløs  Mand,  eller  ogsaa  maa  De  an- 
tage, at  jeg  heelt  og  holdent  fortjente,  hvad  der 
timedes  mig.  Men  hvorfor  da  ej  sige  mig  det 
uforbeholdent  og  begrunde  Deres  Mening?    AtFrijs 

bestandig  har  nægtet  mig  enhver  Oprejsning  og 
Forklaring  har  altid  været  mig  en  Gaade. 

I  juridisk  Forstand  har  jeg  jo  ikke  Ret  til  at 
klage,  og  den  offentlige  Mening,  hvad  dHrr.  Magt- 
havere vel  vide,  tager  sig  neppe  af  mig.  Her 
fører  jeg  jo  derfor  ej  Klage,  men  jeg  beklager  mig 
for  den  Ven,  der  har  Magten,  og  som  forgylder 
sine  Hovmods  og  Forfængelighedsbeskyldninger  med 
den  Paastand,  at  han  er  min  Ven.  Jeg  holder  for, 
at  Magthaveren  skylder  sin  Ven  aabent  og  ligefrem 
at  oplyse  ham  om,  hvad  han  har  at  anke  paa  ham. 
C^g  J6g  kan  ej  indsee ,  at  det  strider  imod  Stillin- 
gens Værdighed,  at  give  saadan  Oplysning  til  den, 
til  hvem  De  før  har  havt  Fortrolighed,  der  har 
Fortrolighed  til  Dem,  der  har  deelt  mangen  Livets 
Glæde  og  Sorg  med  Dem,  der  er  og  i  mange  Aar 
har  været  Dem  og  Deres  heelt  hengiven,  til  ham 
skulde  De  ej  kunne  sige,  hvad  der  er  Deres  Over- 
bevisning, forudsat  at  det  ej  strider  mod  Deres 
Eed  og  Pligt,  imod  Stats  Hensyn  eller  private 
Tarv!  Sligt  vilde  være  Narre-  og  Børneværk,  og 
Børneskoene  have  vi  dog  forlængst  traadt! 

Tillad  nu  blot  et  uskyldigt  Tankeexperiment* 
Tænk  Dem  mig  som  Magthavende,  Dem  som  den 
Undertrykte.  Vilde  jeg,  troer  De,  et  Øjeblik  be- 
tænke mig  paa  at  sige  Dem,  hvorfor  Regjeringen 
ej  kunde  bruge  Dem,  i  hvad  De  havde  forseet  Dem, 

hvilke  Beviser  jeg  havde  imod  Dem  og  sige:  »Her, 
min  Ven,  har  De  de  klare  Beviser,  og  lad  mig  saa 
have  Fred«.  Jeg  vilde  ansee  mig  for  fejg,  om  jeg 
ikke  handlede  saaledes.  Havde  jeg  mine  Beviser, 
maatte  min  Ven  jo  tie,  skamme  sig,  lide  og  gaae. 
Men  var  det  hele  kun  Gisninger,  da  viste  jeg  ham 
Retfærdighed  ved  at  sige  ham  Alt  og  give  ham 
Lejlighed  til  at  forsvare  sig  og  skaflfe  sig  Oprejsning. 

Var  jeg  ej  hans  Ven,  og  havde  min  Snakken 
derom  kun  været  Mundsvejr  —  nu  ja!  saa  maatte 
jeg  jo  tilstaae  det,  sige  ham,  at  det  hele  var  en 
Misforstaaelse  og  lade  ham  forstaae,  at  jeg  ej  vilde 
have  med  ham  at  skaffe. 

See  den  Vej  staaer  Dem  jo  aldeles  aaben,  jeg 
har  sagt  Dem,  at  min  Erfaring  er  saare  rig  paa 
Skuffelser.  Men  vælger  De  ikke  denne  Udvej,  saa 
sig  mig  Alt,  hvad  der  er  Dem  forebragt,  læg  ikke 
Fingrene  imellem,  viis  ingen  Skaansel ,  det  baader 
mig  ikke.  Har  De  Beviser  ihænde,  som  De  er 
bunden  til  ej  at  fremvise,  saa  giv  mig  Deres  Æres- 
ord derpaa,  og  jeg  vil  troe  Dem,  dog  først  efter 
at  have  forudskikket,  at  saasandt  hjælpe  mig  Gud, 
veed  jeg  af  Intet,  der  kan  paasiges  mig,  som  kan 
faae  en  ærlig  Mand  til  at  rødme;  det  skulde  da 
kun  være  Harme  over  Andres  Lumpenhed  og  Us- 
selhed. Svar  mig  ikke:  »Vi  (Magten)  anseer  Dem 
for  uskikket,   og   det   maa  være  nok« ,  det  er  kun 

eii  daarlig  Udflugt  og  en  uværdig  Besmykkelse  af 
tidligere  Uret,  men  svar  mig  —   »Hvorfor <-. 

Til  enhver  Tid  er  jeg  beredt  til  offentligt  at 
udtale,  at  Alt  hvad  der  til  min  Skade  maatte  være 
forebragt  Regjeringen,  den  forrige  og  nuværende, 
er  et  ligesaa  snedigt,  som  jammerligt  Væv  af  Slad- 
der, Løgn  og  kaade,  letsindige  Personers  ubetænk- 
somme Tale,  der  deels  af  dumme,  deels  af  ond- 
skabsfulde Personer  er  bragt  for  højere  Øren ,  der 
enten  ikke  ville  eller  kunne  høre  og  forstaae. 

Dem,  kjære  Holstein,  bebrejder  jeg  specielt 
og  med  Grund,  at  De  fra  første  Færd  af,  lige  siden 
min  Afskedigelse  og  dHrr.  Frijs's  og  Estrups  Væg- 
ring ved  igjen  at  ansætte  mig,  har  dømt  saaledes : 
»Ham  skeer  kun  hans  Ret«.  Ludvig  Holstein  kan 
sidde  hjemme  paa  Holsteinborg  og  i  sin  egen  Stue 
og  dømme  saaledes  for  sig  selv,  men  dømmer  Con- 
seilspræsidenten  saaledes  og  har  ingen  Præmisser 
for  sin  Dom,  eller  i  alt  Fald  saa  slette  som  dem, 
han  som  Privatmand  har  dømt  efter,  saa  —  ja  jeg 
vil  ikke  ligne  Dem  i  at  bruge  haarde  Ord,  i  alt 
Fald  ikke  endnu. 

Forinden  jeg  slutter,  skal  jeg  blot  paa  en 
given  tilfældig  Foranledning  berøre  min  Optræden 
paa  Rigsdagen  i  1869.  Som  Indenrigsminister  har 
Haffner  engang  sagt:  »Efter  Deres  Optræden  paa 
Rigsdagen   kan  De    dog   ej   vente,   at   dette  Mini- 

sterium  skal  ansætte  Dem«.  Hvad  Rosenøm-Lehn, 
Fenger  og  Krieger  angaaer,  kan  jeg  til  Nød  for- 
staae  dette  Svar  (Hall  kjender  og  billiger  tildeels 
Motiverne  til  min  Tilslutning  til  J.  A.  Hansen); 
men  hvad  Haffner,  Fonnesbech  og  særlig  Dem  selv 
angaaer,  er  Svaret  mig  fuldkommen  uforstaaeligt. 
Paa  Deres  Forhold  til  J.  A.  Hansen,  medens  vi 
sade  i  Rigsdagen  sammen,  paa  Overeensstemmel- 
sen  i  Deres  og  min  Stemmegivning  skal  jeg  ikke 
nærmere  gaae  ind,  men  kun  henvise  til  Deres  egen 
Hukommelse.  —  Svar  mig  nu  paa  mit  Spørgsmaal, 
luk  ikke  Døren  for  en  gammel  Ven,  der  vil  komme 
til  Dem,  saafremt  De  foretrækker  at  give  ham  Svar 
Ansigt  til  Ansigt.  —  Siig  ham  da  Sandheden  uden 
Omsvøb,  uden  Pynt  og  sødlig  Tilsætning  —  var 
den  end  bedskere  end  Malurt,  skal  han  rolig  høre 
derpaa,  og  derved  taber  De  ej 

Deres  gamle  Ven. 
Svar  paa  dette  Brev  har  jeg  aldrig  modtaget. 

Men  hvad  i  Guds  Navn  er  da  dette  Forskræk- 
kelige, der  er  Baron  Rosenørn-Lehn  forebragt,  og 
hos  ham  og  hans  Collegaer  har  staaet  mig  saa 
grusomt  i  Vejen?  —  Er  det  noget,  der  ej  kan 
siges  —  ja,  saa  er  det  Løgn;  thi  mit  hele  Liv 
ligger  aabent  for  Enhver,  jeg  har  aldrig  foretaget 
noget,  hvorfor  jeg  behøver  at  rødme  ligeoverfor 
Verden  og  mine  Medborgere.     Af  min  Samtale  med 

enkelte  af  Ministrene  har  jeg  troet  at  spore,  at 
det  er  den  almindelige  Mening  ved  Hove,  at  jeg 
skal  have  udtalt  mig  i  stærke,  respectstridige  Ud- 
tryk om  H.  M.  Kongen.  Andet  og  Mere  har  jeg 
ej  kunnet  faae  at  vide,  men  hvorfor  da  ej  ligefrem 
sige  mig  det,  for  at  jeg  selv  kunde  gaae  til  Kon- 
gen og  spørge,  om  det  er  ham,  der  er  mig  imod, 
og  af  hvad  Grund? 

Siden  jeg  nu  engang  er  kommen  til  at  berøre 
Forhold,  der  maaskee  helst  burde  forblive  uberørte 
af  en  Undersaat,  men  som  hører  med  til  Udvik- 
lingen af,  hvorledes  jeg  idetmindste  opfatter  min 
Vanskjæbne,  og  hvorledes  jeg  ønsker,  at  mine  Med- 
borgere skulle  opfatte  den,  skal  jeg  saa  kort  som 
mulig  berøre  en  Historie,  der  først  i  disse  Dage  er 
kommen  mig  for  Øren.  —  Det  hedder,  at  jeg,  kort 
før  jeg  indsendte  min  Kammerherre  Nøgle,  begjæ- 
rede  en  Audients  hos  H.  M.  Kongen  —  og  at  Au- 
dientsen  blev  mig  nægtet,  fordi  Audientstiden 
var  udløben.  Jeg  skulde  da,  som  Historien  frem- 
deles beretter,  have  taget  min  Kammerherre  Nøgle 
af  —  den  er  ellers  ikke  saa  let  at  faae  af  —  le- 
veret den  til  den  tjenstgjørende  Adjutant  paa  en  i 
højeste  Grad  usømmelig  Maade  og  bedet  ham  levere 
den  til  Kongen.  Adjutanten  skal  (mirabile  dictu) 
ordret  have  efterkommet  min  Begjæring,  hvorpaa 
Hans  Majestæt  spøgende  skal  have  svaret:   »Baron 

Rosenkrantz  er  en  adelig  Mantzius«.  Den  virke- 
lige Sammenhæng  er  imidlertid  følgende :  Samtidig 
med  min  Afskedigelse  indsendte  jeg  et  Andragende 
til  Hans  Majestæt,  hvori  jeg  med  en  kort  Moti- 
vering af,  at  jeg,  da  det  var  mig  formeeut  at  tjene 
mit  Fædreland  som  mine  Forfædre  gjennem  Aar- 
hundreder  havde  tjent  det,  ønskede  at  fritages  for 
at  tjene  Kongen  som  Allerhøjstsammes  Kammer- 
herre, i  allerdybeste  Underdanighed  ansøgte  om,  at 
min  Bestalling  som  saadan  maatte  blive  casseret. 

General  Oxholm,  til  hvem  jeg  i  hans  Egenskab 
som  Overkammerherre  havde  indsendt  min  Ansøg- 
ning, foreslog  mig  derpaa  i  en  Skrivelse,  der  aan- 
dede  den  største  Velvillie  og  var  skreven  propria 
manu,  nærmere  at  overveje  det  af  mig  foretagne 
Skridt.  Næstefter  at  bevidne  General  Oxholm  min 
hjerteligste  Tak  for  hans  velmente  Skrivelse,  sva- 
rede jeg,  at  hvad  jeg  allerunderdanigst  havde  bedet 
Hans  Majestæt  om,  ikke  var  noget  fra  i  Gaar  eller 
i  Dag,  ikke  et  Lunes  Indskydelse  eller  en  ubesin- 
dig Mands  øjeblikkelige  Opbrusen,  men  en  Beslut- 
ning modnet  gjennem  alle  de  Aar,  jeg  havde  følt 
mig  forurettet,  og  bragt  til  Udførelse  efter  den 
nøjeste  Prøvelse  og  Overvejelse  paa  den  Dag,  jeg 
efter  tre  og  tredive  Aars  Statstj eneste  sattes  paa 
en  Pension  af  knapt  en  Trediedeel,  af  hvad  jeg 
oppebar  for  snart  tyve  Aar  siden. 

Ogsaa  denne  Sag  er  bleven  fordrejet  og  lavet 
om  til  en  Historie,  hvori  Træk  af  Blixen-Fineckes 
Tilbagesenden  af  sin  Kammerherre  Nøgle  under 
Frederik  den  Syvende  ere  blandede  med  ind.  Faaer 
Sladderen  blot  et  Ord,  skal  den  nok  besørge  det 
øvrige.  Men  lad  nu  kun  Andre,  som  det  kan  til- 
fredsstille, have  den  Fornøjelse;  mig  er  det  lige- 
gyldigt. 


Vil  nu  Nogen  tænke:  »Quel  bruit  pour  une 
omelette« — saadan  som  det  er  gaaet  denne  Mand, 
gaaer  det  jo  saa  mangen  Anden,  og  vilde  Alle,  der 
troe  sig  forurettede,  strax  sætte  sig  ned  og  skrive 
derom,  saa  fik  Ministrene  og  andre  skikkelige  Folk 
mere  at  bestille,  end  de  kunde  overkomme, —  skulde 
nu  en  og  anden  velvillig  Medborger  falde  paa  at 
tale  saaledes  og  det  muelig  ikke  uden  Grund,  saa 
kan  han  nok  tænke,  at  jeg  kunde  have  stor  Lyst 
til  at  svare  ham,  hvad  de  fleste  i  mit  Sted  vilde 
svare:  »Seer  De  min  gode  Mand,  mit  Tilfælde  er 
et  ganske  andet  end  dens  eller  hiins«.  Det  vil  jeg 
imidlertid  ikke;  jeg  vil  kun  sige:  »Hvorfor  læste 
De  ikke  Forordet;  jeg  er  angerløs,  jeg  har  sagt 
Dem,  hvad  jeg  bød,  men  saa  tilføje:  »Vel  var  det 
dog,  om  man  nu  og  da  fulgte  mit  Exempel  og  gav 
Oplysning   om ,   hvorledes   der   stundom  skaltes  og 

valtes  med  en  Mands  timelige  Velfærd,  med  hans 
Ære,  gode  Navn  og  Rygte,  Ro  og  Tilfredshed, 
med  hans  Capital,  den  suurt  erhvervede,  han  har 
sat  i  sin  Virksomhed,  og  som  han,  naar  han  havde 
forudseet,  at  han  vilde  blive  den  berøvet,  kunde 
have  anlagt  til  langt  bedre  Fordeel,  Glæde  og 
INytte  for  sig  og  sine«. 

Kan  ogsaa  hænde,  at  en  eller  anden  særdeles 
velvillig  Medborger,  der  har  pløjet  dette  igjennem 
og  fulgt  mig  med  en  Slags  Interesse,  maaske  paa 
enkelte  Steder  endog  følt  lidt  for  mig ,  vil  sige : 
»Men  hvorfor  foretrækker  den  Mand  dog  ikke  at 
slukke  sin  Sorg  i  literair  Beskjæftigelse  eller  tage 
sig  noget  andet  for!« 

Denne  velvillige  Medborger  vil  jeg  da  svare: 
nJa  seer  De,  for  en  Mand,  der  fra  sin  tidligste 
Ungdom  og  til  sit  52de  Aar  kun  har  beskjæftiget 
sig  med  practiske  Forretninger,  gaaer  det  ikke  saa 
nemt  med  den  Skriven  Bøger.  Til  at  skrive  Ro- 
maner og  Noveller  mangler  han  Ungdommens  Frisk- 
hed og  Aandens  Bøjelighed,  til  at  skrive  historiske 
Afhandlinger  har  han  ikke  de  fornødne  Forkund- 
skaber. Oversætte  er  saa  trivielt,  og  skrive  sit 
Livs  Erindringer  —  naa,  det  kunde  endda  lade  sig 
høre,  men  har  man  mange  bittre  Erfaringer,  gjør 
man  bedst  i  at  vente  dermed,  til  der  kommer  fuld- 
stændig Ro   og  Ligevægt  i   Sindet,     saa  at   man 

intet  Øjeblik  glemmer,  at  Livet  er  en  Vandring, 
snart  gjennem  goldt  Land,  Hede,  Ødemarker  og 
Klitter,  snart  gjennem  frugtbare,  duftende  Enge, 
bugnende  Marker  og  grønne  Skove,  at  paa  Sta- 
tionerne vexle  usle  Landsbykroer  med  glimrende 
Hoteller,  men  at  det  Alt,  Ødemarker  og  Enge, 
Kroer  og  Hoteller,  alt  hvad  der  møder  En  paa 
Vejen,  Sorg  og  Trængsel,  Glæde  og  Tilfredsstil- 
lelse, naar  Vandringen  er  endt  og  Staven  lagt  ned, 
er  Momenter  uden  Betydning«. 

Til  Enhver,  der  har  gjort  sig  den  Ulejlighed 
at  gjennemlæse  dette,  vil  jeg  sige,  om  end  i  en 
noget  anden  Forstand:  dixi  et  liberavi  animam 
meam.  —  Skulde  imidlertid  Nogen  troe,  at  hvad 
jeg  her  har  nedskrevet,  har  havt  en  let  Fødsel,  da 
fejler  han  saare^  thi  mange  smertelige  Strenge  ere 
blevne  berørte,  mange  Saar,  der  lidt  efter  lidt  vare 
blevne  til  Ar,  paany  oprevne,  men  alligevel  har 
det  været  mig  en  Lettelse,  efterat  jeg  i  syv  sam- 
fulde Aar  har  gaaet  og  baaret  i  Taushed  paa  Min- 
derne om  al  den  Tort,  der  er  bleven  mig  tilføjet. 
Nu  komme,  jeg  beder  derom,  den  Ro  og  Ligevægt 
i  Sindet,  der  medfører,  at  man  idelig  og  uden  at 
stamme,  kan  sige  til  sig  selv:  »Herren  lægger  intet 
paa  Dine  Skuldre,  som  han  jo  ej  vil  hjælpe  Dig 
at  bære,  og  uden  at  det  er  til  Dit  Gavn«. 

17de  August  1S73. 

